এডসেন্স ফ্রেন্ডলি 5টি সেরা wordpress blog theme ফ্রিতে ডাউনলোড - websoriful\nআজকে আমি আপনাদের সাথে আলোচনা করবো themeforest এর সবচেয়ে বেশি বিক্রি হওয়া এডসেন্স ফ্রেন্ডলি 5টি সেরা wordpress blog theme নিয়ে। এই এডসেন্সফ্রেন্ডলিসেরা 5টি wordpress blog theme যাতে আপনারা আপনাদের ব্লগ ওয়েবসাইটে ফ্রিতে ব্যবহার করতে পারেন, আমি অবশ্যই ভাইরাসমুক্ত GPL লাইসেন্স দিয়ে দিব।\nএই পাঁচটি সেরা থিম আমি লিস্ট করেছি থিমফরেস্ট এর অফিসিয়াল ওয়েবসাইট থেকে। সুতরাং আপনি 100% সত্য এই আর্টিকেলটি মনোযোগ সহকারে পড়ুন।\nNewsmag wordpress blog theme\nJannah wordpress blog theme\nJNews wordpress blog theme\nBimber wordpress blog theme\nSahifa খুব বেশি জনপ্রিয় একটি wordpress blog theme. ব্লগিং সাইট ছাড়াও এই থিমটিতে নিউজ / ম্যাগাজিন / নিউজপেপার থিমের বৈশিষ্ট্য রয়েছে। রেস্পন্সিভ, ফাস্ট লোডিং সহ WooCommerce, Buddypress, WPML, Google AdSense অনেক সুন্দর সুন্দর বৈশিষ্ট্য রয়েছে।\nবর্তমানে এই ফিল্মটি রেটিং 4.78/5 (4,407 ব্যক্তি এটাতে রেটিং করেছে). থিমফরেস্ট থেকে Sahifa থিমটি বিক্রি হয়েছে 28,719\nবিশেষ দ্রষ্টব্য: 24 জুন 2012 সালের হিসাব করা হয়েছে। বিক্রি এবং রেন্টিং প্রতিনিয়ত পরিবর্তন হয়।\nআপনি যদি এই Sahifa থিমটি ব্যবহার করতে চান, তাহলে অবশ্যই আপনি themeforest থেকে ক্রয় করে Sahifa থিমটি ব্যবহার করতে পারেন।\nতবে যারা এটি কিনতে চান না, তাদের জন্য সুখবর। আমি তাদের জন্য জিপিএ লাইসেন্স দিব ফ্রিতে।\nSahifa v-5.7.7 থিমটি ফ্রীতে ডাউনলোড করতে এখানে ক্লিক করুন\nNewsmag হল একটি অত্যাধুনিক wordpress blog theme। Newsmag theme একটি সংবাদ, সংবাদপত্র, ম্যাগাজিন, প্রকাশনা বা পর্যালোচনা সাইটের জন্য আকর্ষণীয়। Newsmag থিম ফাস্ট লোডিং, সহজ এবং ব্যবহার করা সুবিধাজনক। নিউজ ম্যাগাজিন, Google বিজ্ঞাপন এবং AdSense এর অপশন গুলো খুব সুন্দর ডিজাইন করা হয়েছে\nবর্তমানে এই ফিল্মটি রেটিং 4.82/5 (1,226 ব্যক্তি এটাতে রেটিং করেছে). থিমফরেস্ট থেকে Newsmag থিমটি বিক্রি হয়েছে 17,510\nআপনি যদি এই Newsmag থিমটি ব্যবহার করতে চান, তাহলে অবশ্যই আপনি themeforest থেকে ক্রয় করে Newsmag থিমটি ব্যবহার করতে পারেন।\nতবে যারা এটি কিনতে চান না, তাদের জন্য সুখবর। আমি তাদের জন্য GPL লাইসেন্স দিব ফ্রিতে।\nNewsmag v-5.2.1 থিমটি ফ্রীতে ডাউনলোড করতে এখানে ক্লিক করুন\nJannah ওয়ার্ডপ্রেস থিমটি হল AMP সাপোর্টেড একটি আধুনিক ব্লক, নিউজপেপার এবং ম্যাগাজিন wordpress থিম। অনেক আশ্চর্যজনক নতুন বৈশিষ্ট্য সহ , সম্পূর্ণ এক ক্লিক ডেমো সাইট তৈরি বৈশিষ্ট্য রয়েছে। এটি রেস্পন্সিভ এবং দ্রুত লোডিং থিম।\nএই থিমটি ব্যবহার করে আপনি খুব দ্রুতই আপনার পছন্দের ওয়েবসাইট তৈরি করতে পারবেন। কারণ এই ওয়ার্ডপ্রেস থিমটিতে রয়েছে আকর্ষণীয় ফিচার সহ চমৎকার চমৎকার ডেমো।\nবর্তমানে এই ফিল্মটি রেটিং 4.81/5 (1,425 ব্যক্তি এটাতে রেটিং করেছে). থিমফরেস্ট থেকে Jannah থিমটি বিক্রি হয়েছে 16,450\nআপনি যদি এই Jannah থিমটি ব্যবহার করতে চান, তাহলে অবশ্যই আপনি themeforest থেকে ক্রয় করে Jannah থিমটি ব্যবহার করতে পারেন।\nJannah v-5.4.10 থিমটি ফ্রীতে ডাউনলোড করতে এখানে ক্লিক করুন\nভাইরাসমুক্ত Top5WordPress Blog Theme Free Download Gpl License\nJNews হল এমন একটি থিম যা প্রতিটি ব্লগারদের প্রয়োজনের জন্য একটি “অল ইন ওয়ান” সমাধান প্রদান করে। JNews theme-এর সাহায্যে, আপনি সেরা সম্পূর্ণ কার্যকরী ওয়েবসাইট তৈরি করার জন্য অফুরন্ত ডেমো পাবেন। JNews ওয়ার্ডপ্রেস থিমটিতে150+ হোমপেজ ডেমো পাবেন। যা আপনার নিউজ সাইট, ম্যাগাজিন সাইট, ব্লগ সাইট ইত্যাদি সব ধরনের ওয়েবসাইটের জন্য উপযুক্ত।\nশুধুমাত্র একটি ক্লিকের মাধ্যমে আপনার পছন্দের JNews থিমের ডেমোগুলির একটি প্রতিলিপি করার জন্য স্বয়ংক্রিয় আমদানি বৈশিষ্ট্য প্রদান পাবেন। এবং ডেমো ইমপোর্ট করা খুবই সহজ\nবর্তমানে এই ফিল্মটি রেটিং 4.86 /5 (654 ব্যক্তি এটাতে রেটিং করেছে). থিমফরেস্ট থেকে JNews থিমটি বিক্রি হয়েছে 15,112\nআপনি যদি এই JNews থিমটি ব্যবহার করতে চান, তাহলে অবশ্যই আপনি themeforest থেকে ক্রয় করে JNews থিমটি ব্যবহার করতে পারেন।\nJNews v-10.7.2 থিমটি ফ্রীতে ডাউনলোড করতে এখানে ক্লিক করুন\nবর্তমানে এই ফিল্মটি রেটিং 4.82/5 (1,226 ব্যক্তি এটাতে রেটিং করেছে). থিমফরেস্ট থেকে Bimber থিমটি বিক্রি হয়েছে 17,510\nআপনি যদি এই Bimber থিমটি ব্যবহার করতে চান, তাহলে অবশ্যই আপনি themeforest থেকে ক্রয় করে Bimber থিমটি ব্যবহার করতে পারেন।\nBimber v-9.2.1 থিমটি ফ্রীতে ডাউনলোড করতে এখানে ক্লিক করুন\nএ আর্টিকেলটি আপনাদের 5টি সেরা wordpress blog theme সম্পর্কে আইডিয়া দেয়ার জন্য তৈরি করা হয়েছে। আশা করি আপনারা আর্টিকেলটি সম্পূর্ণরূপে বুঝেছেন।\nএই5টি থিম এর মধ্যে যেকোনো একটি থিম আপনার ব্লগ বা ওয়েবসাইটের জন্য সহজেই ব্যবহার করতে পারেন। কারণ এই wordpress blog theme গুলো খুবই ভালো থিম।\nআপনারা যাতে এই প্রিমিয়াম wordpress blog theme গুলো ফ্রিতে আপনাদের প্রফেশনাল ওয়েবসাইট ব্যবহার করতে পারেন, এর জন্য আমি জিপিএ লাইসেন্স ভার্সন আপনাদের দিয়েছি। এই সবগুলো থিম ভাইরাসমুক্ত। ব্যবহার করার আগে অবশ্যই ভাইরাস টোটাল দিয়ে চেক করে ব্যবহার করবেন\nwordpress timer before downloading button কিভাবে যুক্ত করবেন ? Previous post


রাষ্ট্রায়ত্ত মালিকানাধীন বেসিক ব্যাংকের ৩০০ কোটি টাকা আত্মসাৎ করে কানাডায় ‘আত্মগোপন’ করে আছেন স্ক্র্যাপ (জাহাজ ভাঙা) ব্যবসায়ী গাজী বেলায়েত হোসেন মিঠু ওরফে জি বি হোসেন। তিনি ব্যাংকটির সাবেক চেয়ারম্যান আবদুল হাই বাচ্চুর ঘনিষ্ঠ বলে পরিচিত। আলোচিত এ ‘শিল্পপতি’ দুটি পাসপোর্টের অধিকারী। দুর্নীতি দমন কমিশন (দুদক) প্রথমে তার বাংলাদেশি পাসপোর্ট দিয়ে বিদেশে আসা-যাওয়ায় নিষেধাজ্ঞা দেয়। কিন্তু তিনি কানাডিয়ান পাসপোর্ট নিয়ে বাংলাদেশে আসেন। ওই অবস্থায় গত ১৮ এপ্রিল দুদকের সহকারী পরিচালক এ কে এম ফজলে হোসেন তার দুটি পাসপোর্ট নম্বর উল্লেখ করে বিদেশযাত্রায় নিষেধাজ্ঞা দেন। তারপরও তিনি বিদেশে চলে যেতে সমর্থ হন।\nএ বিষয়ে জানতে চাইলে বেসিক ব্যাংকের ঋণ কেলেঙ্কারির অনুসন্ধান দলের নেতা ও দুদক পরিচালক সৈয়দ ইকবাল হোসেন বলেন, ‘জি বি হোসেন আদালতের আদেশ নিয়ে বিদেশ যান। দুদকের দেওয়া নিষেধাজ্ঞার বিরুদ্ধে তিনি আদালতে আবেদন করেন। আদালত তাকে বিদেশ যাওয়ার অনুমতি দেয়। এরপর তিনি কোথায় গায়েব হয়ে গেছেন; সেটা আমরা জানতে পারিনি। বিভিন্ন সূত্র থেকে আমরা জানতে পেরেছি তিনি আজ ১১ বছরের মত কানাডার টরন্টোতে আছেন। তার বাড়ি ও কিছু ব্যবসা প্রতিষ্ঠানের ঠিকানা আমরা পেয়েছি। সেগুলোর বিষয় তথ্য চেয়ে গত জানুয়ারি মাসে কানাডা সরকারের কাছে মিউচ্যুয়াল লিগ্যাল অ্যাসিস্ট্যান্স রিকুয়েস্ট (এমএলএআর) পাঠানো হয়েছে।\nকানাডা-প্রবাসী বাংলাদেশিরা জানিয়েছেন, বেলায়েত বর্তমানে টরন্টোতে থাকেন। মাঝখানে একবার বাংলাদেশে যাওয়ার পর দুদক তার বিদেশযাত্রায় স্থগিতাদেশ দেয়। এরপরও তিনি পুনরায় কানাডায় চলে আসেন। প্রায় নিয়মিত কলকাতায় গিয়ে বাংলাদেশের ব্যবসা-বাণিজ্য তদারকি করেন। বেলায়েত টরন্টোতে ৮-১০টি পেট্রলপাম্পের মালিক। সেখানে কলাপাতা নামে তার একটি অভিজাত রেস্টুরেন্ট রয়েছে।\n২০১৫ সালের মার্চ মাসে ২ দশমিক ২ মিলিয়ন ডলার দিয়ে টরন্টোর ৯১, হিলক্রেস্ট স্কারবোরোতে বাড়ি এবং ২০১৯ সালের শেষের দিকে এজেক্সে কানাডিয়ান মুদ্রায় প্রায় ১০ মিলিয়ন ডলার (বাংলাদেশীয় টাকায় যার মূল্য দাঁড়ায় প্রায় ৭০ কোটি টাকার মত) দিয়ে একটা শপিং প্লাজাও কিনেছেন। এছাড়া তার স্ত্রী নাহিদ আকতারের নামে “ভাসাভিস নাহিদ কালেকশন” নামে একটি বিপনি বিতানসহ বেশ কয়েকটি স্টোর হাউজের স্বত্তাধিকারী বনে গেছেন বেলায়েত হোসেন মিঠু।\nকানাডায় অবস্থান করা নাম প্রকাশে অনিচ্ছুক বেলায়েত হোসেনের কিছু ঘনিষ্ঠরা জানিয়েছেন, মিঠু এবং নাহিদ আক্তার দম্পত্তির মূলত ২ সন্তান- বড় ছেলে ডাঃ নাহিয়ান গাজী এবং ছোট ছেলে রাফসান গাজী। বর্তমানে তারা দুজনেই আমেরিকা থেকে পড়াশুনা করছেন। বিশেষ করে বাঙ্গালি কোন সাংস্কৃতিক প্রোগ্রামে প্রধান স্পন্সর কিংবা স্থানীয় সরকার প্রধানমন্ত্রী ট্রূডোর নির্বাচনী প্রোগ্রামে বড় অংকের আর্থিক সহায়তা করে থাকেন। মিঠুর স্ত্রী নাহিদ আকতার দাম্ভিকতার সহিত কানাডার টরন্টোতে বাংলা কমিউনিটিতে দাপিয়ে বেড়ান। তার মুখের উপর কেউ কথা বলতে গেলে অশালীন মন্তব্যসহ বিভিন্ন রকম অপদস্তের স্বীকার করেন। অনেকে তার অশালীন মন্তব্যের ভয়ে তাকে এড়িয়ে চলার চেষ্টা করেন।\nসম্প্রতি ৩ জানুয়ারি মিঠু-নাহিদ দম্পতির ৩০ তম বিয়েবার্ষিকী অনুষ্ঠিত হলো। সেই অনুষ্ঠান কলাপাতা অভিজাত রেস্টুরেন্ট খুব রাজকীয় ঘটা করে পালন করেছেন এই দম্পতি। প্রোগ্রাম শুরুর লগ্ন কেক কেটে স্ত্রীর গলায় ডায়মন্ডের নেকলেস পড়িয়ে দেন বেলায়েত হোসেন মিঠু।\nসংশ্লিষ্টদের কাছে খোঁজ নিয়ে জানা গেছে, ২০১১ সালের ১৫ ফেব্রুয়ারি সমুদ্র পরিবহন অধিদপ্তরের অনুমতি নিয়ে এমভি নিনা নামের একটি জাহাজ ভাঙার উদ্দেশ্যে আমদানি করে সীতাকুণ্ডের এসএ শিপ ব্রেকার্স। জাহাজটি না ভেঙে চট্টগ্রামের বাংলাবাজারে দুই মাস নোঙর করে রাখা হয়। এরপর ভুয়া কাগজপত্র তৈরি করে বিক্রি করে দেওয়া হয় বেলায়েত হোসেনের ভাই এমদাদ হোসেনের কাছে। সেই জাহাজটি পরে কিনে নেন বেলায়েত হোসেন। দেশীয় প্রযুক্তিতে তৈরি এমভি মেহনুর নামক ছোট ও পুরাতন একটি জাহাজের কাগজপত্র ব্যবহার করে এমভি নিনা জাহাজটিকে রাতারাতি নাম পাল্টে ওয়াটার কিং নাম দেন বেলায়েত। যার প্রমাণ মিলে ওয়াটার কিংয়ের রেজিস্ট্রেশন নম্বর থেকে। এমভি মেহনুর জাহাজটির রেজিস্ট্রেশন নম্বর ছিল সি.৭৮৫, ওয়াটার কিংয়ের রেজিস্ট্রেশন নম্বরও সি.৭৮৫ দেখানো হয়। জাহাজটির দৈর্ঘ্য ২৬১ দশমিক ৩৯ ফুট ও ধারণক্ষমতা তিন হাজার টন। বাংলাদেশের অভ্যন্তরীণ নদীপথে এত বড় জাহাজ ব্যবহারের নিয়ম নেই। সর্বোচ্চ ২৫০ ফুট পর্যন্ত দৈর্ঘ্যরে জাহাজ ব্যবহার করা সুযোগ রয়েছে। এছাড়া ওয়াটার কিংয়ের গ্রস রেজিস্ট্রার টনেজ (জিআরটি) দেখানো হয়েছে ১ হাজার ১৯৫ দশমিক ৫ টন, প্রকৃতপক্ষে জাহাজটির জিআরটি ১ হাজার ৭১৩ টন। এ বিষয়ে জাহাজ ব্যবসায়ীদের কেউ কেউ সরকারের বিভিন্ন আইন প্রয়োগকারী সংস্থার কাছে ঘুরেও কোনো সুফল পাননি।\nবেলায়েতের বিরুদ্ধে ওয়াটার ট্রান্সপোর্ট কো-অর্ডিনেশন সেলের (ডব্লিউটিসি) তহবিল লুটপাটেরও অভিযোগ রয়েছে। ডব্লিউটিসির এক তদন্ত প্রতিবেদনেও বেলায়েতের বিপুল অর্থ আত্মসাতের বিষয়টি উঠে আসে। ওই প্রতিবেদন অনুযায়ী ২০০৬ সালের ১৪ সেপ্টেম্বর সমুদ্র পরিবহন অধিদপ্তরের মোবাইল কোর্ট পরিচালনা বন্ধ রাখার খরচ হিসেবে ৪ লাখ টাকা নেন বেলায়েত।\n২০০৬ সালের ২৩ অক্টোবর নৌ, কৃষি ও বাণিজ্য মন্ত্রণালয়, চট্টগ্রাম বন্দর কর্র্তৃপক্ষ, সমুদ্র পরিবহন অধিদপ্তরের উচ্চপদস্থ কর্মকর্তাদের ঈদ বোনাস দেওয়ার নামে লুটপাট করা হয় ৬ লাখ ২ হাজার টাকা। ২০০৬ সালের ১৮ জুন অনুষ্ঠিত ডব্লিউটিসি মতবিনিময় সভার খরচ বাবদ লুটপাট করা হয় ৬ লাখ টাকা। একই বছর ২৩ অক্টোবর লাইটারেজ শ্রমিক ইউনিয়নের নেতাদের বিশেষ ঈদ বোনাস প্রদানের নামে ৮৫ হাজার টাকা খরচ দেখানো হয়। এ বছর ২৯ মে মেঘনা ঘাট এলাকায় নৌশ্রমিকদের সম্মানে ভোজ অনুষ্ঠানের নামে খরচ করা হয় ১ লাখ ৭০ হাজার টাকা। মিডিয়াতে তথ্য প্রকাশের নামে ২০০৭ সালের ১২ ফেব্রুয়ারি খরচ দেখানো হয় ১ লাখ ৪০ হাজার টাকা। ডব্লিউটিসির পক্ষে ২০০৫ সালের কয়েকটি মামলা পরিচালনার জন্য প্রয়াত আইনজীবী ড. এম জহিরকে ২০০৬ সালের ১ মার্চ ১২ লাখ টাকা দেওয়ার মিথ্যা ভাউচার দিয়ে আত্মসাৎ করা হয়। পরে ড. জহির ওই টাকা নেননি বলে দাবি করেন।\nজানা গেছে, ২০০৭ সালে ১/১১-এর সময় বেলায়েত কানাডায় পাড়ি জমান। পরে ২০১২ সালে একবার কানাডিয়ান পাসপোর্টে বাংলাদেশে আসেন। পরে আবার চলে যান। দুদক তার বিদেশযাত্রায় নিষেধাজ্ঞা দেয়। এই অবস্থায় ২০১৯ সালে তিনি কানাডিয়ান পাসপোর্টে বাংলাদেশে আসেন। গত ২৮ মার্চ পুলিশের বিশেষ শাখার কাছে দুদকের দেওয়া নিষেধাজ্ঞার চিঠিতে বলা হয়, ‘বেসিক ব্যাংকের বিভিন্ন শাখা থেকে অবৈধ প্রক্রিয়ায় ভুয়া ঋণের নামে ৩ হাজার ৫০০ কোটি টাকা আত্মসাতের বিষয় কমিশনে অনুসন্ধান চলমান রয়েছে। এবিষয়ে ৬১টি মামলা করা হয়েছে যার তদন্ত চলমান। অবশিষ্ট অনুসন্ধান দ্রুত অনুসন্ধানের জন্য জি বি হোসেন তথা গাজী বেলায়েত হোসেন কর্তৃক বেসিক ব্যাংক থেকে অবৈধ প্রক্রিয়ায় ভুয়া ঋণ হিসেবে ৩০০ কোটি টাকা আত্মসাৎ করে বিদেশে পালিয়ে গেছেন। বিশ্বস্ত সূত্রে জানা গেছে তিনি কানাডায় আছেন। তার বাংলাদেশি পাসপোর্ট নম্বর বিআর ০৫০২১০৯, কানাডিয়ান পাসপোর্ট নম্বর এবি ৯৪৫৭২৭। ঢাকার ঠিকানা বাড়ি নং ২/এ, রোড নং ১১৯, গুলশান-২ ঢাকা। এছাড়া রাজধানীর বিজয়নগরে স্কাইলার্ক পয়েন্টে বেলায়েত নেভিগেশনের অফিস রয়েছে।\nকো’ভিড-১৯ এর প্র’বাসী বিশ্বজুড়ে চলছে না’জুক অবস্থা। কাজ নেই অধিকাংশ মানুষের। অনেক প্রবাসী দেশে এসে আ’টকে পড়েছে আবার অনেকে দেশে ফিরতে পারছে না।কাজ না থাকার কারণে আ’র্থিকভাবেও খা’রাপ অবস্ বিস্তারিত


প্রকাশিত: ১৬:৩৭, ২৪ জুলাই ২০২১ আপডেট: ১৭:৩২, ২৪ জুলাই ২০২১\nবলিউড অভিনেত্রী শিল্পা শেঠি দাবি করেছেন, পর্নোগ্রাফি মামলায় গ্রেপ্তার হওয়া তার স্বামী রাজ কুন্দ্রা নির্দোষ।\nএই মামলায় শিল্পার জবানবন্দি নিয়েছে মুম্বাই পুলিশ। পুলিশের সূত্রের বরাত দিয়ে টাইমস অব ইন্ডিয়া জানিয়েছে, শিল্পা তার বয়ানে জানিয়েছেন, অ্যাপে যে ভিডিও ছিল তা ইরোটিকা, কিন্তু পর্নো নয়। এছাড়া তার স্বামী রাজ কুন্দ্রা নির্দোষ। এই অভিনেত্রীর দাবি, রাজ কুন্দ্রার বোন জামাই এর সঙ্গে সম্পৃক্ত, তার স্বামী না।\nরাজের গ্রেপ্তারের পর তার কোম্পানি ‘ভিয়ান ইন্ডাস্ট্রিজ’র পরিচালক পদ থেকে পদত্যাগের ঘোষণা দেন শিল্পা। এরপর থেকে এই অভিনেত্রীর ব্যাপারেও সন্দেহ পোষণ করে পুলিশ। জানা গেছে, ভিয়ান ইন্ডাস্ট্রিজের মাধ্যমে পর্নো ভিডিও তৈরি ও প্রকাশের কাজ করা হতো। শিল্পা এটি থেকে কোনো লভ্যাংশ পেতেন কিনা তা খতিয়ে দেখতে শুক্রবার (২৩ জুলাই) তার জবানবন্দি নিয়েছে পুলিশ।\nগত ১৯ জুলাই রাজ কুন্দ্রাকে গ্রেপ্তার করে মুম্বাই পুলিশ। পর্নোগ্রাফি তৈরি ও সেগুলো ডিজিটাল প্ল্যাটফর্মে প্রচারের অভিযোগ রয়েছে তার বিরুদ্ধে। শুরুতে ২৩ জুলাই পর্যন্ত তাকে পুলিশি হেফাজতে রাখার নির্দেশ দেন আদালত। এখন তা বাড়িয়ে ২৭ জুলাই করা হয়েছে।\nস্বামী গ্রেপ্তার, শো থেকে বাদ পড়লেন শিল্পা?\nশিল্পার স্বামীর বিরুদ্ধে পুনমের যত অভিযোগ\nপর্নোগ্রাফি ব্যবসায় কত আয় করতেন শিল্পার স্বামী?\nশিল্পার স্বামীর পাশে মিকা সিং\nস্বামীর কাণ্ডে মুখ লুকালেন শিল্পা!\nশিল্পার স্বামীর যত বিতর্ক


বিভিন্ন স্থানে মাধ্যমিক শিক্ষকদের মানববন্ধন ও স্মারকলিপি\nপ্রচ্ছদ আজকের পত্রিকা দেশ বিভিন্ন স্থানে মাধ্যমিক শিক্ষকদের মানববন্ধন ও স্মারকলিপি\nবাংলাদেশ মাধ্যমিক শিক্ষক সমিতি ঘোষিত কেন্দ্র কর্মসূচি হিসেবে ৪ দফা দাবী গতকাল রোববার দেশের বিভিন্ন স্থানে মানববন্ধন ও প্রধানমন্ত্রী বরাবর স্মারকলিপি পেশ কর্মসূচি পালিত হয়েছে। আমাদের প্রতিনিধিদের পাঠানো সংবাদÑ\nনোয়াখালী : নোয়াখালী শহর মাইজদী টাউন হল মোড়ে মানববন্ধনে জেলার প্রায় অর্ধশত বেসরকারী মাধ্যমিক শিক্ষাপ্রতিষ্ঠানের শিক্ষক বৃন্দ অংশগ্রহণ করে। এতে উপস্থিত ছিলেন শিক্ষক নেতা হারুন অর রশিদ, আবুল কাশেম, মো. আলমগীর হোসেন, আবদুল আলিম প্রমুখ।\nঝিনাইদহ : জেলা শহেরর পোস্ট অফিস মোড়ে মানববন্ধনে বক্তব্য দেন শিক্ষক নেতা কানু গোপাল মজুমদার, মহি উদ্দীন, আব্দুল মমিন, রেজাউল করিম, রেজাউল ইসলাম, উত্তম কুমার বিশ্বাস, কৃপা সিন্ধু, শাহানাজ পারভীন মুন্নী, সালেহা খাতুন, ফরিদা বেগম, আলী আকবর, আবু বকর সিদ্দিক, আব্দুস ছাত্তার, গোলাম কিবরিয়া প্রমুখ।\nএকই দাবিতে নরসিংদীর রায়পুরা উপজেলা শাখার মানববন্ধন ও স্বারকলিপি প্রদান কর্মসূচিতে বক্তব্য দেন শিক্ষক নেতা নূর শাখাওয়াত হোসেন, মো. হারুনুর রশিদ, নূরুল আলম, নূরুল আমিন প্রমুখ।\nফরিদপুর : ফরিদপুর সদর উপজেলা পরিষদ কমপ্লেক্সের সামনে আধাঘন্টাব্যাপী এ মানবন্ধনে সংক্ষিপ্ত বক্তব্য দেন শিক্ষক নেতা একেএম ইউসুফ আলী, মো. সিদ্দীকুর রহমান, মো. জয়নুল আবেদীন, শফিউদ্দীন মোল্যা, মো. ওহিদুর রহমান প্রমুখ। পরে তারা ইউএনওর মাধ্যমে বিভিন্ন দাবী সম্বলিত স্মারক লিপি প্রধানমন্ত্রী বরাবর পেশ করেন। একই দাবীতে জেলার সালথায় মানবন্ধন করে এ সমিতির সালথা উপজেলা শাখা।\nনরসিংদী : নরসিংদী সদর উপজেলা মোড়ে (প্রেসক্লাব সম্মুখ) মানববন্ধনে বক্তব্য দেন শিক্ষক নেতা আলতাফ হোসেন নাজির, রঞ্জিত কুমার সাহা, তপন আচার্য্য, আনোয়ারা বেগম, মো. আতাউর রহমান, মো. সালাহ উদ্দিন, মো. বোরহান উদ্দিন ও পিযুষ কান্তি দেবনাথ প্রমুখ।\nএকই দাবিতে বেড়া উপজেলা শাখার কর্মসূচিতে বক্তব্য দেন শিক্ষক নেতা অধ্যক্ষ আবু বকর সিদ্দিক, শিক্ষক গিয়াস উদ্দিন আহমেদ, আলী আশরাফ প্রমুখ। এছাড়াও একই দাবিতে চাটখিল উপজেলা শাখার কর্মসূচিতে বক্তব্য দেন শিক্ষক নেতা মোরশেদ আলম, মো. হানিফ, শিক্ষক মনিরুজ্জামান আনসারী প্রমুখ।\nময়মনসিংহ : ময়মনসিংহের গৌরীপুর, ঈশ্বরগঞ্জ ও হালুয়াঘাটে কেন্দ্রী কর্মসুচি পালিত হয়েছে। গৌরীপুরে শিক্ষক নেতা মো. এনামূল হক সরকার, মো. আজিজুল হক, শিক্ষক সোহরাব হোসেন, মঞ্জুরুল হক, মো. মিজানুর রহমান, প্রমিলা রানী সরকার, মো. হাবিবুর রহমান, মো. জামাল উদ্দিন, আঞ্জুমান আরা, মাসুদা আক্তার, তপনা রানী রায় প্রমুখ মানবন্ধনে বক্তব্য দেন।\nএকই দাবিতে ঈশ্বরগঞ্জ উপজেলা শাখার কর্মসূচিতে বক্তব্য দেন শিক্ষক নেতা সুলতান উদ্দিন, এএইচএম কামরুজ্জামান, মতিউর রহমান, তহুরা বেগম প্রমুখ। এছাড়া হালুয়াঘাট উপজেলার মূল ফটকের সামনে কর্মসূচিতে বক্তব্য দেন শিক্ষক নেতা মো. আক্কাছ আলী ও মো. বজলুর রহমান।\nআমতলী (বরগুনা) : বরগুনার আমতলী উপজেলায় পরিষদ চত্বরে মানববন্ধন ও স্মারললিপি দান কর্মসূচিতে বক্তব্য রাখেন শিক্ষক নেতা মো. শাহজাহান সিকদার, হুমায়ুন কবির, মো. রেজাউল করিম, ইসরাত জাহান পলি প্রমুখ।


শহীদুল্লাহ ফরায়জী ৮ ডিসেম্বর , ২০২০, ১১:২১:২৯\nএখনো বাংলাদেশে শরণার্থী আসছে, এই শরণার্থী আসার অবারিত সুযোগ আর কত কাল অব্যাহত থাকবে। গত মে মাসেও অবৈধভাবে সমুদ্রপথে মালয়েশিয়া পৌঁছানোর চেষ্টা করে ব্যর্থ হয়ে দুই দফায় নারী-শিশুসহ ৩০৬ জন রোহিঙ্গা বাংলাদেশে প্রবেশ করে। অন্য দেশে প্রবেশে ব্যর্থ হলেও বাংলাদেশে নিশ্চিন্তে ঢোকা যায়। এতে করে রাষ্ট্র উচ্চমাত্রার ঝুঁকিতে পড়েছে এবং জাতীয় বিপর্যয় সৃষ্টি হওয়ার আশঙ্কা দেখা দিয়েছে। তারপরও কি শরণার্থীর প্রশ্নে সীমান্ত বন্ধ করা উচিত নয়?\nএই ‘সীমান্ত খোলা’ নীতি বিশ্বের কোনো সার্বভৌম রাষ্ট্রের কি আছে? আমরা বুকের তাজা রক্ত দিয়ে রাষ্ট্রের যে সীমানা অর্জন করেছি, সেই সীমানা অন্য দেশের নাগরিকের জন্য উন্মুক্ত করে দিতে পারি না। বাংলাদেশের ‘স্বাধীনতা সার্বভৌমত্ব’ নিয়ে আমরা নির্দয় রাজনৈতিক খেলা খেলতে পারি না। অস্তিত্বের প্রশ্নে আমাদের ‘সীমান্ত খোলা’ নীতি বন্ধ করা জরুরি মৌলিক কর্তব্য হয়ে দাঁড়িয়েছে।\nকক্সবাজার আশ্রয় শিবির থেকে ভাসানচরে পৌঁছেছে মিয়ানমার থেকে জোরপূর্বক বাস্তুচ্যুত রোহিঙ্গাদের একটি অংশ।\nজাতিসংঘ বা আন্তর্জাতিক সাহায্য সংস্থা বা আন্তর্জাতিক মানবাধিকার সংগঠন কেউ রোহিঙ্গাদের ‘স্থানান্তর’ বা ‘স্থায়ী আবাসন’ নির্মাণের প্রয়োজনই বোধ করেনি বা প্রস্তাবনা উত্থাপন করেনি, বরং তাদের আপত্তি উপেক্ষা করে রাষ্ট্রের বিপুল অর্থ ব্যয়ে নান্দনিক প্রকল্প গ্রহণ কি ‘জরুরি’ ছিল? সরকারের কাছে ভাসানচর প্রকল্প কেন অগ্রাধিকার তালিকায় অত্যাবশ্যকীয় হয়ে উঠলো তা জাতির জানার অধিকার রয়েছে। শরণার্থীদের দায় আন্তর্জাতিক সম্প্রদায়ের, বাংলাদেশের একার নয়।\nশরণার্থীদের মানবিক দিকগুলোর দায়িত্ব গ্রহণ করেছে জাতিসংঘ।\nজাতিসংঘের অভিমতের বাইরে গিয়ে সরকারের সুস্পষ্ট ‘একক নীতি’ রোহিঙ্গা সমস্যা সমাধানের কি সংযোগ সৃষ্টি করবে?\nশরণার্থীদের এক লাখ ভাসানচরে আর দশ লাখ কক্সবাজারে- এই সম্প্রসারণ পরিকল্পনার মাধ্যমে রাষ্ট্র আরো ‘অনিয়ন্ত্রিত’ ঝুঁকিতে পড়েছে। ভাসানচর আবাসন যদি শরণার্থীদের জন্য ‘বৈধ মানদণ্ড’ হয় তাহলে কক্সবাজারে অবস্থানরত শরণার্থীদের মানবেতর অবস্থান ‘অমানবিক’ কাজ হিসেবে চিহ্নিত হবে। মনে হয় এসব গুরুতর প্রশ্ন সরকার বিবেচনায় নেয়ার প্রয়োজন বোধ করেনি।\nপররাষ্ট্র মন্ত্রণালয়ের বিবৃতিতে বলা হয়েছে কক্সবাজারের জনাকীর্ণ ক্যাম্পগুলোতে ক্রমবর্ধমান উদ্বেগ এবং ভূমিধসসহ যেকোনো দুর্ঘটনার ঝুঁকি এড়াতে রোহিঙ্গাদের স্থানান্তর অপরিহার্য হয়ে পড়ে। এই কারণে সরকার জরুরিভাবে ভাসানচরে অবকাঠামোগত উন্নয়ন পরিকল্পনা গ্রহণ করে। দ্বীপটির উন্নয়নে সরকার ৩৫ কোটি ডলারের বেশি বিনিয়োগ করেছে।\n১১ লাখ শরণার্থী অবস্থান করছে কক্সবাজার-টেকনাফের শিবিরগুলোতে। ১ লাখ শরণার্থী ভাসানচরে নিয়ে গেলেও জনাকীর্ণ ক্যাম্পগুলো ফাঁকা হয়ে যাওয়ার কোনো সম্ভাবনা নেই। তারপরও কক্সবাজারের পরিবেশ ঝুঁকি সৃষ্টি করার জন্য অবশিষ্ট ১০ লাখ শরণার্থীই যথেষ্ট।\nবরং কক্সবাজারে অবস্থানরত শরণার্থীর মাঝে এ অসমতার জন্য বড় ধরনের ক্ষোভের সৃষ্টি হতে পারে। একই দেশে শরণার্থীদের দুই ধরনের নীতি বড় বিপর্যয়ের ‘উৎস’ হয়ে উঠতে পারে।\nশরণার্থী ইস্যু বৈশ্বিক। শরণার্থী সংকট সামাল দিতে হিমশিম খাচ্ছে বিশ্বের অনেক ধনী দেশ। দারিদ্রতার কারণে এশিয়া আফ্রিকার অনেক দেশের মানুষ শরণার্থী হিসেবে অভিবাসন প্রত্যাশী হয়ে ইউরোপের বিভিন্ন দেশে পাড়ি জমাচ্ছে। ভূমধ্যসাগরে নৌকাডুবিতে শত শত অভিবাসী প্রাণ হারাচ্ছে। আর কোনোভাবে ইউরোপের দেশগুলোতে ঢুকতে পারলেও তাদের পরিণতি হচ্ছে খুবই বেদনাদায়ক, তাদের ঠাঁই হচ্ছে বন্দি শিবিরে নতুবা বনজঙ্গলে। তাদের সঙ্গে অপরাধীর মতো আচরণ করা হচ্ছে। ইউরোপের অনেক দেশ অভিবাসীদের সমুদ্র পথে পুশব্যাক করছে যা খুবই অমানবিক। হাজার হাজার শরণার্থী ইংলিশ চ্যানেল পাড়ি দিতে গিয়ে উত্তর ফ্রান্সে আটকা পড়েছে। তীব্র শীতে জঙ্গলে ব্রিজের নিচে মানুষকে রাত কাটাতে হচ্ছে অথচ শহরে ঢুকতে দিচ্ছে না। ইতালিতে যাওয়ার উদ্দেশ্যে বসনিয়ার জঙ্গলে বাংলাদেশের মানুষ অবস্থান করছে, তাদের সঙ্গে কোনো মানবিক আচরণ করা হচ্ছে না।\nআর বাংলাদেশ সরকার নিজস্ব অর্থায়নে ১৩ হাজার একর জমির ওপর চমৎকার হ্রদ, যথাযথ অবকাঠামো, আধুনিক সব সুযোগ-সুবিধা দিয়ে ‘অস্থায়ী’ রোহিঙ্গাদের জন্য ‘দৃষ্টিনন্দন’ স্থায়ী আবাসিক ভবন নির্মাণ করেছে। জাতিসংঘসহ আন্তর্জাতিক সমপ্রদায়ের সহযোগিতা ছাড়াই রোহিঙ্গাদের ভাসানচরে স্থানান্তরের জন্য ২ হাজার ৩১২ কোটি টাকা ব্যয়ে আশ্রয়ণ প্রকল্প বাস্তবায়ন করেছে সরকার।\nআমাদের চেয়ে হাজার গুণ উন্নত পশ্চিমী দুনিয়ার কেউ সাহস করে শরণার্থীদের জন্য নিজস্ব অর্থায়নে স্থায়ী বাসস্থান এর উদ্যোগ নিতে পারেনি।\nরোহিঙ্গা শরণার্থীদের প্রত্যাবাসন চুক্তি হয় ২৩শে নভেম্বর ২০১৭। প্রথম প্রত্যাবাসনের তারিখ ছিল ১৫ই নভেম্বর ২০১৮, প্রত্যাবাসনের দ্বিতীয় তারিখ ছিল ২২শে আগস্ট ২০১৯।\nএকদিকে প্রত্যাবাসন চুক্তি এবং প্রত্যাবাসনের তারিখ নির্ধারণ অন্যদিকে স্থায়ী আবাসনের প্রকল্প গ্রহণের মাধ্যমে বিশ্ববাসীর কাছে রোহিঙ্গা ইস্যুতে কী বার্তা প্রদান করা হয়েছে?\nযদি বিশ্ব রাজনীতির কারণে রোহিঙ্গারা এখনই ফিরে যায় তাহলে ভাসানচরের আধুনিক আবাসন প্রকল্পের কী পরিণতি হবে!\nসরকার রোহিঙ্গা ইস্যুতে জাতিসংঘের প্রস্তাবে আঞ্চলিক রাষ্ট্রের সমর্থন হারিয়েছে। এবার ভাসানচর ইস্যুতে জাতিসংঘসহ দাতা সংস্থা এবং মানবাধিকার সংগঠনসমূহের সঙ্গে সরকার মনোমালিন্য বা বিরোধে জড়িয়েছে। এতে বাংলাদেশের সফলতা কী সেটা পর্যালোচনা করা খুবই প্রয়োজন। ভাসানচরে রাষ্ট্রের এতো বিপুল অর্থ খরচ করেও সরকার আন্তর্জাতিক মহলের মন জোগাতে পারেনি।\nএতো বড় দৃষ্টান্তমূলক কাজ করেও পররাষ্ট্র মন্ত্রণালয়কে বিবৃতি দিয়ে সরকারের ‘প্রকৃত প্রচেষ্টা’কে দুর্বল বা ভুলভাবে ব্যাখ্যা না করার জন্য সবাইকে ‘সর্বোচ্চ সতর্কতা’ অবলম্বন করতে আহ্বান জানানো হয়েছে। বিশ্বের কেউ সরকারের ‘প্রকৃত প্রচেষ্টা’কে অনুধাবন করতে পারছে না। রাষ্ট্রকে মানবিক কাজ করেও আহ্বান জানাতে হচ্ছে ‘সর্বোচ্চ সর্তকতা’ অবলম্বন করতে। রাষ্ট্রের নিজস্ব অর্থায়নে এতো বড় স্থায়ী আবাসন স্থাপনের পরও সতর্কতা অবলম্বন করার জন্য বিবৃতি দিতে হলো, এসব যে জাতির জন্য অসম্মানজনক তা সরকারের উপলব্ধিতেই নেই।\nসরকার যেহেতু রোহিঙ্গা শরণার্থীদের জন্য খুবই সংবেদনশীল এবং উদার সেহেতু (১) নিজস্ব অর্থায়নে সরকারকে বাকি ১০ লাখ শরণার্থীর জন্য ভাসানচরের মতো আধুনিক মানসম্মত স্থায়ী আবাসনের ব্যবস্থা করতে হবে, (২) বাংলাদেশের মূল ভূখণ্ডে আরো ১ লাখ ৩০ হাজার একর (১৩০০০ক্ম১০) জমি চিহ্নিত করতে হবে, এবং (৩) রোহিঙ্গা শরণার্থী জনসংখ্যা বৃদ্ধির সঙ্গে সঙ্গে নতুন আবাসনের ব্যবস্থা করতে হবে।\nসকল শরণার্থীর জন্য সমতা নিশ্চিত করা সরকারের নৈতিক দায়িত্ব। ভাসানচর প্রকল্পটি যদি জাতিসংঘ বা দাতা সংস্থার সাহায্যে এবং পরিকল্পনায় সম্পন্ন করা যেতো তাহলে সরকারকে এতো বড় দায় বহনের ঝুঁকিতে পড়তে হতো না।\nইতিমধ্যে মিয়ানমার সরকার রাখাইন থেকে মুছে ফেলেছে রোহিঙ্গাদের বাস্তুভিটার শেষ চিহ্নটুকু। সেখানে গড়ে তোলা হচ্ছে বিশালতর অর্থনৈতিক অঞ্চল। সাগর তীরবর্তী রাখাইন-আরাকানে স্থাপিত হচ্ছে বিশাল বিশাল শিল্প কারখানা আর বাণিজ্যিক স্থাপনা। সেখানে গড়ে তোলা হচ্ছে বিলাসবহুল হোটেল। এশিয়া অঞ্চলের দুটি বৃহৎ রাষ্ট্র রাখাইনে সবচেয়ে বড় বিনিয়োগ করছে।\nআঞ্চলিক বৃহৎ শক্তিদ্বয় মিয়ানমারের সামরিক বাহিনী দিয়ে রোহিঙ্গাদের উৎখাত করিয়েছে। এখন রোহিঙ্গাদের ভূমিতে সেই শক্তির কার্যসিদ্ধি হচ্ছে।\nরোহিঙ্গা ইস্যুতে এমনিতেই আমরা বিপর্যস্ত এবং দীর্ঘস্থায়ী নিরাপত্তা ঝুঁকিতে পড়ে রয়েছি, তারপরও সরকার অদূরদর্শী পদক্ষেপ গ্রহণ করে আরো ঝুঁকি বাড়িয়ে দিচ্ছে।\nযে সকল শরণার্থী ভাসানচরের চেয়ে মিয়ানমারে দুর্বল অবস্থায় ছিল তারা নিশ্চয়ই এই নিশ্চিত ‘আধুনিক বাসস্থান’ ছেড়ে মিয়ানমারে ফিরে যেতে চাইবে না। তখন আবার আন্তর্জাতিক রাজনীতিতে প্রশ্ন উঠবে জোর করে রোহিঙ্গাদের প্রত্যাবাসন করা হচ্ছে।\nরোহিঙ্গা ইস্যু এবং প্রত্যাবাসনের প্রশ্নে আন্তর্জাতিক উদ্যোগ ক্রমেই ক্ষীণ হয়ে যাচ্ছে। শরণার্থী ইস্যুতে দেশ আত্মরক্ষা ও প্রতিরক্ষাতে চরম ঝুঁকিতে। নানামুখী ও কার্যকর কূটনৈতিক উদ্যোগ গ্রহণ করা জরুরি।\nসরকার রোহিঙ্গাদের জন্য আন্তরিক এবং মানবিক হয়ে ভাসানচরের মতো বৃহৎ প্রকল্প গ্রহণ করতে পারলো কিন্তু বাংলাদেশের গৃহহীন ছিন্নমূল নদীভাঙ্গা উদ্বাস্তু মানুষের জন্য কেন এ ধরনের প্রকল্প গ্রহণ করতে পারলো না। সরকার বাংলাদেশি গৃহহীনদের জন্য কৃত্রিম হ্রদসহ শিক্ষা স্বাস্থ্য বাসস্থান, সার্বক্ষণিক নিরাপত্তা, ঘূর্ণিঝড় প্রতিরোধমূলক বাসস্থান কেন করে দিতে পারলো না তা জানার অধিকার নিশ্চয়ই নাগরিকদের আছে।\nবিশ্বে এখনো যেহেতু রাষ্ট্রের অবস্থান আছে, সীমানা আছে, কাঁটাতার আছে সুতরাং সরকারকে নিজ রাষ্ট্রের জনগণকেই প্রাধান্য দিতে হবে। সরকার হচ্ছে গণপ্রজাতন্ত্রী বাংলাদেশ সরকার। নিজ দেশের মানুষের ক্রন্দন ও হাহাকার সবার আগে শুনতে হবে।\nসুতরাং প্রজাতন্ত্রের জনগণের প্রতি সরকারকে আরো মানবিক হতে হবে, আরো সংবেদনশীল হতে হবে। রোহিঙ্গা ইস্যুতে আঞ্চলিক পরাশক্তির রাজনীতি ও আমাদের অপরিণামদর্শিতার জন্য জাতিকে যেন চরম মূল্য দিতে না হয়।\nকমালা হ্যারিস বলেছেন, সত্যকে ছড়িয়ে দাও। সত্য বলা আর সত্য ছড়িয়ে দেয়ার মধ্যে কিন্তু পার্থক্য আছে। সত্য ছড়িয়ে দেয়া মানে জোর গলায় বলা, সবার কাছে পৌঁছে দেয়া। যেখানে সত্য কথাটা বলা অস্বস্তিকর, সেখানেও বলা। আমাদের সত্য কেবল আড়াল হয়ে যায়। চলুন আমরাও সত্য কথাটা সবার কাছে ছড়িয়ে দেই।


nation News : নজরে সেই এসপি , জেরা ৮ ঘণ্টা - Pathankot attack: Abducted SP to face polygraph test | Eisamay\nPathankot attack: Abducted SP to face polygraph test\nনজরে সেই এসপি , জেরা ৮ ঘণ্টা\nEiSamay.Com | Updated: 12 Jan 2016, 01:49:00 PM\nগুরদাসপুরের প্রাক্তন পুলিশ সুপার সালবিন্দর সিংকে এ দিন ফের আট ঘণ্টা ধরে জেরা করেন এনআইএ-র তদন্তকারীরা৷ সকাল ১১টা থেকে সন্ধে ৭টা পর্যন্ত দফায় দফায় জেরা করা হয়৷\nনয়াদিল্লি: সোমবার পাঠানকোটে বায়ুসেনার বিমানঘাঁটিতে তল্লাশি অভিযান চালানোর সময় নিহত ছয় জঙ্গির আরও বেশ কিছু জিনিসপত্রের সন্ধান পেল ১০ সদস্যের এনআইএ টিম৷ সেগুলি হল, একে-৪৭ রাইফেলের গুলির একটি ম্যাগাজিন, একজোড়া দূরবীন এবং একটি মোবাইল ফোন৷ অন্য দিকে, পাক সীমান্তবর্তী সেনাঘাঁটিগুলির সুরক্ষা ব্যবস্থা খতিয়ে দেখতে উচ্চ পর্যায়ের বৈঠকে বসলেন কেন্দ্রীয় স্বরাষ্ট্রমন্ত্রী রাজনাথ সিং৷ গুরদাসপুরের প্রাক্তন পুলিশ সুপার সালবিন্দর সিংকে এ দিন ফের আট ঘণ্টা ধরে জেরা করেন এনআইএ-র তদন্তকারীরা৷ সকাল ১১টা থেকে সন্ধে ৭টা পর্যন্ত দফায় দফায় জেরা করা হয়৷ আগামীকাল ফের জিজ্ঞাসাবাদ করা হবে তাঁকে৷ কর্তব্যে ‘গাফিলতি’র অভিযোগে ওই পদ থেকে সরিয়ে দেওয়া হয়েছে পাঞ্জাবের এই পুলিশ আধিকারিককে৷ তাঁর পলিগ্রাফ টেস্ট করা হতে পারে৷ প্রয়োজন হলে তাঁর রাঁধুনীকেও জেরা করবেন গোয়েন্দারা৷ অন্য দিকে, কিছু দেহাংশ সেন্ট্রাল ফরেন্সিক সায়েন্স ল্যাবরেটরিতে পাঠিয়েছে এনআইএ, যাতে নিশ্চিত হওয়া যায় ওগুলি শেষ দুই সন্ত্রাসবাদীর শরীরেরই অংশ৷ নিহত ৬ জঙ্গির পরিচয় জানার জন্য ‘ব্ল্যাক নোটিস’ জারির করার জন্য ইন্টারপোলকেও আবেদন জানিয়েছে এনআইএ৷\nএ দিন একটি উচ্চ পর্যায়ের বৈঠকে দেশের প্রতিরক্ষা পরিস্থিতি খতিয়ে দেখেন স্বরাষ্ট্রমন্ত্রী রাজনাথ সিং৷ সূত্রের খবর, ওই বৈঠকে সিদ্ধান্ত হয়েছে যে, জঙ্গিহানার আশঙ্কা থাকায় পাক সীমান্তবর্তী এলাকায় ভারতের সেনা ও বায়ুসেনার সবক’টি ঘাঁটিতে চরম সতর্কতা জারি রাখা হবে৷ সেই মতো নির্দেশও জারি হয়ে গিয়েছে৷ লস্কর-ই-তৈবা এবং জইশ-ই-মহম্মদের মতো পাক জঙ্গিগোষ্ঠী ওই সব জায়গায় হামলা চালাতে বলে সাবধান করেছে গোয়েন্দা সংস্থাগুলি৷ রাজনাথ নাকি জানিয়েছেন, তিনি দেশের বিভিন্ন গোয়েন্দা সংস্থা ও নিরাপত্তা বাহিনীর মধ্যে ‘সমন্বয়’ আরও বাড়ানোর পক্ষপাতী, যাতে যে কোনও সময়ে সন্ত্রাসবাদী হামলা রুখে দেওয়ার উপযোগী তথ্য আসার ধারা সবসময় বজায় থাকে, এবং সেই অনুযায়ী ব্যবস্থা নেওয়া যায়৷ পাশাপাশি, এ দিন নিজে থেকে সময় চেয়ে নিয়ে রাজনাথের সঙ্গে আলাদা করে ২০ মিনিট বৈঠক করেছেন বিদেশমন্ত্রী সুষমা স্বরাজ৷ সেখানে কী কথাবার্তা হয়েছে, তা প্রকাশ না হলেও, সরকারি সূত্রের খবর, পাঠানকোট হামলা এবং তারপরে ভারত-পাক বিদেশসচিব পর্যায়ের বৈঠক ঘিরে তৈরি হওয়া অনিশ্চয়তার প্রসঙ্গ বৈঠকের একটা বড় অংশ জুড়ে ছিল৷ প্রসঙ্গত, এ ধরনের বৈঠকের আগে পাকিস্তানি জঙ্গিগোষ্ঠী সংক্রান্ত বিভিন্ন তথ্য স্বরাষ্ট্র মন্ত্রকের তরফ থেকে বিদেশ মন্ত্রকে পাঠিয়ে দেওয়া হয়, যাতে যথোপযুক্ত ব্যবস্থা নেওয়ার জন্য পাক প্রতিনিধিদের হাতে সেগুলি তুলে দেওয়া যায়৷\nপঞ্জাবের পাঠানকোটে জঙ্গিহানার প্রেক্ষিতে এনআইএ মোট তিনটি অভিযোগ নথিভুক্ত করেছে৷ প্রথম অভিযোগটি হল জঙ্গিদের হাতে সালবিন্দর, তাঁর রাধুনী মদন গোপাল এবং গয়না ব্যবসায়ী বন্ধু রাজেশ ভার্মার অপহরণ সংক্রান্ত৷ জঙ্গিরা ইকাগর সিং নামে এক ট্যাক্সিচালককেও হত্যা করেছিল৷ দ্বিতীয় অভিযোগ সেই ঘটনা সংক্রান্ত৷ তৃতীয় অভিযোগে পাঠানকোটে বায়ুসেনার ঘাঁটিতে মূল জঙ্গিহানার কথা বলা হয়েছে৷ প্রথম দু’টি অভিযোগই নথিভুক্ত হয়েছে পাঠানকোট জেলার নারোট জয়মাল সিং থানায়৷ সংশ্লিষ্ট অপহরণের দিন রাতে ঠিক কী ঘটেছিল, সে ব্যাপারে সালবিন্দর ও তাঁর সঙ্গীদের বয়ানে বিস্তর অসঙ্গতি পেয়েছেন তদন্তকারীরা৷ জিজ্ঞাসাবাদের সুবিধার জন্য দিন কয়েক আগেই সালবিন্দরকে নয়াদিল্লিতে নিজেদের হেডকোয়ার্টারসে নিয়ে আসে এনআইএ৷ সোমবার সেখানেই তাঁকে জেরা করেন তদন্তকারীরা৷ তাঁর রাধুঁনী মদন গোপালকেও নয়াদিল্লির ওই হেডকোয়ার্টারসে আনা হয়েছে৷ প্রয়োজন হলে সালবিন্দর ও গোপালকে মুখোমুখি বসিয়ে জেরা করা হতে পারে৷ তাত্‍পর্যপূর্ণ ঘটনা হল যে, সালবিন্দর জানিয়েছেন, সে দিন (গত বছরের ৩১ ডিসেম্বর) তাঁরা একটি ধর্মস্থানে গিয়েছিলেন৷ ওই ধর্মস্থানটির কেয়ারটেকার আবার সম্পর্কে গোপালের আত্মীয়ও হন৷ গোয়েন্দারা ওই কেয়ারটেকারের বয়ান নথিভুক্ত করেছেন৷ তিনি জানিয়েছেন, ওই দিন সকালে গোপাল ও রাজেশ একবার ওই ধর্মস্থানে এসেছিলেন৷ সন্ধেবেলা ফের তাঁরা আসেন৷ দু’বার করে তাঁরা কেন সেখানে এসেছিলেন, তার কারণ সম্পর্কে অবশ্য কিছুই জানাতে পারেনি ওই কেয়ারটেকার৷ প্রশ্ন রয়েছে আরও৷ যেমন, সালবিন্দরের বন্ধু রাজেশের দাবি, সালবিন্দরকে নিগ্রহ করার পর জঙ্গিরা এক জায়গায় ফেলে দেয়৷ তারপর গাড়িতে রাজেশকে নিয়েই বিমানঘাঁটিকর দিকে রওনা দিয়েছিল তারা৷ এক জায়গায় গাড়ি থামিয়ে তাঁকে মাটিতে শুইয়ে গলা কেটে হত্যা করার চেষ্টাও করেছিল, তারপর তাকে ওই অবস্থায় ফেলে চলে গিয়েছিল৷ কিন্ত্ত রাজেশের গলায় সামান্য কেটে যাওয়ার ক্ষত ছাড়া আর কিছুই নেই৷ রাজেশের আরও দাবি, ও রকম আহত অবস্থায় তিনি নাকি আধ কিলোমিটার দৌড় এক গুরদোয়ারায় পৌঁছেছিলেন! বয়ানে এ সব অসঙ্গতির কারণেই খটকা লাগছে এনআইএ গোয়েন্দাদের৷\nইতিমধ্যে আপের তরফে জানানো হয়েছে, দিল্লির মুখ্যমন্ত্রী অরবিন্দ কেজরিওয়াল আগামী ১৩ জানুয়ারি পাঠানকোট ও গুরদাসপুর সফরে যাবেন৷ পাঠানকোট হামলায় নিহত সাত জওয়ানের দু’জনের (ডিএসসি হাবিলদার কুলবন্ত সিং এবং ক্যাপ্টেন ফতেহ সিং) এবং নিহত ট্যাক্সিচালক ইকাগর সিংয়ের পরিবারবর্গের সঙ্গে দেখা করবেন৷ - সংবাদসংস্থা\nLTC পেতে হলে চাই বেড়ানোর ছবি, লেখাপরের খবর\nWeb Title : Pathankot attack: Abducted SP to face polygraph test\n১৩ ঘণ্টা ধরে হাসপাতাল খুঁজে অ্যাম্বুল্যান্সেই মৃত্যু অসহায় অন্তঃসত্ত্বার!\nলকডাউনের ক্ষত সারতে বহু বছর লাগবে, মত RBI-এর


ভুল ফারজানার না বিদ্যালয় কর্তৃপক্ষের Dhakatimes24\nভুল ফারজানার না বিদ্যালয় কর্তৃপক্ষের\n| আপডেট : ২২ নভেম্বর ২০১৯, ২৩:১৩ | প্রকাশিত : ২২ নভেম্বর ২০১৯, ২১:৩৩\nনবম দশম শ্রেণিতে দুই বছর লেখাপড়া শেষে নির্বাচনি পরীক্ষায় উত্তীর্ণ হয়েও ভুলের কারণে এসএসসি পরীক্ষায় অংশ নিতে পারছেন না ফারজানা। এ ভুলে ফারজানার জীবন থেকে হারিয়ে যেতে বসেছে দুই বছর। ভুল ফারজানার না বিদ্যালয় কর্তৃপক্ষের এ প্রশ্ন এখন তার পরিবার ও সচেতন এলাকাবাসীর।\nফারজানা গেড়ামারা-গোহাইলবাড়ি সবুজ সেনা উচ্চ বিদ্যালয়ের ছাত্রী। সে উপজেলার চান্দুলিয়া গ্রামের ফজলুর রহমানের মেয়ে।\nবৃহস্পতিবার ওই শিক্ষার্থী এ বিষয়ে বিচার চেয়ে উপজেলা নির্বাহী কর্মকর্তা আবদুল মালেকের কাছে লিখিত অভিযোগ করেছে। অনুলিপি দেয়া হয়েছে উপজেলা মাধ্যমিক শিক্ষা অফিসার হারুন অর রশিদের কাছেও।\nঅভিযোগ সূত্রে জানা গেছে, ফারজানা ২০১৭ সালে গেড়ামারা গোহাইলবাড়ি সবুজ সেনা উচ্চ বিদ্যালয় থেকে জেএসসি পরীক্ষায় অংশ নিয়ে উত্তীর্ণ হয়ে নবম শ্রেণির মানবিক শাখায় ভর্তি হয় সে। নবম শ্রেণিতে নিবন্ধন শেষে বার্ষিক পরীক্ষায় উত্তীর্ণ হয়ে দশম শ্রেণিতে ভর্তি হয়। দশম শ্রেণিতে তার ক্লাস ক্রমিক নম্বর ৩০। গত ১৫ অক্টোবর থেকে এসএসসির নির্বাচনী পরীক্ষা শুরু হলে তাকে ১৪ অক্টোবর বিদ্যালয়ের প্রধান শিক্ষক স্বাক্ষরিত প্রবেশপত্র দেয়া হয়। নির্বাচনি পরীক্ষায় অংশ নিয়ে ফারজানা সকল বিষয়ে উত্তীর্ণও হয়। এসএসসির ফরম পূরণ শুরু হলে ফাজানার কাছ থেকে ফরম পূরণ বাবদ চার হাজার ২৫০ টাকা নেয় স্কুল কর্তৃপক্ষ।\nকিন্ত দুই বছর পর গত মঙ্গলবার বিদ্যালয় কর্তৃপক্ষ জানায়, ফারজানা জেএসসি পরীক্ষায় ফেল করেছে। সে কারণে সে এসএসসি পরীক্ষায় অংশ নিতে পারবে না এবং ফরম পূরণের টাকা ফেরত দেয়।\nএ ঘটনা জানতে পেরে ফারজানা ও তার পরিবারের সদস্যরা মানসিকভাবে ভেঙে পড়ে।\nফারজানার প্রশ্ন সে যদি জেএসসি পরীক্ষায় ফেল করে থাকে, তাহলে কীভাবে তাকে নবম শ্রেণিতে ভর্তি করা হলো। কেন তাকে এসএসসির নির্বাচনি পরীক্ষায় অংশ নিতে দেয়া হলো এবং ফরম পুরনের টাকা নেয়া হলো।\nফারজানার বাবা ফজলুর রহমান অভিযোগ করে বলেন, নবম দশম শ্রেণিতে দুই বছর লেখাপড়ার পর স্কুল কর্তৃপক্ষ এখন বলছে, আমার মেয়ে জেএসসি পরীক্ষাই উত্তীর্ণ হয়নি।\nতিনি বলেন, এখন মেয়ের জীবন থেকে দুইটি বছর হারিয়ে গেল। এই ভুলের খেসারত কে দেবে? এ প্রশ্ন তার পিতার।\nএ ব্যাপারে বিদ্যালয়ের প্রধান শিক্ষক মোজাম্মেল হকের সঙ্গে যোগাযোগ করা হলে তিনি বলেন, ফারজানা নামে দশম শ্রেণিতে কামারপাড়া গ্রামের এক ছাত্রী রয়েছে। সে ওই ফারজানার রুল নম্বর দিয়ে পরীক্ষায় অংশ নিয়েছে বলে দাবি করেন।\nএ ব্যাপারে মির্জাপুর উপজেলা মাধ্যমিক শিক্ষা কর্মকর্তা হারুন অর রশিদ সঙ্গে যোগাযোগ করা হলে ছাত্রীর লিখিত অভিযোগ পাওয়ার কথা স্বীকার করে বলেন, তদন্ত সাপেক্ষে আইনগত ব্যবস্থা নেয়া হবে।\nভারতের বিরুদ্ধে সোচ্চার না হলে মুক্তি নেই: ডা. জাফরুল্লাহ করোনায় আরও ৩৪ মৃত্যু, নতুন শনাক্ত ২৪৮৭ বৈরুতে বিস্ফোরণ: আরও এক বাংলাদেশির মৃত্যু শর্ত ভাঙায় জোবায়ের মনিরের জামিন বাতিল শিপ্রার জামিন, সিফাতের শুনানি সোমবার


ইসলামের দৃষ্টিতে হস্তমৈথুন কি জায়েজ নাকি নাজায়েজ?\nFebruary 11, 2018\tধর্ম ও জীবন 1,073 Views\nমানুষের যৌনজীবনে অত্যন্ত জরুরি আলোচ্য বিষয় হচ্ছে Musterbation বা হস্তমৈথুন, যার আরেক নাম স্বমোহন। আমাদের দেশের স্কুল-কলেজে ইসলামী যৌনশিক্ষা না পড়ানো এবং পরিবারে এ নিয়ে ভালোভাবে আলোচনা না হবার ফলে নানা রকম মনগড়া ধারণা নিয়ে বা শুনে গোপনে হস্তমৈথুন চর্চা শুরু করে কিশোর-কিশোরীরা। হস্তমৈথুন নিয়ে ইসলামের দূরদৃষ্টি ও প্রজ্ঞাসম্পন্ন অবস্থান সম্পর্কে জানা এবং জানানো সকলের কর্তব্য।\nমূলধারার ইয়াহুদি, ঈসায়ী এবং জরোথ্রুস্টীয়, বৌদ্ধ পণ্ডিতদের মতে, হস্তমৈথুন সমর্থনযোগ্য নয়। তবে গ্রিক, রোমান, মিশরীয় ও আরবীয় সনাতন ধর্মাবলম্বীদের মাঝে হস্ত‌মৈথু‌নের ব্যাপক চর্চা ছিল বলে বিভিন্ন রিসার্চে প্রমাণ মেলে। আবার ইহুদি ও ভারতীয় সনাতন পণ্ডিতদের একাংশও হস্তমৈথুনকে সমর্থন করেন। এদিকে, ইসলামী শরিয়তের প্রধান দুই উৎস হচ্ছে কুরআন ও হাদিস। এ দুটিতে কোনও স্পষ্ট নির্দেশনা না থাকলেই কেবল মুজতাহিদদের ইজমা বা ঐকমত্যের বিষয়টি সামনে আসে। মুজতাহিদরা কোনও কল্যাণকর বিষয়কে হারাম বা মাকরূহ ঘোষণা করেন না, এমনকি সেটা জাহেলিয়াতের যুগের প্রথা হলেও। আবার কোনও অকল্যাণকর বিষয়কে হালাল বা জায়েজ ঘোষণাও করেন না তারা। তাই আমরা আগে হস্তমৈথুনের অকল্যাণকর দিকগুলো সম্পর্কে জানবো। কারণ ইসলামের শত্রুরা মুসলমানদের বিভ্রান্ত করে সবসময় ক্ষতির দিকে ঠেলে দেয়।\nহস্তমৈথুনকারীরা নিজেদের যৌন উত্তেজনায় উত্তেজিত করার জন্য অশ্লীল ছবি, সাহিত্য, পর্ন ভিডিও ইত্যাদি নিয়ে ব্যস্ত থাকে, যা তাদের এবং ইসলামের মাঝে মারাত্বক দূরত্ব সৃষ্টি করে। হস্তমৈথুনে আসক্তদের মাথায় সারাদিন অশ্লীল বিষয়াদি ঘুরপাক খায়। এসব অশ্লীল চিন্তা তাদের অন্য আরও পাপাচারে লিপ্ত করে। বেশিরভাগ সময়ই হস্তমৈথুনকারীরা অপবিত্র থাকে। অপবিত্র থাকার দরুণ তারা নামায পড়তে পারে না। নামাজে মনযোগী হতে পারে না বলে তাদের নামায কবুলও হয় না। হস্তমৈথুনের প্রভা‌বে পুরো শরীর দুর্বল হয়ে যায়, ধীরে ধীরে স্বাস্থ্যহা‌নি ঘ‌টে এবং শরীর রোগ–বালাইয়ের আখড়া হয়ে যায়। চোখের ব্যাপক ক্ষতিসা‌ধিত হয়। চো‌খ দি‌য়ে সব‌কিছু‌কে ঘোলা ও ঝাপসা দেখা যায়। হস্ত‌মৈথু‌নের ফ‌লে স্মরণশক্তি কমে যায়, সব‌কিছু‌তে অবসা‌দের ছায়া প‌ড়ে। মাথা ধরা, মাথা ঘোরা ইত্যাদি আরো অনেক সমস্যা হয়। সামান্য উত্তেজনায় যৌনাঙ্গ থেকে তরল পদার্থ বের হয়। এছাড়াও নার্ভাস সি‌স্টেম, হার্ট, ডাই‌জেস‌টিভ সি‌স্টেম, ইউ‌রিনা‌রি সি‌স্টেম এবং আরো অন্যান্য সি‌স্টেম ক্ষতিগ্রস্ত হয়। শরীরের অন্যান্য অঙ্গ যেমন: হজম প্রক্রিয়া এবং প্রসাব প্রক্রিয়ায় সমস্যা সৃষ্টি করে। হস্তমৈথুনের ফ‌লে যে বীর্যপাত ঘ‌টে, তাতে কো‌টি কো‌টি শুক্রাণু ধ্বংসপ্রাপ্ত হয়। অতিরিক্ত করলে সন্তান জন্মদানে ব্যর্থতা দেখা দেয়। এই বদভ্যাসে আসক্ত পুরুষদের যৌনাঙ্গ ধীরে ধীরে দুর্বল হয়ে যায়। হস্তমৈথুনের ফলে যৌনাঙ্গে কিছুটা বিকৃতি ঘটে, প্রসাবের রাস্তায় জ্বালা-পোড়া বেড়ে যায়। হস্তমৈথুনের ফলে অণ্ডকোষে বীর্যরস তৈরিতে ব্যাঘাত ঘটে, অণ্ডথলিতে ব্যাথার সৃ‌ষ্টি হয়। পুরু‌ষদের অকাল বীর্যপাত বা দ্রুত বীর্যপাত শুরু হয়। স্বামীরা ধীরে ধীরে নপুংসক হয়ে যায়। হস্তমৈথুনে অভ্যস্ত নারী বা পুরুষ বিবাহ পরবর্তী যৌন জীবনে সুখী হতে পারে না। হস্তমৈথুন তাদের প্রকৃ‌তিপ্রদত্ত যৌনতা‌কে নষ্ট ক‌রে দেয়। বৈবাহিক সম্পর্ক টেকসই হয় না, দাম্পত্য কলহ থেকে সামাজিক নানা অশান্তির সৃষ্টি করে। হস্তমৈথুনে আসক্তরা মুসলমান হলেও তাদের ঈমান খুবই দুর্বল হয়। ইসলামী ইনকিলাব-ইন্তিফাদা তো দূরে থাক, সামান্যতম আমর বিল মারুফ (সৎ কাজের আদেশ) ও নাহি আনিল মুনকার (অসৎ কাজে বাধা দান) করতেও ভয় পায়।\nপবিত্র কুরআনে আল্লাহপাক ব‌লেন, “মুমিনদেরকে বলুন, তারা যেন তাদের দৃষ্টি নত রাখে এবং তাদের যৌনাঙ্গের হেফাযত করে। এতেই তাদের জন্য পবিত্রতা আছে। নিশ্চয় তারা যা করে আল্লাহ তা অবহিত আছেন। ঈমানদার নারীদেরকে বলুন, তারা যেন তাদের দৃষ্টিকে নত রাখে এবং তাদের যৌনাঙ্গের হেফাযত করে।” (২৪:৩০-৩১)\nরাসূলুল্লাহ্ (দ) বলেন, “যে ব্যক্তি আমাকে তার দুই চোয়ালের মধ্যবর্তী জিনিস (জিহ্বা) এবং দুইপায়ের মধ্যবর্তী জিনিসের (যৌনাঙ্গ) নিশ্চয়তা (সঠিক ব্যবহারের) দেবে, আমি তার বেহেশতের নিশ্চয়তা দিবো। ” –(বুখারী, মিশকাত)\nএ হাদিস থেকে প্রমাণিত হয় , জিহ্বা ও যৌনাঙ্গ পা‌পের সবচেয়ে বড় মাধ্যম। সুন্নি চার মাজহাব এবং শিয়া ফিকাহর সকল মুজতাহিদের এই মর্মে ইজমা রয়েছে যে, ইসলামে কেবল বৈবাহিক যৌন‌ক্রিয়া ও শারী‌রিক মিলন অনুমোদিত এবং বিবাহ ব‌হির্ভুত অবস্থায় যৌনা‌ঙ্গের হেফাজ‌তের নি‌র্দেশ র‌য়ে‌ছে।\nতবে হস্তমৈথুন সরাসরি হারাম, নাকি মাকরূহ, তা নিয়ে ইসলামী মাজহাবগুলোর মধ্যে মতপার্থক্য রয়েছে। ইসলামের সকল মাজহাব (schools of thought) একমত যে, হস্তমৈথুনের পর গোসল করা ফরজ, অযু যথেষ্ট নয়। সুন্নি চার মাজহাবের মধ্য হানাফি ফিকাহে সাধারণভাবে হস্তমৈথুন হারাম, তবে যেনার ভয় থাকলে করা যাবে। হানবলী মাজহাব মতে, বৈধ যৌনসঙ্গীর অভাবে সমস্যায় ভুগছেন এমন নারী পুরুষ, মুসাফির ও বন্দিদের জন্য তা বৈধ। ইমাম হানবলের (রহ) মতে, এটা হচ্ছে প্রচণ্ড ক্ষুধায় খাবারের অভাবে শুকরের হারাম মাংস খেয়ে জান বাঁচানোর মতো। মালিকী ও শাফিয়ী ফিকাহে হস্তমৈথুন সকল সময়ের জন্য নিষিদ্ধ বলে গণ্য। শিয়া মাজহাবে হস্তমৈথুনকে বিবাহ বহির্ভূত যৌন সম্পর্কের মতোই কবিরা গোনাহ হিসেবে গণ্য করা হয়। এ ক্ষেত্রে তারা কুরআনের যে আয়াতের ওপর ভিত্তি করেন তা হলো- “মুমিনগণ সফলকাম হয়ে গেছে, যারা নিজেদের নামাযে বিনয়-নম্র; যারা অনর্থক কথা-বার্তায় নির্লিপ্ত, যারা যাকাত দান করে থাকে এবং যারা নিজেদের যৌনাঙ্গকে সংযত রাখে। তবে তাদের স্ত্রী ও ক্রিতদাসীদের ক্ষেত্রে সংযত না রাখলে তারা তিরস্কৃত হবে না। অতঃপর কেউ এর বাইরে কামনা করলে তারা সীমালংঘনকারী হবে।” (২৩:১-৭)। এছাড়া শিয়া কিতাবগুলোয় আহলে বায়েতের ইমামদের (আ) রেওয়ায়েতে কিছু হাদিসে চোখ, মুখ, হাত, মস্তিষ্ক ও যৌনাঙ্গের যেনার কথা বলা হয়েছে। শিয়া আলেমদের দাবি, হাতের যেনা বলতে হস্তমৈথুনকেই বোঝানো হয়েছে।\nহস্তমৈথুনের আসক্তি থেকে মুক্তির উপায় হচ্ছে কামভাব দমনে রাখা। এজন্য সর্বোপরি নফসের বিরুদ্ধে জিহাদ করা আবশ্যক। বেগানা নারী বা অশ্লীল ছবি দেখলে দৃষ্টি নত রাখতে হবে। সর্বদা আল্লাহর জিকির ও ধর্মীয় সংস্কৃতির চর্চায় থাকতে হবে। যদি কোনও যুবক সেই পর্যায়ের মুত্তাকী না হন, তাহলে তার উচিত বিয়ে করা। যদি কোনও যুবক সাধারণ মুমিন হন, তার উচিত বিশুদ্ধ সিয়াম সাধনায় থেকে কামভাব দমন করা। রসূলুল্লাহর (দ) জামানায় যুবকদের লক্ষ্য করে একদিন তিনি বলেন, “হে যুবকেরা! তোমাদের মধ্যে যারা বিবাহের দায়িত্ব পালনের যোগ্যতা রাখে, তাদের বিবাহ করা উচিত। কেননা বিবাহ দৃষ্টিকে সংযত রাখে এবং লজ্জাস্থানের হিফাজত করে। আর যে বিবাহের দায়িত্ব পালনের যোগ্যতা রাখে না, তার উচিত (কামভাব দমনের জন্য) রোযা রাখা।” -(বুখারী, মুসলিম, মিশকাত)\nঅনেকের সংসার চালাবার সামর্থ্য নেই বা বিয়ে করতে কোনও সমস্যা আছে বা বিদেশে স্ত্রী থেকে দূরে থাকেন। এ ধরনের ব্যক্তিরা যদি উচ্চ পর্যায়ের মুমিন না হয়ে সাধারণ মুসলিম হন এবং রোযা বা জিহাদুন নফসে ব্যর্থ হবার আশংকা থাকে, তাহলে বিকৃত যৌনাচার, পশুকামিতা, শিশুকামিতা, ধর্ষণ, ব্যভিচার, প্রেমের নামে শারীরিক সম্পর্ক ইত্যাদি কবিরা গোনাহ থেকে বাঁচার পথ হিসেবে ওই ব্যক্তির জন্য শিয়া ফিকাহে ‘মুতা’ বা অস্থায়ী বিবাহের অনুমতি রয়েছে। এক্ষেত্রে তারা কুরআনের যে আয়াতের ওপর ভিত্তি করেন, তা হচ্ছে-\n“নারীদের মধ্যে তোমাদের অধিকারভুক্ত দাসী তথা কাফেরদের সঙ্গে যুদ্ধে অধিকার করা বন্দিনী ছাড়া সকল সধবা নারী তোমাদের জন্য নিষিদ্ধ। তোমাদের জন্য এটি আল্লাহর বিধান। উল্লেখিত নারীরা ছাড়া অন্য নারীদের অর্থ ও মোহরানার বিনিময়ে বিয়ে করা তোমাদের জন্য বৈধ। এসব বিয়ের উদ্দেশ্য পবিত্রতা ও সম্ভ্রম রক্ষা অবৈধ যৌন সম্পর্ক নয়। আর যে সব নারীকে তোমরা অস্থায়ীভাবে বিয়ের পর সম্ভোগ করেছ, তাদেরকে নির্ধারিত মোহর দেয়া তোমাদের জন্য অবশ্য পালনীয় কতর্ব্য। মোহর নির্ধারণের পর কোনও বিষয়ে পরস্পরে রাজী হলে তাতে তোমাদের কোনও দোষ নেই। আল্লাহ সর্বজ্ঞ এবং প্রজ্ঞাময়।” (৪ : ২৪)\nযদিও বেশিরভাগ সুন্নি আলেমদের মত হচ্ছে, মুতা সম্পর্কিত এই আয়াতটি খাইবারের যুদ্ধের সময় রহিত হয়েছে। কিন্তু শিয়া আলেমদের মতে, খাইবারের যুদ্ধের সময় মুতা বিবাহে সাময়িক নিষেধাজ্ঞা ছিল মুসলমানদের মনযোগ শত্রুদের দিকে রাখার জন্য। কারণ আল্লাহর বিধানে কোনও পরিবর্তন হয় না। এক্ষেত্রে যে আয়াতের ওপর ভিত্তি করা হয়, তা হচ্ছে- “আপনি আল্লাহর বিধানে পরিবর্তন পাবেন না এবং আল্লাহর রীতি-নীতিতে কোন রকম বিচ্যুতিও পাবেন না। (৩৫ : ৪৩)। শিয়া কিতাব ‘নাহজুল বালাগা’-তে হযরত আলী ইবনে আবি তালিবের (কা) একটি খুতবায় জানা যায়, তাঁর পূর্ববর্তী একজন খলিফার শাসনামলে মুতা রদ করা হয়, যা রাসুলাল্লাহর (দ) সময় প্রচলিত ছিল।\nসুন্নি সমাজে ‘নিকাহ মুতা’ অস্বীকৃত হলেও মুতার মতো পরিস্থিতিতে অনেকে ‘নিকাহে মিসইয়ার’ ও ‘নিকাহে উর্ফি’ নামের অস্থায়ী বিয়ে অনুমোদন করেন। আর শিয়া ফিকাহে মুতা অনুমোদিত হলেও উৎসাহিত করা হয় না। যাহোক, সমস্ত আলোচনায় এ কথা স্পষ্ট যে, ইসলাম ব্যক্তিক, পারিবারিক ও সামাজিক শান্তি ও শৃংখলা রক্ষায় মানুষের যৌন সমস্যায় কল্যাণকর সমাধান দিয়েছে। আর শরীয়তে হস্তমৈথুন সাধারণভাবে নাজায়েজ একটি কাজ।\nমঙ্গল আসছে কাছে, #১ ঘণ্টার জন্য গায়েব হবে চাঁদ…..\nঅতীতকে পেছনে ফেলে চাঁদনীর নতুন ইনিংস শুরু\nগাঁয়ের এক যুবতী রমনী একটু দুরের এক কূয়া থেকে জল তুলছিল, হঠাৎ পাশ দিয়ে……\nহেরেও জাপান সমর্থকরা দৃষ্টান্ত হলেন


’শুনতে কি পাও!’’, এবার তবে শোনানোর পালা\nThu, Dec 21, 2017 11:47 AM\n‘’আমাদের ছোট গাঁয়ে ছোট ছোট ঘর,\nআলো দিয়ে, বায়ু দিয়ে বাঁচাইয়াছে প্রাণ৷’’\nখুলনার দকোপ থানার সুতারখালি গ্রাম যেন কবি বন্দে আলী মিয়ার সেই বিখ্যাত কবিতার মতোই বাংলার অনিন্দ্যসুন্দর একটি গ্রাম। সুন্দরবনের কাছে প্রত্যন্ত উপকূলে, বিশাল এক আকাশের নিচে সে গ্রামে বাস করে একদল খেটে খাওয়া সাধারণ মানুষ। আক্ষরিক অর্থে সাধারন এসব মানুষের অসাধারন জীবন উপাখ্যান ‘’শুনতে কি পাও!’’ নামক প্রামান্যচিত্রে তুলে ধরেছেন পরিচালক কামার আহমাদ সায়মন।\nচার পুরুষের আবাদে প্রায় একশো পরিবারের বাস এই সুতারখালি গ্রামে। এ গ্রামেই ঘর বেঁধেছিলো রাখী আর সৌমেন, জন্ম হয়েছিলো তাদের ভালোবাসার সন্তান রাহুল এর। ২০০৯ সালের মে মাসে প্রলয়ঙ্কারী ‘আইলায়’ তছনছ হয়ে যায় পুরো দক্ষিনবঙ্গের চরাঞ্চল। জলোচ্ছাস ভাসিয়ে নিয়ে যায় চরপারের মানুষের ঘর বাড়ি সহায় সম্বল। বাদ পড়েনি রাখী-সৌমেনের পরিবারটিও।\nএরপর বেঁচে থাকার তাগিদে আগের চেয়েও কঠিন জীবনসংগ্রামে নামে রাখী আর সৌমেন। তাদের আশ্রয়ের জন্য জোটে সরু রাস্তার দুপাশের ফাঁকা যায়গাটি। দিন যায়, মাস যায়, ঋতু বদলায়। নতুন করে নিজের ঘর বাঁধার আশায় বুক বাঁধে এ অঞ্চলের প্রত্যেকটি মানুষ। সারা গ্রামের সমস্ত শক্তি দিয়ে নেমে পড়ে বাঁধ নির্মানে। প্রকৃতি যেন হার মেনে যায় তাদের এ বেঁচে থাকার অদম্য স্পৃহার কাছে।\nইউরোপীয় প্রামাণ্য নেটওয়ার্কের প্রতিষ্ঠাতা পরিচালক ট্যু স্টিন মুলার এ চলচ্চিত্র সম্বন্ধে বলেছেন, এটি তাকে সত্যজিত রায়ের অপু উপাখ্যান মনে করিয়ে দেয়। আমার ব্যক্তিগতভাবে চলচ্চিত্রটি দেখার সময় মনের দৃশ্যপটে উকি দিয়েছে মানিক বন্দ্যোপাধ্যায়ে কিংবদন্তী উপন্যাস পদ্মা নদীর মাঝির সেই কুবেরের সংগ্রামী জীবন। এ তথ্যচিত্রের অন্যতম প্রধান চরিত্র সৌমেন পেশায় কুবেরের মত জেলে না হলেও চরাঞ্চলের মানুষের মত আছে তাদেরমধ্যে মিল। তারা সংগ্রামী, প্রকৃতির আজন্ম ভাঙ্গা গড়ার খেলায় নিজেদেরকে বাঁচিয়ে রাখতে হয় নিজেদের। প্রাকৃতিক দূর্যোগ, তদুপরি অভাব অনটনে ক্লিষ্ট জীবনে তাদেরও আছে আনন্দ বিনোদন উপভোগের ইচ্ছা। তাইতো শত অভাব সত্ত্বেও পূজোর সময়ে তারা ছুটে যায় পুজো মন্ডপে, পুজো পালন করে সাধ্যমত। ছেলে রাহুলের বায়নায় খেলনা প্লেন কিনে দিতে না পারলেও বেলুন কিনে শান্ত করে তাকে। তবুও ছেলেকে পুজোতে নতুন জামা না কিনে দিতে পারার আফসোস বয়ে বেড়ায় সৌমেন।\nআজ থেকে কয়েক বছর আগে নির্মাতা কামার আহমাদ সায়মন, তার স্ত্রী চলচ্চিত্রটির প্রযোজক সারা আফরীন তাদের ফিল্মমেকিং টিম নিয়ে খুলনার সুতারখালি গ্রামে যান। দীর্ঘ বিশ মাসের অক্লান্ত চেষ্টায় তুলে আনেন সে অঞ্চলের জীবন উপাখ্যান। এরপর আরো বছরখানেক ধরে চলে সম্পাদনার কাজ। নিজের লেখা এক আর্টিকেলে পরিচালক সায়মন বলছিলেন শ্যুটিং এর সময় তার কষ্টের কথা, অনুভুতির কথা। কুড়িটি মাস কম সময় নয়। শহুরে সভ্যতার লোভে জর্জরিত সময়ে আত্মজনেরা একসময় তাকে প্রশ্ন তুলেছিলো, ‘কী করো তুমি?’ তিনি নিরুত্তাপ হয়ে চলে গিয়েছিলেন সেইসব প্রাকৃতজনের খোঁজে। পুজোর দৃশ্যায়নে দুদিন আগের ব্যাটারির চার্জার জ্বলে যাওয়ার ঘটনা, কিংবা আচমকা জেনারেটর নষ্ট নওয়া, মনমতো শট তোলার ইচ্ছায় ঘন্টার পর ঘন্টা বসে থাকায় সহকারীদের বিরক্তি। কোনকিছুই দমাতে পারেনি তাকে।\n২০১৩ সালের এপ্রিলে প্যারিসে অনুষ্ঠিত ইউরোপের অন্যতম প্রামাণ্যচিত্র উৎসব ‘সিনেমা দ্যু রিল’- এর ৩৫তম আসরে মূল আন্তর্জাতিক প্রতিযোগিতা বিভাগে শ্রেষ্ঠ সিনেমার জন্য সর্ব্বোচ্চ পুরষ্কার ‘গ্রাঁ প্রি’ জয় করেছে ‘শুনতে কি পাও!’। এ ছাড়া ফিল্ম সাউথ এশিয়ার ‘জুরি অ্যাওয়ার্ড’, ২০১২ সালে বিশ্বের অন্যতম প্রাচীন প্রামাণ্য উৎসব ডক-লাইপজিগের (জার্মানী) ৫৫তম আসরের উদ্বোধনী সিনেমা এবং বিশ্বের বৃহত্তম প্রামাণ্য উৎসব ইডফার (নেদারল্যান্ডস্) ২৫তম আসরে আনুষ্ঠানিক সিনেমার আমন্ত্রণ পেয়েছিল ‘শুনতে কি পাও!’ এ বছরের ‘মুম্বাই আন্তর্জাতিক চলচ্চিত্র উৎসবে’ শ্রেষ্ঠ চলচ্চিত্রের পুরস্কার ‘স্বর্ণশঙ্খ’’ জিতেছে ছবিটি, জিতেছে শ্রেষ্ঠ চিত্রগ্রাহকের পুরস্কারটিও। বাংলাদেশী ডকুমেন্টারী হিসেবে এত সব আন্তর্জাতিক পুরস্কার আর কয়টা প্রামাণ্যচিত্র জিতেছে? কামার আহমাদ সায়মন-সারা আফরীন, হ্যাটস অফ।\nবাংলাদেশে সম্ভবত এটিই প্রথম বানিজ্যিকভাবে প্রেক্ষাগৃহে মুক্তিপ্রাপ্ত বাংলাদেশী প্রামাণ্যচিত্র। চলচ্চিত্রটি ২১ শে ফেব্রুয়ারি, ২০১৪ সালে মুক্তি পেয়েছিলো ঢাকার স্টার সিনেপ্লেক্সে। বসুন্ধরার এ হল কতৃপক্ষকে সাধুবাদ জানাই বানিজ্যিকভাবে প্রথমবার প্রামাণ্যচিত্র মুক্তি দিয়ে সাহসী পরিচয় প্রদানের জন্য। ছবিটির অভিষেক প্রদর্শনীতে বিশিষ্ট নাট্যকার, চলচ্চিত্র নির্মাতা নাসির উদ্দীন ইউসুফ বাচ্চু বলছিলেন এ ছবিটি সম্পর্কে তার মূল্যায়নের কথা। প্রথমবার নব্বই মিনিটের প্রামাণ্যচিত্রের কথা শুনে ঘাবড়ে গিয়েছিলেন তিনি। ছবিশেষে তিনিই তুষ্টিতে বলেছেন, ‘’মনেই হয়নি আমি প্রামাণ্যচিত্র দেখছি। চরিত্রগুলো এতই প্রানবন্ত যে মাঝে মধ্যে মনে হয়েছে এটি ফিকশন নয়তো!‘’ সত্যিই, সৌমেন-রাখীর জীবনযাপনের আবডালে দেখানো চরাঞ্চলের মানুষের উপাখ্যানটি দেখার সময় মাঝে মাঝে ভ্রম হচ্ছিলো, এটি কোন ডকুমেন্টারী নাকি কোন ফিকশন! সত্যি বলছি, দর্শক হিসেবে এক সেকেন্ডের জন্যও মনযোগ হটেনি, বরং ঢুকে গিয়েছি প্রত্যেকটি চরিত্র, ঘটনা, প্রকৃতির মাঝে। রাহুল তার গ্রামের ছোট রাস্তায় দৌড়ানোর সাথে সাথে তাকে ফলো করা ক্যামেরা দেখে মনে হয়েছে ছেলেটির পিছনে দৌড়াতে থাকা মানুষটি আমি নিজেই, গ্রামের মাঠে বৃষ্টির মাঝে চলা ফুটবল ম্যাচের সহস্র দর্শকের মাঝে আনমনে কখন ঢুকে গিয়েছি টেরই পাইনি।


রাজশাহীতে ভিটামিন ‘এ’ খাওয়ানো হলো ৬৩ হাজার শিশুকে | Daily Sunshine\nরাজশাহীতে ভিটামিন ‘এ’ খাওয়ানো হলো ৬৩ হাজার শিশুকে\nস্টাফ রিপোর্টার : রাজশাহী মহানগর এলাকায় এবার প্রায় ৬৩ হাজার শিশুকে ভিটামিন ‘এ’ ক্যাপসুল খাওয়ানো হয়েছে। এর মধ্যে ৬ থেকে ১১ মাস বয়সী ৭ হাজার ৯৭৬ জন এবং ১২ থেকে ৫৯ মাস বয়সী ৫৪ হাজার ৯৭৭ জন শিশুকে ভিটামিন ‘এ’ ক্যাপসুল খাওয়ানো হয়।\nশনিবার সকাল সাড়ে ৯টায় নগরভবনে জাতীয় ভিটামিন ‘এ’ প্লাস ক্যাম্পেইনের (দ্বিতীয় রাউন্ড) উদ্বোধন করা হয়।\nরাজশাহী সিটি করপোরেশনের প্রধান স্বাস্থ্য কর্মকর্তা এএফএম আঞ্জুমান আরা জানান, শনিবার সিটি করপোরেশনের ৩৮৪টি কেন্দ্রে একযোগে শিশুদের ভিটামিন ‘এ’ ক্যাপসুল খাওয়ানো হয়।\nএর মধ্যে স্থায়ী ৩৪৩টি ও ভ্রাম্যমাণ ৪১টি কেন্দ্রে সর্বমোট ৭৬৮ জন স্বেচ্ছাসেবী নিয়োজিত ছিলেন। এবার দেশে তৈরি ভিটামিন ‘এ’ ক্যাপসুল শিশুদের খাওয়ানো হয়।\nসকাল ৮টা থেকে বিকেল ৪টা পর্যন্ত ভিটামিন ‘এ’ ক্যাপসুল খাওয়ানো শুরু হয়। এছাড়া ৩০টি ওয়ার্ড কার্যালয়ে রাত ৮টা পর্যন্ত এ কার্যক্রম চলে।\n০৫নং ওয়ার্ড : ০৫নং ওয়ার্ড কাউন্সিলর কার্যালয়ে জাতীয় ভিটামিন এ প্লাস ক্যাপসুল খাওয়ানো অনুষ্ঠান অনুষ্ঠিত হয়। অনুষ্ঠানে ভিটামিন এ প্লাস ক্যাপসুল খাইয়ে জাতীয় ভিটামিন এ প্লাস ক্যাম্পেইন উদ্বোধন করেন ০৫নং ওয়ার্ড কাউন্সিলর কামরুজ্জামান কামরু।\nএ সময় উপস্থিত ছিলেন বীর মুক্তিযোদ্ধা নূরুল আমিন, আওয়ামী লীগ ০৫নং ওয়ার্ড শাখার সাধারণ সম্পাদক তানজির হোসেন দুলাল, সোনালী ব্যাংক ডিজিএম মনোয়ার হোসেন সেলিমসহ গন্যমান্য ব্যাক্তিবর্গ এবং ৫৫ জন স্বেচ্ছাসেবী। পরিচালনা করেন স্বাস্থ্য সুপারভাইজার ও টিম লীডার তারেক হাসান ও ওয়ার্ড সচিব সালে আবু উমাইয়া।\nনাটোর: নাটোরে ভিটামিন এ প্লাস ক্যাম্পেইনের উদ্বোধন করা হয়েছে। নাটোর আধুনিক সদর হাসপাতালে সিভিল সার্জন ডা. আজিজুল ইসলামের সভাপতিত্বে ক্যাম্পেইনের উদ্বোধন করেন জেলা প্রশাসক শাহরিয়াজ। এ সময় ছিলেন পৌর মেয়র উমা চৌধুরী জলি, পরিবার পরিকল্পনা অধিদপ্তরের উপ-পরিচালক ডা. জাকির হোসেন, সদর হাসপাতালের আবাসিক মেডিকেল অফিসার ডা. মাহাবুবুর রহমান, সদর পরিবার পরিকল্পনা কর্মকর্তা ডা. রতন সাহা।\nচাঁপাইনবাবগঞ্জ: চাঁপাইনবাবগঞ্জে শিশুদের ভিটামিন এ প্লাস ক্যাপসুল খাওয়ানো হয়েছে। জেলার ৫টি উপজেলা ও পৌরসভার ১২০১টি কেন্দ্রে সকাল ৮ টা থেকে বিকাল ৪টা পর্যন্ত বিরতিহীন ভাবে ৬ থেকে ১১ মাস বয়সী ২৪ হাজার ৩০ শিশুকে ১টি করে ও ১২ থেকে ৫৯ মাস বয়সী ১ লক্ষ ৭৭ হাজার ৯৪১ জন শিশুকে ভিটামিন এ ক্যাপসুল খাওয়ানো হয়েছে। চাঁপাইনবাবগঞ্জ সদর হাসপাতাল চত্বরে ভিটামিন ক্যাম্পেইনের উদ্বোধন করেন সিভিল সার্জন ডা. সাইফুল ফেরদৌস খায়রুল আতাতুর্ক। উপস্থিত ছিলেন হাসপাতালের আবাসিক মেডিকেল অফিসার ডা. নাদিম সরকার, বাংলাদেশ মেডিকেল এ্যাসোসিয়েশন (বিএমএ) চাঁপাইনবাবগঞ্জ জেলা শাখার সাধারণ সম্পাদক ডা. গোলাম রাব্বানী, অর্থপেডিক্স বিভাগের কনসালট্যান্ট ডা. ইসমাইল হোসেন, ইপিআই ইন্সপেক্টর আমিরুল ইসলাম জীবন।\nগোমস্তাপুর: চাঁপাইনবাবগঞ্জের গোমস্তাপুরে এ প¬øাস ক্যাম্পেইনে ৩৩ হাজার ১০৩ জন শিশুকে ভিটামিন ক্যাপসুল খাওয়ানো হয়েছে। উপজেলার ১৯২টি কেন্দ্রে শিশুদের এ ক্যাপসুল খাওয়ানো হয়। এর মধ্যে ১৪ জন প্রতিবন্ধী শিশুসহ ৬ মাস থেকে ১১ মাস বয়সী ৩ হাজার ৭৯০ জন, ১২ মাস থেকে ৫৯ মাস বয়সী ২৯ হাজার ২৯৯ জন শিশু রয়েছে। লক্ষ্যমাত্রা ছিল ৬ থেকে ১১ মাস বয়সী ৩ হাজার ৮৬৩ জন, ১২ থেকে ৫৯ মাস বয়সী ২৯ হাজার ৫৯৪ জন। উপজেলা স্বাস্থ্য প. প কর্মকর্তা ডা. সাইফুর রহমান খান জানান, বাদ পড়া শিশুরা আগামী পাঁচ দিনের মধ্যে উপজেলা স্বাস্থ্য কমপ্লে¬ক্সে এসে ভিটামিন এ গ্রহণ করতে পারবে।\nধামইরহাট: নওগাঁর ধামইরহাটে ভিটামিন এ প্লাস ক্যাম্পেইন করা হয়েছে। দিনব্যাপী ক্যাম্পেইনে সদর হাসপাতালে ৬ থেকে ১১ মাস বয়সী শিশুকে ১টি নীল রঙের ও ১২ থেকে ৫৯ মাস বয়সী শিশুকে লাল রঙের উচ্চ ক্ষমতা সম্পন্ন ভিটামিন এ ক্যাপসুল খাওয়ানোর উদ্বোধন করেন উপজেলা স্বাস্থ্য ও পরিবার পরিকল্পনা কর্মকর্তা ডা. আতাউর রহমান। মেডিকেল টেকনোলজিস্ট সারোয়ার হোসেন জানান উপজেলার ১৯৩টি কেন্দ্রে ৩৮৬ জন স্বেচ্ছাসেবীর মাধ্যমে ও ২৪ জন সুপারভাইজের তত্বাবধানে প্রায় ১৮ হাজার ৪৮০ জন শিশুকে এ ক্যাপসুল খাওয়ানো হয়। উদ্বোধনী অনুষ্ঠানে ডা. মেশকাত রায়হান, সাংবাদিক আব্দুল মালেক, আবুমুছা স্বপন, রেজুয়ান আলম উপস্থিত ছিলেন।


বাংলাদেশ-ভারতের সম্পর্ক অবিচ্ছেদ্য | প্রথম শ্রেণীর অনলাইন বাংলা নিউজ পোর্টাল\nবাংলাদেশ-ভারতের সম্পর্ক অবিচ্ছেদ্য\nডেস্ক রিপোর্ট, ঢাকা: বিশিষ্ট সাংবাদিক দৈনিক জাগরণ পত্রিকার সম্পাদক আবেদ খান বলেছেন, ভারত–বাংলাদেশের সম্পর্ক অবিচ্ছেদ্য। আমাদের এ সম্পর্কের যতœ নিতে হবে। এ সম্পর্কে গভীরতা অনেক, হাজার বছরের সম্পর্ক। কিন্তু দু’ দেশের এ সম্পর্ক ক্ষতিগ্রস্থ করার জন্য বারবার চেষ্টা করা হচ্ছে। মুক্তিযুদ্ধে ভারতের অবদান বিস্মৃত হলে চলবে না। আমাদের ভালবাসা, শ্রদ্ধার এ সম্পর্ক কোন কিছুতেই নষ্ট হতে দিতে পারি না। ২২ অক্টোবর বৃহস্পতিবার দুপুরে জাতীয় প্রেসক্লাবে বিশ্বশান্তি ও মানবাধিকার সংঘ বাংলাদেশ আয়োজিত এক সেমিনারে তিনি এসব কথা বলেন। আবেদ খান বলেন, যে জাতির বিজয় দিবস থাকে তাদের পরাজয় নেই। আমাদের বিজয় দিবস আছে, স্বাধীনতা দিবস ও আছে। আমাদের জিততেই হবে। আবেদ খান আরও বলেন, সংস্কৃতি নিজস্ব শক্তিতে বলীয়ান হয়। কিন্তু অনেক সংস্কৃতি পরিচর্যার অভাবে হারিয়ে গেছে। আমাদের দেশে এখন সাংস্কৃতিক সম্প্রীত বজায় রাখতে পারছি না। এ ব্যর্থতা সাংস্কৃতিক সংগঠনগুলোর, রাজনৈতিক সংগঠনগুলো।\nতবে আমাদের আবার একাত্তরের মতো দাঁড়াতে হবে। ধর্মকে ব্যবহার করে মানবিক মুল্যবোধকে নষ্ট করা যাবে না। বহুমাত্রিক সাংষ্কৃতি রক্ষা করতে একাত্তরের মত আবারো রুখে দাড়াতে হবে। এই জন্য তরুণদের কাছে মুক্তিযুদ্ধের সঠিক ইতিহাস তুলে ধরতে হবে। তবেই বাংলাদেশ একদিন সত্তিকারের বঙ্গবন্ধুর সোনার বাংলায় উজ্জ্বীবিত হবে। বেগম রোকেয়া বিশ^বিদ্যালয়ের উপাচার্য ও সংগঠনের সভাপতি ড. নাজমুল আহসান কলিমুল্লাহ’র সভাপতিত্বে সেমিনারে মূলপ্রবন্ধ পাঠ করেন কলামিস্ট ও সংগঠনের সাধারণ সম্পাদক ফনিন্দ্র সরকার। অনুষ্ঠানে আলোচক হিসেবে উপস্থিত ছিলেন–আওয়ামী লীগের বন ও পরিবেশ বিষয়ক সম্পাদক দেলোয়ার হোসেন, বিশিষ্ট সাংবাদিক সেলিম ওমরাও খাঁন, ঢাকা বিশ্ববিদ্যালয়ের শিক্ষক ড. তৌহিদুল হক, আওয়ামী স্বেচ্ছাসেবক লীগের যুব ও ক্রীড়া বিষয়ক সম্পাদক ফয়সাল আহসান উল্লাহ, ভারতের সাংস্কৃতিক সংগঠক নৃপেন অধিকারী, শান্তি ও মানবাধিকার আন্দোলনের সভাপতি জামালউদ্দিন সবুজ। অনুষ্ঠান সঞ্চালনা করেন সাংবাদিক দিলীপ কুমার মণ্ডল।\nসভাপতি ড. নাজমুল আহসান কলিমল্লাহ বলেন, মুক্তিযুদ্ধে ভারত ভ্রাতৃমাতার ভূমিকা পালন করেছে। তাদের এ ভূমিকার কারণেই মাত্র নয় মাসে আমাদের বিজয় অর্জন করা সম্ভব হয়েছে। নয়তো ভিয়েতনামের মতো দীর্ঘসময় ধরে আমাদের মুক্তিযুদ্ধ চালিয়ে যেতে হতো। ফলে এ রাষ্ট্রটির সাথে আমাদের শক্তিশালী একটি সাংস্কৃতিক সম্পর্ক গড়ে উঠেছে। এ সম্পর্ক অচ্ছেদ্য। মূলপ্রবন্ধে ফনিন্দ্র সরকার বলেন, সংস্কৃতি হচ্ছে বিশুদ্ধ জীবনচর্চা। মনুষ্য জীবনের সার্থক অভিধান। রাজনৈতিক ও অর্থনৈতিক ব্যবস্থার মধ্যে এর সারমর্ম পুরোপুরি খুঁজে পাওয়া যাবে না। সংস্কৃতির ধারক যে বস্তু তাকে পরম বস্তু বলে মানুষের মনে বিশ্বাস জাগাতে হবে এবং এ বিশ^াসকে সুরক্ষিত করতে হবে। সুরক্ষিত করতে না পারলে মানব সম্প্রদায়ের সম্প্রীতি ভেঙে পড়বে।


‘যে কোন মূল্যে সিআরবি রক্ষা করা হবে’ - Suprobhat Bangladesh\n‘যে কোন মূল্যে সিআরবি রক্ষা করা হবে’\nবুধবার, আগস্ট ৪, ২০২১; সময় : ৯:৫০ অপরাহ্ণ\nনগরীর সিআরবি’র চত্বরে ৩ আগস্ট বঙ্গবন্ধু শিক্ষা ও গবেষণা ফাউন্ডেশন ও বিজয়’৭১ এর যৌথ উদ্যোগে সিআরবি’র ভারসাম্য রক্ষায় প্রতিবাদ সমাবেশ বিজয়’৭১ এর সহ-সভাপতি এ কে জাহেদ চৌধুরীর সভাপতিত্বে ও সাধারণ সম্পাদক কুতুব উদ্দিনের সঞ্চালনায় অনুষ্ঠিত হয়।\nসংহতি প্রকাশ করে বক্তব্য রাখেন বীর মুক্তিযোদ্ধা ডা. মাহফুজুর রহমান, বীর মুক্তিযোদ্ধা মো. ইউনুচ, বীর মুক্তিযোদ্ধা মো. লিয়াকত হোসেন, বঙ্গবন্ধু শিক্ষা ও গবেষণা ফাউন্ডেশনের মহাসচিব লায়ন ডা. আর কে রুবেল, সংগঠক হাসান মারুফ রুমি, লায়ন এস.বি জীবন, সন্তোষ কুমার নন্দী, কামাল পারভেজ, মো. ইমদাদুল হক ইমদাদ।\nপ্রতিবাদ সমাবেশে বক্তারা বলেন, সংবিধান লঙ্ঘন করে রাষ্ট্রপতির যে নিদের্শনা ছিল সেটিকে লঙ্ঘন করে চট্টগ্রাম উন্নয়ন কর্তৃপক্ষের যে আইন বিভাগের সংরক্ষণ করার নিদের্শনা পরিকল্পনা সেটি লঙ্ঘন করে চট্টগ্রাম মেয়রের প্রতিবাদকে এবং চট্টগ্রাম সিনিয়র নেতৃবৃন্দের প্রতিবাদ উপেক্ষা করে এখানে হাসপাতাল করার যে পরিকল্পনা নেওয়া হয়েছে সেটাকে প্রতিহত করতে হবে।\nআইন আমাদের পক্ষে চট্টগ্রাম প্রশাসন আমাদের পক্ষে, সংবিধান আমাদের পক্ষে। আজকে আমাদের চিহ্নিত করতে হবে কারা কারা এই হাসপাতালের পক্ষে। আমরা ধরে নেব তারাই এই টাকাই বিক্রি হবার জিনিস।\nআমাদের সবার একটি উদ্দেশ্যে এখানে কোন হাসপাতাল স্থাপন করতে দেওয়া হবে না।\nএতে আরো বক্তব্য রাখেন সংগঠনের ডা. এস.কে পাল সুজন, বরুণ কুমার আচার্য্য বলাই, মৃণাল কান্তি দাশ, আবদুন নুর, ডা. এস.এম কামরুজ্জামান, মো. সেলিম, ডা. বেলাল হোসেন উদয়ন, সজল দাশ, নুর উদ্দিন জয়, আনিসুর রহমান ফরহাদ, ডা: কানু দাশ, শিল্পী বসাক, শামসুল হায়দার তুষার, মো. শফিকুল ইসলাম, ইঞ্জিনিয়ার সিঞ্চন ভৌমিক, মো. সায়েম, মো. আরাফাত রহমান কচি, মো. আনিস, মো. রাফাত, মো. তরিকুল ইসলাম, সুমন সেন, মো. জুবায়ের, আব্দুল হান্নান হীরা প্রমুখ।\nপ্রতিবাদ সভা শেষে একই স্থানে ১৫ আগস্টের স্মরণে ৪৬তম শাহাদাত বার্ষিকী উপলক্ষে ৪৬টি বৃক্ষরোপণ ও প্রদীপ প্রজ্জ্বলনের মধ্য দিয়ে মাসব্যাপী কর্মসূচি শুভ সূচনা করা হয়। বিজ্ঞপ্তি\nপূর্ববর্তী নিবন্ধদি চিটাগং ট্রাস্ট ও বৈদিক পরিষদের প্রার্থনা সভা\nপরবর্তী নিবন্ধদেওয়ান বাজার ওয়ার্ডে টিকা নিবন্ধন কার্যক্রম শুরু


ফরাসি পণ্য বর্জন বন্ধের আহ্বান ফ্রান্সের | দৈনিক অগ্নিশিখা\nঅক্টোবর ২৬, ২০২০ - আন্তর্জাতিক, প্রচ্ছদ - কোন মন্তব্য নেই\nআরব দেশগুলোর প্রতি ফরাসি পণ্য বর্জন বন্ধের আহ্বান জানিয়েছে ফ্রান্স। রবিবার ফরাসি পররাষ্ট্র মন্ত্রণালয়ের এক বিবৃতিতে এ আহ্বান জানানো হয়। এক প্রতিবেদনে এ খবর জানিয়েছে ব্রিটিশ বার্তা সংস্থা রয়টার্স।\nবিবৃতিতে বলা হয়েছে, সম্প্রতি মধ্যপ্রাচ্যের কয়েকটি দেশে ফরাসি পণ্য, বিশেষত খাদ্যপণ্য বয়কটের আহ্বান জানানো হয়েছে। এর পাশাপাশি মহানবী (সা.)-এর ব্যঙ্গাত্মক কার্টুন প্রকাশের বিষয়ে ফ্রান্সের বিরুদ্ধে বিক্ষোভ প্রদর্শনের আহ্বান জানানো হয়েছে। বয়কটের এসব আহ্বান ভিত্তিহীন। অবিলম্বে এসব বন্ধ হওয়া উচিত। একটি উগ্র সংখ্যালঘু গোষ্ঠী আমাদের দেশের বিরুদ্ধে যেসব হামলা চালিয়ে যাচ্ছে; তা বন্ধ হওয়া উচিত।\nউল্লেখ্য, মহানবী (সা.)-এর ব্যঙ্গচিত্র প্রদর্শনের জেরে এক মুসলিম উগ্রবাদী কর্তৃক একজন ইতিহাস শিক্ষককে হত্যার পর থেকেই উত্তপ্ত ফ্রান্স। ওই ঘটনার পর অন্তত ৫০টি মসজিদ ও মুসলিম-অধ্যুষিত এলাকায় ভয়াবহ অভিযান চালায় দেশটির নিরাপত্তা বাহিনী। মহানবী (সা.)-এর ব্যঙ্গচিত্র প্রকাশ অব্যাহত রাখার ঘোষণা দেন দেশটির প্রেসিডেন্ট ইমানুয়েল ম্যাক্রোঁ। তার এ ঘোষণায় মুসলিম বিশ্বে তীব্র প্রতিক্রিয়া তৈরি হয়। ইসলামের প্রতি এমন মানসিকতার জন্য ম্যাক্রোঁর মানসিক চিকিৎসা দরকার বলে মন্তব্য করেন তুরস্কের প্রেসিডেন্ট রজব তাইয়্যেব এরদোয়ান। মুসলিম দেশগুলোতে ফরাসি পণ্য বর্জনের ডাক দেওয়া হয়।\nবিভিন্ন দেশে জনগণকে ফরাসি পণ্য চিহ্নিত করার উপায় বাতলে দিচ্ছেন সোশ্যাল মিডিয়া অ্যাক্টিভিস্টরা। বর্জনের ডাকে সাড়া দিয়ে ইতোমধ্যেই কাতার ও কুয়েতের বিভিন্ন মার্কেটের সেলফ থেকে ফরাসি পণ্য সরিয়ে ফেলা হয়েছে। ফরাসি পণ্য বর্জনের দাবিতে টুইটার হ্যাশট্যাগ জনপ্রিয় হয়ে উঠছে সৌদি আরবসহ এ অঞ্চলের অন্যান্য দেশেও। এমন পরিস্থিতিতে রবিবার আনুষ্ঠানিক বিবৃতি দিয়ে ফরাসি পণ্য বর্জন বন্ধের আহ্বান জানালো ফ্রান্স।


প্রকাশিত: ১০ জুলাই ২০২০ শুক্রবার, ০৬:২৯ পিএম\nক্ষোভের ছবিটা এক সপ্তাহেই বদলে গিয়েছে বাঁধভাঙা আনন্দে। গত ৩ জুলাই গুলির লড়াইয়ে আট পুলিশকর্মীর মৃত্যুর পরে উত্তরপ্রদেশের বিভিন্ন এলাকায় অসন্তোষ রাস্তায় নেমে এসেছিল। এমনকি, নিহতদের পরিবারের সদস্যদের অনেকেও খোলাখুলি ভারতের উত্তরপ্রদেশ সরকারের বিরুদ্ধে সরব হয়েছিলেন। শুক্রবার পুলিশি এনকাউন্টারে বিকাশ দুবের মৃত্যুর ঘটনা সামনে আসার পরে তাঁরা যোগী আদিত্যনাথ সরকারকে সাধুবাদ জানিয়েছেন। কানপুরের রাস্তায় জড়ো হয়ে পুলিশের নামে জয়ধ্বনি দিয়েছেন সাধারণ মানুষও। বিকাশের মতো নৃশংস গ্যাংস্টারের এমন চটজলদি ‘কঠোরতম সাজা’য় আমজনতার একাংশের এমন উচ্ছ্বাস অস্বাভাবিক নয়। কিন্তু সেই সঙ্গেই গোটা ঘটনাপর্বে উত্তরপ্রদেশ পুলিশের ‘ভূমিকা’ নিয়ে উঠে আসছে কিছু ‘বেসুরো’ (এবং সঙ্গত) প্রশ্ন।\nযে কোনও ‘এনকাউন্টারে’র মতোই এ ক্ষেত্রেও আত্মরক্ষার তত্ত্ব দিয়েছে উত্তরপ্রদেশ পুলিশ। তাদের দাবি, মধ্যপ্রদেশের উজ্জয়িনী থেকে সড়কপথে বিকাশকে কানপুরে আনা হচ্ছিল এসটিএফ বাহিনীর তত্ত্বাবধানে। পুলিশি কনভয়ে ছিল মোট তিনটি গাড়ি। কানপুরের প্রায় ৩০ কিলোমিটার আগে ভউতী এলাকায় বৃষ্টির মধ্যে বিকাশদের গাড়ির চালক নিয়ন্ত্রণ হারান। গাড়ি উল্টে গেলে বিকাশ এক পুলিশকর্মীর পিস্তল ছিনিয়ে নিয়ে পালানোর চেষ্টা করে। বাধা দেওয়া হলে সে গুলি চালায়। সে সময় পুলিশকর্মীদের পাল্টা গুলিতে সে মারা পড়ে।\nঅবসরপ্রাপ্ত আইপিএস অফিসার তথা বিএসএফের প্রাক্তন এডিজি এন সি আস্থানা এদিন দুর্ঘটনা নিয়েই প্রশ্ন তুলেছেন। তাঁর টুইট, ‘‘গল্পটা বেশ ভয়ানক। গাড়িটা তো দেখছি সুবিধামতো জায়গাতেই শোয়ানো আছে। চারটি দরজাই বন্ধ। রাস্তার হাল দেখুন। এতো মোলায়েম ভাবে গাড়ি উল্টে যাওয়ার কোনও কারণই নেই। আর চারিদিকে ফাঁকা মাঠ। বোকাসোকা কোনও মোটা লোকও এমন ক্ষেত্রে ছুটে পালানোর ঝুঁকি নেবে না।’’ শুধু ভারী চেহারা নয়, ৫২ বছরের বিকাশের পায়ের জখমও ছুটে পালানোর পথে অন্তরায় ছিল বলে অভিযোগ উঠেছে ইতিমধ্যেই।\nরাস্তার ধারে ‘মোলায়েম ভাবে’ উল্টে যাওয়া ওই সাদা গাড়িটির একটি মাত্র জানলার কাচ ভেঙেছে। বৃষ্টিতে নিয়ন্ত্রণ হারিয়ে দুর্ঘটনার ক্ষেত্রে যা অস্বাভাবিক বলে মনে করছেন অনেকেই। দুর্ঘটনাস্থলের আশপাশে কোনও ‘রোড ব্লকার’ও নজরে আসেনি। ফলে চালকের ‘আচমকা নিয়ন্ত্রণ হারানোর তত্ত্ব’ নিয়ে প্রশ্ন উঠেছে। আস্থানার প্রশ্ন, বিকাশের যদি পালানোরই মতলব থাকবে, তবে কেন সে মধ্যপ্রদেশে গিয়ে মন্দিরে পুজো দিয়ে আত্মসমর্পণ করল।\nউত্তরপ্রদেশ পুলিশ জানিয়েছে, গাড়ি উল্টে চার পুলিশকর্মী জখম হয়েছেন। কিন্তু বিকাশ কী ভাবে অক্ষত অবস্থায় গাড়ি থেকে বেরোল এবং কনভয়ের অন্য গাড়ির পুলিশকর্মীদের নাগাল এড়িয়ে খোলা মাঠের মধ্যে কাঁচা রাস্তা দিয়ে প্রায় ২০০ মিটার ছুটে পালাল, তা নিয়েও ‘রহস্য’ তৈরি হয়েছে। ঘটনাচক্রে, এদিনই সোশ্যাল মিডিয়ায় মধ্যপ্রদেশের এক পুলিশ অফিসারের ভিডিয়ো ভাইরাল হয়েছে। বৃহস্পতিবার তোলা ভিডিয়োতে ওই অফিসারকে বলতে শোনা গিয়েছে, ‘‘আশা করব বিকাশ শেষ পর্যন্ত কানপুর পৌঁছবে না।’’\nউজ্জয়িনী থেকে পুলিশ কনভয়ের পিছু নিয়েছিল সাংবাদিকদের ওই দলটি। কিন্তু এদিন ভোর সাড়ে ৬টা নাগাদ কানপুর জেলার সীমানায় সাংবাদিকদের গাড়িগুলি আটকে দেয় উত্তরপ্রদেশ পুলিশের একটি দল। আর তার কয়েক কিলোমিটার দূরেই হয় বিকাশের এনকাউন্টার! বিকাশের দেহের তিনটি গুলির জখমও ‘সাজানো পুলিশি সংঘর্ষের তত্ত্ব’ সমর্থন করছে বলে এনকাউন্টার বিশেষজ্ঞদের অনেকেরই ধারণা। পুলিশ সূত্রের খবর, তিনটি গুলিই চালানো হয়েছে সামনে থেকে। যদিও এ ক্ষেত্রে কানপুর পুলিশের ব্যাখ্যা, বিকাশকে প্রথমে আত্মসমর্পণ করতে বলা হয়েছিল। কিন্তু সে তা না মেনে পুলিশের দিকে গুলি চালায়। সে সময় পুলিশকর্মীরা পাল্টা গুলি চালালে সে গুরুতর জখম হয়। গুলির লড়াইয়ের কারণেই গুলি লেগেছে সামনে থেকে। তবে স্থানীয় বাসিন্দাদের কয়েকজন গুলির আওয়াজ শুনলেও গাড়ি দুর্ঘটনার প্রত্যক্ষদর্শী মেলেনি একজনও।\nশুধু আট পুলিশকর্মীকে খুন নয়, গত তিন দশক ধরে অন্তত ৬০টি অপরাধের ঘটনায় অভিযুক্ত বিকাশ। এর মধ্যে থানায় ঢুকে প্রতিমন্ত্রী স্তরের রাজনৈতিক নেতাকে খুনের অভিযোগও রয়েছে। খুনের মামলায় সাজাপ্রাপ্ত বিকাশ হাইকোর্টের নির্দেশ জামিন পেয়েছিল। এমন এক অপরাধীকে আনার সময় কেন হাতকড়া পরানো হয়নি, তা নিয়ে প্রশ্ন উঠেছে। এক অবসরপ্রাপ্ত পুলিশ বলেন, ‘‘শুধু হাতকড়া নয়, পলাতক, ভয়ঙ্কর অপরাধী বা জঙ্গিদের গাড়িতে নিয়ে যাওয়ার সময় প্রয়োজনে পায়ে শিকলও পরানো হয়।\nগতকাল রাতেই সুপ্রিম কোর্টে বিকাশের নিরাপত্তা নিশ্চিত করার জন্য আবেদন জানানো হয়েছিল। তার গ্যাংয়ের পাঁচ সদস্যের সাম্প্রতিক পুলিশ এনকাউন্টারের ঘটনার সিবিআই তদন্তের আবেদনও করা হয়েছিল শীর্ষ আদালতে। অভিযোগ, সেই আবেদনের শুনানির আগেই বিচার প্রক্রিয়াকে পাশ কাটিয়ে ‘দৃষ্টান্তমূলক শান্তি’র পথ বেছে নিল উত্তরপ্রদেশ পুলিশ। সাবেক কেন্দ্রীয় মন্ত্রী বিশিষ্ট আইনজীবী কপিল সিব্বল এদিন টুইট করেন, ‘‘বিকাশ দুবের পুলিশি এনকাউন্টারের সম্ভাবনা আঁচ করেছিলেন অনেকেই। স্বেচ্ছাচারিতা না কি, বিকাশের সঙ্গে কিছু ব্যক্তি ও রাজনৈতিক দলের যোগাযোগের প্রমাণ লোপাটের ষড়যন্ত্র। উত্তরপ্রদেশে পুলিশ-অপরাধী যোগাযোগের তদন্তের জন্য কমিশন গড়া প্রয়োজন।’’ গত বছর তেলঙ্গানায় গণধর্ষণ ও খুনের ঘটনায় চার অভিযুক্তের পুলিশি এনকাউন্টারের পরেও এমন কিছু প্রশ্ন সামনে এসেছিল। কিন্ত শেষ পর্যন্ত প্রতিষ্ঠিত হয় পুলিশের যুক্তি। বিকাশ নিকেশের ক্ষেত্রেও বিধি মেনে ম্যাজিস্ট্রেট পর্যায়ের তদন্তের নির্দেশ দিয়েছে উত্তরপ্রদেশ প্রশাসন। এখন তার রিপোর্টের প্রতীক্ষা।\nসূত্র: ভারতীয় মিডিয়া\nরীভার বদলে বিক্রম: বাংলাদেশ নীতি বদলে যাবে?\nসঙ্কটে কেন ঐক্যবদ্ধ থাকতে পারেনা আওয়ামী লীগ?\nপিটিয়ে ৩ কিশোর হত্যা; কেন্দ্রের পরিচারক বহিস্কার\nখাবার থেকে করোনা ছড়ায় নাঃ বিশ্ব স্বাস্থ্য সংস্থা\n৭০ বছরেও কেন ব্যর্থ পাকিস্তান?\nরেকর্ড গড়লেন মোদি; বিশ্বের অন্যান্য খবর


ছাইমেঘ থেকে বিমান বাঁচানোর নতুন উপায় | বিজ্ঞান পরিবেশ | DW | 04.06.2010\nছাইমেঘ থেকে বিমান বাঁচানোর নতুন উপায়\nছাইমেঘের ‘কল্যাণে’ হাজার হাজার কোটি টাকার ক্ষতির মুখে পড়ার পর, এবার সমাধান নিয়ে হাজির উড়াল সংস্থাগুলো৷ ইজিজেট জানাচ্ছে, তারা নতুন এক প্রযুক্তি বের করেছে যা ব্যবহার করে ছাইমেঘের আকাশেই বিমান চালানো সম্ভব৷\nইজিজেট-এর একটি বিমান\nকী ? জানতে চান কী সেই পদ্ধতি ? তার আগে জানাই, ছাইমেঘ আসলে কেন ক্ষতিকর৷ সংক্ষেপে বললে, ছাইমেঘের মধ্যে অনেকক্ষেত্রেই উড়ে বেড়ায় ক্ষুদ্র পার্টিকেল, যা কিনা বিমানের জানালা এবং ককপিটের দেয়ালে আঁচড় ফেলতে পারে৷ তার ওপর এই ক্ষুদ্র পার্টিকেল বিমানের ইঞ্জিনও বন্ধ করে দিতে পারে৷ আর তাই, এ ধরনের ক্ষেত্রে বিমান দুর্ঘটনার আশঙ্কা রয়েছে, যদিও ছাইমেঘের কারণে এখন পর্যন্ত বড় ধরনের কোন দুর্ঘটনার খবর পাওয়া যায়নি৷\nফিরে আসি মূল প্রসঙ্গে৷ ইজিজেট জানাচ্ছে, ইনফ্রারেড ব্যবহার করে বিমানের গতিপথের সামনের দিকে ৬২ মাইল পর্যন্ত কোন ক্ষতিকর পার্টিকেল আছে কিনা - তা পরীক্ষা করে দেখা সম্ভব৷ আর ছাইমেঘের মধ্যে সেরকম কোন ক্ষতিকর পার্টিকেলের সন্ধান পেলে বৈমানিক সহজেই গতিপথ বদলাতে পারবে, প্রয়োজনে নিতে পারবে বাড়তি সতর্কতা৷\nইজিজেট সংক্ষেপে এই পদ্ধতির নাম দিয়েছে ‘এভয়েড'৷ এই নতুন প্রযুক্তি উদ্ভাবনে সংস্থাটি ব্যয় করেছে দেড় মিলিয়ন মার্কিন ডলার৷ ইজিজেটের পক্ষে আগামী দুই মাসের মধ্যে বিমান নির্মাতা প্রতিষ্ঠান এয়ারবাস এই প্রযুক্তি ব্যবহার করে পরীক্ষামূলক উড়াল পরিচালনায় সম্মত হয়েছে৷\nআইসল্যান্ডের এই আগ্নেয়গিরিটির কারণেই যত বিপত্তি\nইতিমধ্যে ইজিজেট এর এই নতুন প্রযুক্তিকে সমর্থন দিয়েছে যুক্তরাজ্যের সিভিল এভিয়েশন কর্তৃপক্ষ সিএএ৷ তবে, তা সীমাবদ্ধ থাকছে শুধু সার্টিফিকেট প্রদানের মধ্যে৷ অর্থাৎ এই প্রযুক্তির বাস্তব ব্যবহারের আগে আরো পরীক্ষা-নিরীক্ষা চায় সিএএ৷\nএদিকে, ইজিজেট তাদের নতুন প্রযুক্তিকে চারদিকে ছড়িয়ে দিতে রাজি৷ সংস্থাটির প্রধান নির্বাহী কর্মকর্তা অ্যান্ডি হারিসন জানিয়েছেন, আমরা শুধু নিজেরাই সুবিধা পেতে এই প্রযুক্তি উদ্ভাবন করিনি৷ বরং বাণিজ্যিক দিক থেকে আমাদের প্রতিদ্বন্দ্বীরাও এই প্রযুক্তি ব্যবহার করতে পারেন৷\nপ্রসঙ্গত, আইসল্যান্ডের আগ্নেয়গিরি থেকে নির্গত ছাইমেঘের কারণে এই বছর ইউরোপে বিমান চলাচলে ব্যাপক বিঘ্ন ঘটে৷ প্রায় ১ লাখ উড়াল বাতিল হয়৷ এতে বিমান সংস্থাগুলোর ক্ষতির পরিমাণ ছিল ১ দশমিক সাত বিলিয়ন মার্কিন ডলার৷\nপ্রতিবেদন : আরাফাতুল ইসলাম


ফরেক্স ট্রেডিং কি? ফরেক্স ট্রেডিং কিভাবে করে? - TrickBlogBD.com\nঘরে বসে অনলাইনে ইনকামের প্রবণতা দিন দিন বাঙালির মধ্যে বেড়েই চলেছে। অনলাইন ইনকামের জন্য বিভিন্ন জন বিভিন্ন দিকে ছুটছে। কেউ চেষ্টা করছে নিজের স্কিল ডেভলপমেন্টের আর সেজন্য বিভিন্ন কোর্সের পেছনে টাকা খরচ করছে। আবার কেউ ইনভেস্ট করেই টাকা ইনকামের ভাবনায় ডুবে আছে। আপনি যদি দ্বিতীয় ক্যাটাগরির একজন হয়ে থাকেন তাহলে এই আর্টিকেলটি আপনার জন্য। এখানে ফরেক্স ট্রেডিং এর সকল বিষয় নিয়ে আলোচনা করার চেষ্টা করব। বিশেষ করে ফরেক্স ট্রেডিং কি? ফরেক্স ট্রেডিং কিভাবে করতে হয়? তাহলে দেরি না করে ফরেক্স ট্রেডিংয়ের আদ্যপ্রান্ত জেনে নেওয়া যাক।\nফরেক্স ট্রেডিং কিভাবে করে?\nফরেক্স ট্রেডিং কি বাংলাদেশে বৈধ?\nফরেক্স ট্রেডিং সম্পর্কে জানার প্রথম ধাপ হচ্ছে আপনাকে জানতে হবে ফরেক্স ট্রেডিং আসলে কি। মূলত ফরেক্স শব্দটি দুটি শব্দের মিলিত রূপ। একটি হচ্ছে ফরেন এবং অন্যটি হচ্ছে এক্সচেঞ্জ। অনেকে ফরেক্স ট্রেডিং কে এফ এক্স নামে ও চিনে থাকে।\nফরেক্স ট্রেডিং বলতে বোঝানো হয় বিদেশের সঙ্গে বাণিজ্য। তবে এই বিষয়টি হয় সম্পূর্ণরূপে অনলাইনে। এর মূল বিষয় হচ্ছে বিদেশি কারেন্সি বা মুদ্রার ক্রয়-বিক্রয়। কিছু ফরেক্স ট্রেডিং মার্কেটপ্লেসে মুদ্রা, গোল্ড, অয়েল, সয়াবিন এবং অন্যান্য আন্তর্জাতিক পণ্য কিনতে পারবেন।\nএটা একধরনের কনসেপ্ট বিজনেস। আপনি যখন কোন পণ্য বা মুদ্রা ক্রয় এবং বিক্রয় করেন তাহলে আপনার নিজেকে কিছু করতে হবে না। আপনি মূলত কোন পণ্যের বর্তমান দামের উপরে কিছু টাকা খরচ করবেন। তারপর যখন সেটা বিক্রয় করবেন তখন ওই পণ্যের বাজার মূল্যের উপর লাভ বা ক্ষতি পাবেন।\nআপনি যখন কোনো পণ্য বা মুদ্রা কিনবেন সেটি আপনার ট্রেডিং মার্কেটপ্লেস একাউন্টে যুক্ত হবে এবং আপনার কাছ থেকে টাকা কেটে নেওয়া হবে। ঠিক একইভাবে আপনি যদি এটা বিক্রি করে দেন তাহলে সেই পণ্যের অংশটি আপনার একাউন্ট থেকে মুছে যাবে এবং সমপরিমাণ মূল্য আপনার একাউন্টে জমা হবে। আপনি চাইলে আপনার লভ্যাংশ ব্যাংকের মাধ্যমে উইড্রো করতে পারেন।\nফরেক্স ট্রেডিং সম্পর্কে তো আপনি পুরোপুরি জেনে গেছেন। কিন্তু এবারে জানতে হবে ফরেক্স ট্রেডিং কিভাবে করে। কারণ, যেকোনো কিছু শুরু করার আগে যদি আপনি সেটি সম্পর্কে ভালোভাবে না জেনে শুরু করেন তাহলে সেখানে লস করার সম্ভাবনা সবচেয়ে বেশি।\nআর সেটা যদি হয় ফরেক্স ট্রেডিং এর মত ইনভেস্টমেন্ট মূলক বিজনেস তাহলে তো লসের সংখ্যা আরো বেশি। কারণ ফরেক্স ট্রেডিং কে ইতিমধ্যেই সবচেয়ে ঝুঁকিপূর্ণ ব্যবসা মনে করা হচ্ছে। এখানে লাভ হলেও অনেক বেশি হয় এবং লস হলেও অনেক বেশি পরিমাণে হয়। আর শতকরা হিসাব করলে লস বা ক্ষতির সংখ্যাই বেশি।\nইন্টারনেট জগতে ফরেক্স ট্রেডিং এর জন্য অনেক মার্কেটপ্লেস রয়েছে। যেগুলো বেশ স্বনামধন্য এবং অনেকের কাছে পরিচিত। এই প্রতিটি মার্কেটপ্লেসে ফরেক্স ট্রেডিং এর জন্য আলাদা সিস্টেম ও অপশন রয়েছে। তবে কিছু কমন বিষয় রয়েছে যেগুলো সকল মার্কেটপ্লেসের ক্ষেত্রে একই। সেগুলোই আপনাদের জানানোর চেষ্টা করব।\nআরো পড়ুনঃ কয়েকটি লাভজনক ব্যবসা আইডি\nযেকোনো ফরেক্স ট্রেডিং মার্কেটপ্লেসে আপনি কাজ শুরু করতে চান না কেন, প্রথমে আপনাকে সাইন আপ করতে হবে। এজন্য আপনাকে ই-মেইল ব্যবহার করতে হবে এবং আপনার নিজস্ব পাসওয়ার্ড থাকবে। আপনার ছবিও চাইতে পারে। এছাড়াও ব্যক্তিগত আরও অনেক তথ্য চাইতে পারে। যেগুলো মার্কেটপ্লেস ভেদে পরিবর্তিত হতে পারে। সাইন আপ করা খুবই গুরুত্বপূর্ণ।\nসাইন আপ করার ফলে আপনার নিজস্ব একটা অ্যাকাউন্ট তৈরি হবে সেই মার্কেটপ্লেসে। এখানে আপনার ব্যক্তিগত সকল তথ্য সেভ থাকবে এবং আপনি কোন পণ্য বা মুদ্রার ওপরে কত টাকা ইনভেস্ট করেছেন সেই তথ্যও থাকবে।\nদ্বিতীয়টি হচ্ছে ইনভেস্টমেন্ট। যেহেতু আপনি ব্যবসা শুরু করেছেন সুতরাং আপনার নির্দিষ্ট পরিমাণে কিছু টাকা ইনভেস্ট করতে হবে। ইনভেস্ট না করে আপনি কোন পন্য বা কোন কারেন্সি ক্রয় করতে পারবেন না। সুতরাং একাউন্ট খোলা বা সাইন আপ করার পরে এটা দ্বিতীয় সর্বোচ্চ গুরুত্বপূর্ণ বিষয়।\nআর সব মিলিয়ে ইনভেস্টমেন্ট সবচেয়ে গুরুত্বপূর্ণ। কারণ, এটি ছাড়া আপনি কখনোই লাভবান হতে পারবেন না। আপনার এই মূলধন কে ব্যবহার করেই লাভবান হতে হবে। বিষয়টা বাস্তবিক ব্যবসার মতই। আপনি যত বেশি পরিমাণে মূলধন ব্যবহার করবেন, লাভ এবং ক্ষতি ও ততই বেশি।\nযেহেতু আপনি ফরেক্স ট্রেডিং সম্পর্কে নতুন জানা শুরু করেছেন। তাই ধরে নিচ্ছি এই বিষয়টি সম্পর্কে আপনার কোনো অভিজ্ঞতা নেই। তাই আমি সাজেস্ট করবো খুব অল্প পরিমাণ ইনভেস্ট করেই ফরেক্স ট্রেডিং শুরু করতে পারেন।\nএবারে মূলত ইনকাম শুরু। এখানে কৌশলী হতে হবে। যত বেশি জানবেন এবং যত বেশি অভিজ্ঞ হবেন সেটা আপনার জন্য যত সহজ হবে এবং লাভজনক হবে। বিভিন্ন মার্কেটপ্লেস বিভিন্ন বিষয় নিয়ে ট্রেডিং এর অপশন রাখে। তবে সবচেয়ে কমন একটি ট্রেডিং হচ্ছে কারেন্সি ট্রেডিং।\nকারেন্সি ট্রেডিং হচ্ছে আপনি আপনার ইনভেস্ট কৃত টাকা ব্যবহার করে কোন দেশের মুদ্রা ক্রয় করলেন। ধরে নিচ্ছি আপনি ৮,০০০ টাকা ইনভেস্ট করেছেন। ৮,০০০ টাকা দিয়ে আপনি ১০০ ইউএস ডলার ক্রয় করতে পারবেন। আর আপনি সেটাই করলেন। আমরা জানি মুদ্রার দাম কম বেশি হতে থাকে।\nমনে করুন, আপনি যে সময় কিনেছেন সেই সময়ে প্রতি এক ডলারের মূল্য ছিল বাংলাদেশি টাকায় ৮০ টাকা। কিন্তু এমন একটা সময় আসলো যখন আপনি দেখলেন যে প্রতি এক ডলার সমান এখন বাংলাদেশি টাকায় প্রায় 84-85 টাকা পাওয়া যাচ্ছে। তখন যদি আপনি আপনার ক্রয় কৃত ১০০ ডলার বিক্রি করে দেন তাহলে তার বিনিময়ে আপনি ৮,৪০০ বা ৮,৫০০ টাকা পাবেন। এক্ষেত্রে আপনার লাভ হলো ৪০০ বা ৫০০ টাকা।\nযদিও ফরেক্স ট্রেডিংয়ে বাংলাদেশী মুদ্রা ‘টাকার’ ব্যবহার হয় না। এটা সম্পূর্ণরূপে ডলারের ব্যবহার হয়। কিন্তু একটা ছোট্ট উদাহরণ দিলাম আপনাকে বোঝানোর জন্য।\nযেহেতু আপনি কিছু টাকা ইনভেস্ট করেছেন কিছু টাকা উপার্জন করার জন্য, সুতরাং আপনি যেই ফরেক্স ট্রেডিং মার্কেটপ্লেসে কাজ করছেন তারা কিভাবে আপনার লাভের টাকা আপনাকে ফেরত দিবে সেটিও গুরুত্বপূর্ণ।\nএক্ষেত্রে লোকাল ব্যাংক, পেপাল, পায়োনিয়ার বা অন্যান্য ডিজিটাল পেমেন্ট মেথড ব্যবহার করা হয়। আপনি আপনার পছন্দ মত অপশন ব্যবহার করতে পারেন।\nএই পেমেন্ট মেথড গুলো ব্যবহার করেই আপনার লাভের টাকা আপনি আপনার পকেট এ নিয়ে আসতে পারেন। তবে যেই মার্কেটপ্লেসে কাজ শুরু করছেন তাদের পেমেন্ট নিয়ে কোনো শর্ত আছে কিনা সেটা অবশ্যই ভালোভাবে জেনে নিবেন।\nবাংলাদেশ ফরেক্স বৈধ কিনা সেটি অনেকের কাছে খুবই গুরুত্বপূর্ণ একটি প্রশ্ন। আর যারা ফরেক্স ট্রেডিং নতুন শুরু করছেন তাদের জন্য তো অবশ্যই।\nআসলে বাংলাদেশে ফরেক্স ট্রেডিং বৈধ। এ ব্যাপারে বাংলাদেশ ব্যাংকের পরিচালক নিজেই বলেছেন। তবে এই ব্যবসাটি অবশ্যই বৈধ উপায়ে হতে হবে এবং সরকারি নীতিবিরোধী সেখানে কোন কিছু থাকা যাবে না।\nএছাড়া ফরেক্স মার্কেটপ্লেসগুলো বিটিসিএল দ্বারা অবৈধ ঘোষণা হয়নি। এগুলো এখনো বাংলাদেশে বন্ধ হয়নি সুতরাং এটি ও নির্দেশ করে যে ফরেক্স ট্রেডিং বাংলাদেশের অবৈধ নয়। আরও একটি বিষয় আপনাকে সাহস যোগাবে। আর সেটি হচ্ছে ফরেক্স ট্রেডিং মার্কেটপ্লেসগুলো থেকে আপনি বাংলাদেশের ব্যাংকগুলোতে পেমেন্ট নিয়ে আসতে পারবেন। সুতরাং এতে বোঝা যাচ্ছে এটি এখনো বাংলাদেশে বৈধ।\nবন্ধুরা আমরা আগেই বলেছি ফরেক্স ট্রেডিং উচ্চ ঝুঁকিপূর্ণ একটি ব্যবসা যেখানে লস হওয়ার সম্ভাবনা খুব বেশি। আমাদের এই আর্টিকেলে আমরা কখনই আপনাকে ফরেক্স ট্রেডিং করতে বা না করতে কোন দিকেই বলিনি। আমরা শুধু চেষ্টা করেছি ফরেক্স ট্রেডিং সম্পর্কে আপনার ধারণা ক্লিয়ার করতে। এতে ফরেক্স ট্রেডিং সম্পর্কে জেনে আপনি নিজের সিদ্ধান্ত নিতে পারেবেন। আশা করি, আজকের এই আর্টিকেল থেকে আপনি অনেক গুরুত্বপূর্ণ তথ্য পেয়েছেন যেটা আপনার ভবিষ্যতে ফরেক্স ট্রেডিংয়ের অভিজ্ঞতা কে আরও সমৃদ্ধ করবে। আর্টিকেলটি সম্পূর্ণ পড়ার জন্য ধন্যবাদ।\n2 thoughts on “ফরেক্স ট্রেডিং কি? ফরেক্স ট্রেডিং কিভাবে করে?”\nআমি কি আপনার সাথে কথা বলতে পারি??\nআমাদের Contact us পেজ থেকে যোগাযোগ করতে পারেন।


আমীরকে ঘিরে জামায়াতে দ্বন্দ্ব আমীরকে ঘিরে জামায়াতে দ্বন্দ্ব – Weeklybangladeshny.net\nআমীর পদে শপথের পর তিনি দলের কেন্দ্রীয় নেতাদের মধ্য থেকে একজনকে সেক্রেটারি মনোনীত করবেন। সেক্রেটারি পদে এখন পর্যন্ত ছয়জন নেতার নাম আলোচিত হচ্ছে। তারা হলেন: কেন্দ্রীয় নায়েবে আমীর (সহ সভাপতি) মিয়া গোলাম পরওয়ার, নির্বাহী পরিষদের সদস্য এ টি এম মাছুম, ডা. সৈয়দ আবদুল্লাহ মো. তাহের, সহকারী সেক্রেটারি জেনারেল রফিকুল ইসলাম খান ও হামিদুর রহমান আজাদ, কেন্দ্রীয় প্রচার সেক্রেটারি তাসনীম আলম। তাদের মধ্যে বেশি আলোচনা রফিকুল ইসলাম খানকে নিয়ে। ডা. শফিকুর রহমান মাওলানা এটিএম মাছুমকে সেক্রেটারি জেনারেল হিসাবে মনোনীত করতে চাইছেন বলে আলোচনা আছে। তবে এই নেতার ছেলে মালয়েশিয়ায় থেকে সামাজিক যোগাযোগ মাধ্যমে জামায়াতের আদর্শ বিরোধী বিভিন্ন মন্তব্য করেছেন বলে আলোচনা রয়েছে। দলীয় সূত্র জানায়, সিলেট মহানগরীর আমীর থেকে ডা. শফিকুর রহমান জামায়াতের কেন্দ্রীয় সহকারী সেক্রেটারি জেনারেল মনোনীত হন। দলের ভারপ্রাপ্ত সেক্রেটারি জেনারেল এটিএম আজহারুল ইসলাম গ্রেপ্তার হওয়ার পর ভারপ্রাপ্ত সেক্রেটারি জেনারেল হিসাবে মনোনীত হন ডা. শফিকুর রহমান। তাকে কেন্দ্রে উঠিয়ে আনার ব্যাপারে বিদায়ী আমীর মকবুল আহমাদের ভূমিকা ছিল। তিনি নেতৃত্বে আসার পরই ধীরে চলা নীতি গ্রহণ করেন।


`মেয়াদোত্তীর্ণ ওষুধ ফেরত না নিলে কোম্পানিগুলোকে বর্জন করব’\nজুন ২৪, ২০১৯ | ৪:৪১ অপরাহ্ণ\nঢাকা: বাংলাদেশ কেমিস্ট অ্যান্ড ড্রাগিস্ট সমিতির সভাপতি মো. সাদিকুর রহমান বলেছেন, মেয়াদোত্তীর্ণ ওষুধ কোম্পানিগুলোর ফেরত নেওয়া কথা। কিন্তু সেগুলো তারা নিতে চায় না। তাদের সঙ্গে অনেক দেন-দরবার করে ওষুধ ফেরত দিতে হয়। ২ জুলাইয়ের ভেতর কোম্পানিগুলো মেয়াদোত্তীর্ণ ওষুধ ফেরত না নিলে আমরা তাদের বর্জন করব।\nসোমবার (২৪ জুন) পুরান ঢাকার একটি কমিউনিটি সেন্টারে আয়োজিত ঔষধ প্রশাসন অধিদফতরের সঙ্গে বাংলাদেশ কেমিস্ট অ্যান্ড ড্রাগিস্ট সমিতির এক মতবিনিময় অনুষ্ঠানে তিনি এসব কথা বলেন। অনুষ্ঠানে প্রধান অতিথি হিসেবে উপস্থিত ছিলেন অধিদফতরের মহাপরিচালক মেজর জেনারেল মাহবুবুর রহমান। অনুষ্ঠানে সমিতির প্রায় ৮০০ সদস্য, ভোক্তা অধিকার সংরক্ষণ অধিদফতরের নির্বাহী ম্যাজিস্ট্রেট মঞ্জুর মোহামম্মদ শাহরিয়ারসহ অধিদফতরের কর্মকর্তারা উপস্থিত ছিলেন।\nঅনুষ্ঠানে মো. সাদিকুর রহমান বলেন, ‘ওষুধ কোম্পানিগুলো আমাদের অসহযোগিতা করে। তারা আমাদের মূল্যায়ন করে না। তারা নিজেদের উচ্চমার্গীয় বলে দাবি করে। সরকার আইন করে দিয়েছে। আইনেই বলা আছে, তারা মেয়াদোত্তীর্ণ ওষুধ নিতে বাধ্য থাকবে।’\nকেমিস্ট অ্যান্ড ড্রাগিস্ট সমিতির সভাপতি আরও বলেন, ‘এই অনুষ্ঠানে ওষুধ শিল্প সমিতির প্রতিনিধিদেরও থাকার কথা ছিল। কিন্তু তাদের পক্ষে কোনো প্রতিনিধি এখানে উপস্থিত নেই। তাই মহাপরিচালকের মাধ্যমে তাদের প্রতি ঘোষণা দেওয়া হলো যে- ওষুধ ক্ষেত্রে কোনো দুর্নীতি সমিতি বরদাস্ত করবে না, সরকার বরদাস্ত করবে না। ’\nএর আগে রোববার (২৩ জুন) ঔষধ প্রসাশন অধিদফতর এক বৈঠক হয়। অধিদফতরের মহাপরিচালক মেজর জেনারেল মো. মাহবুবুর রহমান সভাপতিত্বে বৈঠকে ওষুধ শিল্প সমিতি, ওষুধ প্রস্তুতকারক কোম্পানি, জাতীয় ভোক্তা অধিকার সংরক্ষণ অধিদফতরের সভাপতি, বাংলাদেশে কেমিস্ট অ্যান্ড ড্রাগিস্ট সমিতির সভাপতি, ইম্পোর্টার্স অ্যাসোসিয়েশন অব বাংলাদেশের সভাপতি, বাংলাদেশ ফার্মেসি কাউন্সিলের সভাপতি ও সচিবসহ সংশ্লিষ্টরা উপস্থিত ছিলেন।\nবৈঠকে সিদ্ধান্ত হয়, ২ জুলাইয়ের ভেতর দেশের বাজারে থাকা মেয়াদোত্তীর্ণ ওষুধ কোম্পানিগুলো সংগ্রহ করবে। এরপর তারাই বিশ্ব স্বাস্থ্য সংস্থার নির্ধারিত পদ্ধতিতে সেগুলো ধ্বংস করে ঔষধ প্রশাসন অধিদফতরে প্রতিবেদন জমা দেবে।\nএদিন বৈঠক শেষে মেজর জেনারেল মো. মাহবুবুর রহমান সারাবাংলাকে বলেন, মেয়াদোত্তীর্ণ ওষুধ ধ্বংস করার সিদ্ধান্তে একমত পোষণ করেছে বাংলাদেশ অ্যাসোসিয়েশন অব ফার্মাসিউটিক্যালস ইন্ডাস্ট্রিজ (বাপি) এবং বাংলাদেশ কেমিস্ট অ্যান্ড ড্রাগিস্ট সমিতি। আজই সব স্টেকহোল্ডারদের কাছে চিঠি পাঠানো হয়েছে।\nউল্লেখ্য, এর আগে গত ১৮ জুন এক মাসের মধ্যে সারা দেশের মেয়াদোত্তীর্ণ ওষুধ ধ্বংস করার আদেশ দেন হাইকোর্ট।\nTags: কেমিস্ট অ্যান্ড ড্রাগিস্ট সমিতি, মেয়াদোত্তীর্ণ ওষুধ


এ্যাথেনা’র আয়োজনে আসক্তি ব্যবস্থাপনা বিষয়ে ফোকাস গ্রুপ ডিসকাশন অনুষ্ঠিত - মনের খবর\nHome সংবাদ জাতীয় এ্যাথেনা’র আয়োজনে আসক্তি ব্যবস্থাপনা বিষয়ে ফোকাস গ্রুপ ডিসকাশন অনুষ্ঠিত\nএ্যাথেনা’র আয়োজনে আসক্তি ব্যবস্থাপনা বিষয়ে ফোকাস গ্রুপ ডিসকাশন অনুষ্ঠিত\nমানসিক স্বাস্থ্য সহায়তা ও মাদকাসক্তি নিরাময় কেন্দ্র এ্যাথেনা বাংলাদেশ এর আয়োজনে দেশ বিদেশের খ্যাতানামা প্রবীণ ও নবীণ মানসিক স্বাস্থ্য বিশেষজ্ঞদের অংশগ্রহণে আসক্তি ব্যবস্থপনা বিষয়ে ফোকাস গ্রুপ ডিসকাশন অনুষ্ঠিত হয়েছে।\nগতকাল ৩০ জুলাই (মঙ্গলবার) ঢাকা ক্লাবের সিনহা্ লাউঞ্জে অনুষ্ঠিত ডিসকাশনে খ্যাতনামা মানসিক রোগ বিশেষজ্ঞ জাতীয় মানসিক স্বাস্থ্য ইনস্টিটিউ অধ্যাপক ডা. গোলাম রব্বানী, অধ্যাপক ডা. ফারুক আলম, অধ্যাপক ডা. ওয়াজিউল আলম চৌধুরী, বর্তমান পরিচালক অধ্যাপক ডা. মোহিত কামাল, উপ-পরিচালক ডা. তারিকুল আলম, সহযোগী অধ্যাপক ডা. হেলাল উদ্দিন আহমেদ, বঙ্গবন্ধু শেখ মুজিব মেডিকেল বিশ্ববিদ্যালয়ের মনোরোগবিদ্যা বিভাগের অধ্যাপক ডা. ঝুনু শামসুন্নাহার, অধ্যাপক ডা. নাহিদ মাহজাবিন মোর্শেদ, সিএমএইচ এর মনোরোগবিদ্যা বিভাগের প্রধান উপদেষ্টা ব্রিগেডিয়ার জেনারেল অধ্যাপক ডা. আজিজুল ইসলাম। বগুড়া মেডিকেল কলেজ হাসপাতাল এর মনোরোগ বিশেষজ্ঞ ডা. শাহরিয়ার ফারুক অনিক, উত্তরা আধুনিক মেডিকেল কলেজ হাসপাতাল এর মনোরোগ বিশেষজ্ঞ ডা. ফাতিমা মারিয়া জোহরা, এ্যাথেনা বাংলাদেশের প্রতিষ্ঠতা অ্যাডিকশনোলজিস্ট ডা. ইফতেখার আলম সিদ্দিকী শোভন প্রমুখ উপস্থিত ছিলেন।\nএছাড়াও অনুষ্ঠানে মালোয়শিয়ার অ্যাডিকশনোলজিস্ট ডা. প্রেম কুমার এবং ভারতের কনসালটেন্ট সাইকোলজিস্ট ডা. পিয়া ব্যানার্জী উপস্থিত ছিলেন।\nঅংশগ্রহণকারী আলোচকরা বিভিন্ন প্রকার আসক্তির বর্তমান প্রেক্ষাপট এবং আসক্তি থেকে উত্তরণের বিভিন্ন উপায় নিয়ে আলোচনা করেন।\nদেশের মানসিক স্বাস্থ্য সেবার উন্নয়নে এবং মাদকাসক্তি নিরাময়ের ক্ষেত্রে এ্যাথেনা বাংলাদেশ গুরুত্বপূর্ণ ভূমিকা রাখবে বলে আশাবাদ ব্যক্ত করেন অনুষ্ঠানে অংশগ্রহণকারীরা।\nফোকাস গ্রুপ ডিসকাশন\nPrevious articleমানসিক চাপ:এড়াবেন কীভাবে\nNext articleপারিবারিক বন্ধন আয়ু বাড়ায়\nসরদার এম এ মজিদ, পরিচালক সানমুন মাদকাসক্তি নিরাময় কেন্দ্র খুলনা। জুলাই ৩১, ২০১৯ At ৭:৫৮ অপরাহ্ণ\nখুব সুন্দর একটি আয়োজন সাদকাসক্তি ও মানসিক রোগ চিকিৎসায় একটি মাইলফলক।\nসরদার এম এ মজিদ, পরিচালক সানমুন মাদকাসক্তি নিরাময় কেন্দ্র খুলনা। জুলাই ৩১, ২০১৯ At ৮:৫৭ অপরাহ্ণ\nমানসিক রোগ ও মাদকাসক্তি চিকিৎসায় যুগান্তকারী পদক্ষেপ,সকলের উপকার এ আসবে এ ধরনের কাজ আরো বেশী বেশী সকল জেলা শহরে প্রয়োজন। অভিনন্দন


জুন 25, 2016 ফরেক্সের সফলতার মুলমন্ত্র জানুন লেখক আনোয়ার ভট্টাচার্য 89478 দর্শকরা\nপ্রশ্নঃ আমার কাছে একটি এডিএসএল মডেম এবং একটি অপ্রয়োজনীয় সুইচ আছে, আমি কি কয়েকটি কম্পিউটারে ইন্টারনেট বিতরণ করতে পারি? স্যামসাং ডিভাইসের জন্য, অ্যাপ্লিকেশন বেশিরভাগ ক্ষেত্রে ব্যবহার করা হয়। ওডিনের । এখানে ফরেক্স রেঙ্কো-মামা এডভান্সড স্ট্রেটিজি বিস্তারিত - ( ফরমওয়্যার অ্যান্ড্রয়েড ডিভাইস স্যামসাং প্রোগ্রাম ওডিন মাধ্যমে )\nবললে, “পাতকীকে উদ্ধার করার কথা পুরাণে পড়েছি। আমাকে উদ্ধার করেছেন ঐ মহাপুরুষ। অনেক নীচে নামতে হয়েছিল, শেষকালে তুলে বসাতে পেরেছেন— পাশে বললে মিথ্যে হবে— তাঁর পায়ের তলায়। বিদ্যার পথে মানুষকে উদ্ধার করবার দীক্ষা তিনি আমাকে দিয়ে গেছেন। বলে গিয়েছেন যেন মেয়েজামাইয়ের গুমর বাড়াবার জন্যে তাঁর জীবনের খনিখোঁঁড়া রত্ব ছাইয়ের গাদায় হারিয়ে না ফরেক্স রেঙ্কো-মামা এডভান্সড স্ট্রেটিজি ফেলি। বললেন, ‘ঐখানে রেখে গেলেম আমার সদ্‌গতি, আর সদ্‌গতি আমার দেশের’।” 9. কিন্তু, স্বপ্নের বই বলে, কালো মোরগটা প্রতিযোগিতার হর্বিঙ্গার। এবং সতর্ক হোন - প্রতিদ্বন্দ্বী বা প্রতিদ্বন্দ্বী - একজন নির্দোষ এবং বিশ্বাসঘাতক ব্যক্তি, আপনাকে তার সাথে বিশেষ সংযম অনুশীলন করা উচিত। তিনি সম্ভবত মহান দৈর্ঘ্য যেতে ইচ্ছুক। আপনার সাহস, সততা এবং শক্তি যেমন শত্রুদের বিরুদ্ধে চমৎকার অস্ত্র।\n1। হিকেন আশির নির্দেশক, মোমবাতি লাল ঘুরবে।\nদয়া করে মনে রাখবেন বহন তার পক্ষে আরও একটি বিন্দু করতে, ঠেলাঠেলি চলন্ত গড় (এম) 50-মোমবাতি নিচে 200-মোমবাতি চলন্ত গড় (এম) যাচ্ছি, বিয়ারিশ সমম্বয় সম্পন্ন করেন। আগ্রহজনক: স্যামসাং প্রযুক্তিবিদরা তার আয়তন নির্বিশেষে, একটি চেম্বারের তাপমাত্রা 0.3 ডিগ্রির চেয়েও বেশি ভিন্ন না হলে একটি ফলাফল অর্জন করার অনুমতি দেয়।\nস্টিভ Belmonte, প্রেসিডেন্ট ও AccuZIP সিইও, বলেন, “বিক্রেতাদের ক্রমবর্ধমান দক্ষতা এবং তাদের সরাসরি বিপণন প্রচারাভিযানের প্রতিক্রিয়া হার উভয় বৃদ্ধি উপায় খুঁজছেন. AccuZIP Maps- এ এবং জিও-ইনফরমেশন সার্ভিসেস বিপণনকারী উভয় লক্ষ্য সাধা সরঞ্জাম দিতে. প্রথমত, তারা একটি মেইলিং আগে তাদের ঠিকানা ডাটাবেস মান এবং সঠিকতা নিশ্চিত করে দক্ষতা লাভ করে. উপরন্তু, আমাদের ভূ ইনফরমেশন সার্ভিসেস তাদের প্রচারণা অত্যন্ত ব্যক্তিগত তথ্য যুক্ত করে প্রতিক্রিয়া হার অনুমোদন বিপণনকারী সক্ষম. একসাথে এই পরিষেবাগুলি তাদের মার্কেটিং বিনিয়োগের উপর ভাল রিটার্ন অর্জন বিপণনকারী সক্ষম. “ অনুমোদন করে লিমিট অর্ডার ট্রেড করতে বৃহৎ পরিসরে; বিশষ করে কম লিকুইড বাজারে।\nবিটকয়েনসউইথ ২01২ এ নিউজিল্যান্ডে উপস্থাপিত হয়েছে। এই আলাপে, অ্যান্ডাস্রাস একটি "গ্র্যান্ড আর্ক" এর সাথে প্রযুক্তির বিবর্তন নিয়ে আলোচনা করেছেন Grando তিনি কিভাবে বিটকয়েন একটি কন্টেন্ট টাইপ হিসাবে অর্থ প্রকাশ কিভাবে, জেনেরিক যোগাযোগের একটি ফর্ম মধ্যে অর্থের প্রকৃতি পরিবর্তন দেখায়। প্রতিলিপি আন্দ্রেয়াস: শুভ সকাল, সবাই। আমি মনে করি সবাই এখনও জেগে উঠছে না। সুপ্রভাত. এ ব্যাপারে স্থানীয় জাতীয় পর্যায়ে বাস্তবভিত্তিক প্রোগ্রাম গ্রহণ করতে সাঁতার ক্লাব বিভিন্ন কার্যক্রম পরিচালনা করে আসছে । সাঁতারকে সার্বজনীন করার লক্ষ্যে ১৯৯০ সালে প্রথম ফেব্রুয়ারী উক্ত সাঁতার ক্লাব গঠন করা হয় । অদ্যবধি সীমিত আকারে তারা এই কার্যক্রম পরিচালনা করে আসছে বিশেষ করে পানিতে ডুবে মৃত্যুহার কমিয়ে আনতে সচেতনমূলক প্রোগ্রাম করার পাশাপাশি সাঁতার শেখার প্রশিক্ষণ ও শেখার ক্ষেত্রে উদ্ধুদ্ধ করণ করা হচ্ছে।\nMT5 ওয়েবট্রেডার ডাউনলোড করুন: ফরেক্স রেঙ্কো-মামা এডভান্সড স্ট্রেটিজি\n1) মেনে প্রস্তুতি এবং বাজেট কার্যকর জন্য অভ্যন্তরীণ মান ও পদ্ধতি বাজেট আইন অনুযায়ী প্রতিষ্ঠিত করিয়াছি। টিপ! শীতকালীন বীজ বপনের অধীনে আপনি প্রথম ফুল পেতে পারেন, বসন্তের বীজগুলি পতনের কাছাকাছি ফরেক্স রেঙ্কো-মামা এডভান্সড স্ট্রেটিজি ঝরে যায়।\n(তিন) যাকে সৎ কাজের আদেশ দেয়া হয় বা অসৎ কাজ থেকে বারণ করা হয় তার উপকারের প্রত্যাশা করা। আল্লাহ তাআলা বলেন:- আপনি উপদেশ দিতে থাকুন। কারণ উপদেশ মোমিনদের উপকারে আসবে। ( যারিয়াত : ৫৫ ) আপনি এটা সব আপনার উপর নির্ভর করে, কোন মনিব, তোমার মত নিজেদের আয় বোধ আছে।\nতবুও আমেরিকানরা বলেছিল যে উত্তর কোরিয়া দক্ষিণ কোরিয়া আক্রমণ করেছে, এবং কমিউনিস্টদের জন্য বিশ্বকে গ্রহণ করার চক্রান্তের অংশ হিসেবে সোভিয়েত ইউনিয়নের নির্দেশে এটি করেছে। যুক্তিযুক্ত, যে কোন দিকে আক্রমন, এটি একটি গৃহযুদ্ধ ছিল। সোভিয়েত ইউনিয়ন জড়িত ছিল না, এবং মার্কিন যুক্তরাষ্ট্র করা উচিত ছিল না। দক্ষিণ কোরিয়া মার্কিন যুক্তরাষ্ট্রে ছিল না, এবং মার্কিন যুক্তরাষ্ট্রে যে কোনও স্থানে ছিল না। তবুও আমরা আরেকটি "আত্মরক্ষামূলক" যুদ্ধে প্রবেশ করেছি। 5. করপাস ডেলিক্টি উভয় ব্যাংকনোট বা সিকিউরিটিজগুলির একটি ফরেক্স রেঙ্কো-মামা এডভান্সড স্ট্রেটিজি আংশিক জালিয়াতি (একটি প্রকৃত নোটের নামমাত্র মান পরিবর্তন, জাল সংখ্যা, বন্ডের সিরিজ এবং অর্থ এবং সিকিউরিটির অন্যান্য বিশদ) উভয় এবং সম্পূর্ণ জাল টাকা এবং সিকিউরিটিজের তৈরিকৃত। জাল নোট বা সিকিউরিটিজের জালিয়াতি একটি সম্পূর্ণ অপরাধ, যদি পরবর্তী বিপণনের উদ্দেশ্যে কমপক্ষে একটি নোট বা নিরাপত্তা উত্পাদিত হয় তবে জাল বিক্রি হয়েছে কিনা তা নির্বিশেষে।


গৌরীপুর অচল সড়ক সচল করলো যুবকরা! - Daily Bahadur\nগৌরীপুর অচল সড়ক সচল করলো যুবকরা!\nময়মনসিংহের গৌরীপুর উপজেলার ২নং গৌরীপুর ইউনিয়নের শালীহর গ্রামের একটি সড়কের কারণে যানবাহন চলাচল বন্ধ হয়ে যায়। সেই সড়কটিতে যানবাহন চলাচলের জন্য সচল করতে এগিয়ে আসেন গ্রামের যুবকগণ। তাদের আর্থিক সহযোগিতায় রাস্তাটি শনিবার (২১ আগস্ট/২০২১) মেরামত করা হয় এবং যানবাহন চলাচল শুরু করে।\nশ্রমিকদের সঙ্গে কাজ করেন ৩নং ওয়ার্ডের মেম্বার সোহেল রানাও। এছাড়াও এ কাজে অংশ গ্রহণ করেন এস.এম দেলোয়ার হোসেন সাঈদ, কামাল হোসেন কামাল, আব্দুল মোতালেব, মোঃ শফিকুল ইসলাম শফিক, নজরুল ইসলাম, সবুজ মিয়া, আব্দুল্লাহ মিয়া, হাসিব বেগ, আশরাফুল আলম, নূরনবী, আনোয়ার হোসেন, রতন মিয়া, আলামিন, নুরুজ্জামান, ফজলুর রহমান, আব্দুল সাত্তার, মো. হলুদ মুন্সি, কালাচান মিয়া, বাচ্চু মিয়া, মোঃ মিরাজ আলী, মাজহারুল ইসলাম সোহাগ প্রমুখ।


ইইউতে ফাটল : ব্রিটেনের পথে হাঁটছে আরো ৮ দেশ - JONOPRIO:::\nHome আন্তর্জাতিক ইইউতে ফাটল : ব্রিটেনের পথে হাঁটছে আরো ৮ দেশ\nইইউতে ফাটল : ব্রিটেনের পথে হাঁটছে আরো ৮ দেশ\nJONOPRIO24 at 19:18:00 আন্তর্জাতিক,\nঅনলাইন ডেস্ক : ইউরোপীয় ইউনিয়ন থেকে ব্রিটেন বেরিয়ে যাওয়ার পর ইউরোপের রাজনীতি ও ঐক্যে ফাটল ধরেছে। ইইউ নেতারা ব্রিটেনের বেরিয়ে যাওয়াকে ইতিবাচক দৃষ্টিভঙ্গিতে দেখছেন না। তারা ইইউ থেকে দ্রুত সরিয়ে যেতে ব্রিটেনের প্রতি আহ্বান জানিয়েছেন। প্রতিষ্ঠার ৬০ বছরেরও বেশি সময় পর এই প্রথম কোনো দেশ ইইউ ত্যাগ করলো। তবে ইইউ থেকে ব্রিটেনের প্রস্থানের পর আরো আট দেশ বেরিয়ে যেতে পারে বলে গুঞ্জন শুরু হয়েছে। এ তালিকায় সবার উপরে রয়েছে অস্ট্রিয়া। দেশটির নিম্নকক্ষের তৃতীয় প্রেসিডেন্ট ও ফ্রিডম পার্টির সাবেক সভাপতি প্রার্থী নর্বার্ট হোফার ব্রেক্সিটের প্রতি নিজের সমর্থনের কথা জানিয়েছেন এক টুইট বার্তায়।\nশুধু তাই নয়; নর্বার্ট হোফার বলেছেন, ইউরোপীয় ইউনিয়নে তার দেশ স্বাধীনভাবে কাজ করবে। দেশটির জাতীয় পরিষদের তৃতীয় এই প্রেসিডেন্টকে অনেকেই অস্ট্রিয়ার ‘ডোনাল্ড ট্রাম্প’ হিসেবে উল্লেখ করে থাকেন। এছাড়া অনেকেই হোফারকে নিও নাৎসিপন্থী হিসেবেও মনে করেন। ব্রেক্সিটের কয়েক ঘণ্টা পর সামাজিক যোগাযোগ মাধ্যম টুইটারে দেয়া এক পোস্টে হোফার বলেন, ‘# ব্রেক্সিট, উত্তেজনাপূর্ণ একটি রাত। ইইউ যদি বাঁচতে চায়, তাহলে নতুন কিছু শুরু করতে হবে’। ব্রিটেনের পথে হাঁটতে পারে বেলজিয়ামও। দেশটির ২৯ বছর বয়সী ডানপন্থী ফ্লেমিশ ন্যাশনালিস্ট পার্টির কাউন্সিলর ও চেয়ারম্যান টম ভ্যান গ্রাইকেন অভিবাসনবিরোধী প্লাটফর্মে প্রচারণা চালিয়ে আসছেন। তিনি এবং তার দল বলছে, ইইউ যদি তাদের অভিবাসনবিরোধী বার্তা শুনতে ব্যর্থ হয়, তাহলে তারা ফ্লেক্সিট অথবা ফ্লেমিস্ট এক্সিট চাইতে পারেন। ডেনমার্কের ড্যানিস পিপলস পার্টির (ডিপিপি) নেতা ক্রিশ্চিয়ান থালেসেন দাহল সামাজিক যোগাযোগ মাধ্যম ফেসবুকে দেয়া এক পোস্টে ইইউ থেকে সরে যাওয়ার জন্য ব্রিটেনকে স্বাগত জানিয়েছেন। তিনি বলেছেন, ব্রিটেনের কাছ থেকে ইইউ অনেক ক্ষমতা গ্রহণ করেছে এবং এখন তার মূল্য দিচ্ছে। ডিপিপি ইইউর বিরোধিতা করছে উল্লেখ করে তিনি লিখেছেন, সার্বভৌমত্বের প্রশ্নে ডেনমার্ক কখনো আত্মসমর্পণ করবে না। ফ্রান্সের ন্যাশনাল ফ্রন্টের প্রেসিডেন্ট ও ইউরোপীয় পার্লামেন্টের সদস্য ম্যারিন লি পেন ব্রেক্সিটের প্রতি নিজের সমর্থন প্রকাশ করেছেন। একই সঙ্গে ইইউতে ফ্রান্সের সদস্যপদের বিষয়ে ব্রিটেনের ন্যায় গণভোটের আহ্বান জানিয়েছেন। মতামত জরিপে দেখা যাচ্ছে, ইইউর ওপর ব্রিটেনের চেয়ে ফ্রান্সের নাগরিকদের মাঝে বেশি অসন্তুষ্টি রয়েছে। জার্মানির অলটারনেটিভ ফর জার্মানি পার্টির চেয়ারম্যান ফ্রক পেট্রি শুক্রবার এক টুইট বার্তায় বলেছেন, নতুন ইউরোপের জন্য উপযুক্ত সময়। ব্রেক্সিটের পর ইউরোপীয় ইউনিয়নকে সতর্ক করে দিয়ে তিনি বলেন, পরিবর্তন না হলে সার্বভৌমত্ব পুনরুদ্ধারে আরো অনেক দেশই ব্রিটেনের পথে হাঁটবে। আগামী বছর তার দল দেশটির পার্লামেন্ট নির্বাচনে ব্যাপক ব্যাবধানে জয়ী হতে পারে বলে ধারণা করা হচ্ছে। হাঙ্গেরির প্রধানমন্ত্রী ও দেশটির ন্যাশনাল কনজারভেটিভ ফিডেসজ পার্টির প্রধান ভিক্টর অরবান গত বছর শরণার্থীদের স্রোত ঠেকাতে সীমান্ত এলাকা বন্ধ করে দিয়েছিলেন। অভিবাসন ইস্যুতেও ব্রিটেনে একই ধরনের প্রশ্ন ছিল।\nঅর্বান শুক্রবার একটি রেডিও সাক্ষাতৎকারে বলেন, অভিবাসন ইস্যুতে ইইউ শক্তিশালী নাকি দুর্বল শুধুমাত্র এর তাৎপর্যপূর্ণ জবাবের মাধ্যমে ইউরোপ শক্তিশালী হতে পারে। ইতালির ফাইভ স্টার মুভমেন্টের প্রতিষ্ঠাতা ও কমেডিয়ান থেকে রাজনৈতিক তারকা পরিণত হওয়া বেপ্পে গ্রিল্লও চলতি মাসে রোমের প্রথম নারী মেয়র হিসেবে নির্বাচিত হয়েছেন। পুরনো রাজনীতিকদের ধাক্কা দিয়েছেন কমেডিয়ান থেকে রাজনীতিক বনে যাওয়া এই নেতা। তিনিও ইইউর প্রতি তার বিরক্তির কথা প্রকাশ করেছেন। নেদারল্যান্ডসের ডাচ পার্টি ফর ফ্রিডমের প্রতিষ্ঠাতা গিয়ার্ট উইল্ডার্স ইইউ ত্যাগের জন্য ব্রিটেনের সাহসী পদক্ষেপের প্রশংসা করেছেন। সামাজিক যোগাযোগ মাধ্যম টুইটারে দেয়া এক পোস্টে তিনি লিখেছেন, ‘শাবাশ ব্রিটিশ! এখন আমাদের পালা। সময় এখন ডাচ গণভোটের’! উল্লেখ্য, ইইউ থেকে বেরিয়ে যেতে বৃহস্পতিবারের গণভোটে ৫২ শতাংশ ব্রিটিশ ব্রেক্সিটের পক্ষে ভোট দিয়েছেন, বিপক্ষে ৪৮ শতাংশ। সূত্র : ওয়াশিংটন পোস্ট।


আগৈলঝাড়া (বরিশাল) সংবাদদাতা: আগৈলঝাড়ার প্রতিবন্ধী, অসহায় ও দুঃস্থদের মাঝে বরিশাল জেলা পুলিশ সুপার কম্বল বিতরণ করেছেন। সোমবার সন্ধ্যার পর উপজেলার বাকাল ইউনিয়নের ৭০জন দুস্থ, অসহায়, বিধবা ও প্রতিবন্ধীদের মাঝে বরিশাল পুলিশ সুপার মো. আক্তারুজ্জামান তার ব্যক্তিগত তহবিল থেকে এই কম্বল বিতরণ করেন। দুস্থদের মাঝে কম্বল বিতরণের সময় উপস্থিত ছিলেন আগৈলঝাড়া থানার ভারপ্রাপ্ত কর্মকর্তা মো. মনিরুল ইসলাম, বাকাল ইউপি চেয়ারম্যান বিপুল দাস, এসআই এনামুল হক, এসআই শাহজালাল, ইউপি সদস্য সান্তনা বেগম, ইসহাক আলম পাইক প্রমুখ। এর আগে গত রোববার পুলিশ সুপার গৌরনদী থানার দুস্থ ও অসহায় লোকজনের মাঝে কম্বল বিতরণ করেছেন। প্রসঙ্গত, গত বছর শীত মৌসুম থেকে বরিশাল জেলার ১০টি উপজেলার শীতার্ত অসহায় মানুষের মাঝে পুলিশ সুপার মো. আক্তারুজ্জামান ব্যক্তিগত তহবিল থেকে কম্বল বিতরণ করে আসছেন।


নাশকতাসহ প্রায় ডজনখানেক মামলার আসামী যুবলীগের সভাপতি প্রার্থী!\nপ্রকাশিত : জানুয়ারি ০৮, ২০২০, ০৮:০৮\nস্টাফ রিপোর্টারঃ আশুলিয়ার নরসিংহপুর এলাকায় ২০১৩ সালে বাসে আগুন ও ভাঙচুরের ঘটনায় অভিযুক্ত একাধিক নাশকতা মামলার আসামি কবীর হোসেন সরকার। এছাড়াও হত্যাচেষ্টা, জমি ও ঝুট ব্যবসা দখল এবং চাঁদাবাজিসহ প্রায় ডজন খানেক মামলারও আসামি কবীর। তবুও প্রায় দুই বছর ধরে আসীন রয়েছেন আশুলিয়া থানা যুবলীগের আহ্বায়ক হিসেবে।\nঘটিয়েছেন নানা বিতর্কিত কাণ্ড, পদদলিত করেছেন দলীয় ভাবমূর্তি। আগামিতেও না কি বিতর্কিত এই নেতা মামলার বোঝা মাথায় নিয়েই থানা যুবলীগের শীর্ষপদে নেতৃত্ব দেবেন বলে রটেছে গুঞ্জন। বিভিন্ন স্থানে শোভা পাচ্ছে তার প্রচারণামূলক ফেস্টুন ও যুবলীগ সেন্ট্রালেও চালাচ্ছেন জোড় লবিং।\nতবে সম্প্রতি নানা বিতর্কিত কর্মকান্ডের জন্য প্রধানমন্ত্রী ও আওয়ামী লীগ সভানেত্রী শেখ হাসিনা যুবলীগের কেন্দ্রীয় পর্যায়ে এনেছেন পরিবর্তন। একই সাথে তৃণমূল থেকে শুরু করে কেন্দ্রীয় পর্যায়ে আওয়ামী লীগ ও অঙ্গসংগঠনে অনুপ্রবেশকারীরা যাতে ঠাঁই না পায় এজন্য কঠোর নির্দেশনা দিয়েছেন সভানেত্রী শেখ হাসিনা।\nআর প্রধানমন্ত্রীর এমন কঠোর পদক্ষেপকে স্বাধুবাদ জানিয়ে জেলা ও উপজেলা পর্যায়েও নেতা নির্বাচনে সভানেত্রীর নির্দেশনা সঠিক ভাবে পালন করা হবে বলে আশাবাদী তৃণমূলের নেতাকর্মীদের।\nএদিকে আওয়ামী সভানেত্রীর নির্দেশনাকে বাস্তবায়ন করতে ওয়ার্ড ও ইউনিয়ন ভিত্তিক নেতা নির্বাচনেও ব্যাপক যাচাই-বাছাইকরা হবে বলে প্রত্যয় ব্যক্ত করেছেন কেন্দ্রীয় যুবলীগের সদ্য দায়িত্বপ্রাপ্ত সাধারণ সম্পাদক মাইনুল হোসেন খান নিখিল।\nখোঁজ নিয়ে জানা গেছে, আশুলিয়া থানা যুবলীগের আহ্বায়ক কবীর হোসেন সরকারের বিরুদ্ধে আশুলিয়া ও সীমান্তবর্তী জেলা গাজীপুরে রয়েছে নাশকতাসহ প্রায় ডজনখানেক মামলা। ২০১৩ সালে আশুলিয়ার নরসিংহপুরে বাসে অগ্নিসংযোগ ও ভাঙচুরের ঘটনায় আশুলিয়া থানায় একটি নাশকতা মামলাটি (নং-৬২) দায়ের হয়। একই বছর তার বিরুদ্ধে আরো একটি মামলা (নং-৫২) দায়ের করা হয় এই থানায়। এছাড়া ২০০৯ সালে মামলা (নং-৫১), ২০১০ সালে মামলা (নং-১১) ও ২০১৪ সালে মামলা (নং-৩৫) সহ বেশ কয়েকটি মামলা আশুলিয়া থানায় নথিভুক্ত রয়েছে।\nআহ্বায়কের পদ পাওয়ার পর বিতর্কিত এই নেতার বিভিন্ন অপকর্মের স্বীকার ভুক্তভোগীরা গাজীপুরের কাশিমপুর ও আশুলিয়া থানায় পৃথক আরো চারটি মামলা দায়ের করেন। এর মধ্যে ২০১৯ সালে হত্যাচেষ্টা ও চুরির অভিযোগে আবিদ সরকার লিমন যুবলীগের এই নেতাকে প্রধান আসামি করে কাশিমপুর থানায় মামলা (নং-১৫) দায়ের করেন। ২০১৮ সালে স্থানীয় এমপি ডা. এনামুর রহমানের নির্বাচনী প্রচারণায় এক আওয়ামী লীগ নেতার ওপর হামলার ঘটনায় কবীরের সরকারের বিরুদ্ধে আশুলিয়া থানায় মামলা (নং-৫০) দায়ের করা হয়। এছাড়া তার বিরুদ্ধে ২০১৯ সালে আশুলিয়া থানায় দখল মামলা ও গাজীপুরে ২০১৭ সালে মামলা (নং-৫৪) আরো একটি মামলা রয়েছে।\nআশুলিয়া থানা যুবলীগের দুই কর্মী মাসুম মুন্সী ও আমিনুল ইসলাম খান বাবু ক্ষোভ প্রকাশ করে বলেন, আশুলিয়া থানা যুবলীগের আহ্বায়ক কবির হোসেন সরকারের পুরো পরিবার বিএনপির রাজনীতির সাথে জড়িত। তার বড় ভাই শওকত হোসেন সরকার বর্তমানে গাজীপুর মহানগর বিএনপির সাংগঠনিক সম্পাদকের মত গুরুত্বপূর্ণ পদে রয়েছেন। তাহলে কবির হোসেন সরকারের মত এমন একজন অনুপ্রবেশকারী কিভাবে আশুলিয়া থানা যুবলীগের কমিটিতে আহ্বায়কের পদে আসীন রয়েছেন তা বোধগম্য নয়। এমনকি আগামিতেও তিনি পূর্ণাঙ্গ কমিটির সভাপতি পদ পেতে যাচ্ছেন বলেও তৃণমূলে গুঞ্জন রয়েছে।\nতাই আশুলিয়া থানা যুবলীগের কমিটিতে ত্যাগী ও পরিচ্ছন্ন আওয়ামী পরিবারের নেতাকর্মীদের নিয়ে আসার দাবী জানান তারা।\nএসব ব্যাপারে আশুলিয়া থানা যুবলীগের আহ্বায়ক কবীর হোসেন সরকার বলেন, তিনি পূর্নাঙ্গ কমিটিতে সভাপতি পদের জন্য শতভাগ আশাবাদী।\nতবে তার বিরুদ্ধে বিএনপির নাশকতাসহ মামলার বিষয়ে জানতে চাইলে তিনি দাবী করেন, রাজনৈতিক প্রতিহিংসার স্বীকার। রাজনৈতিক কারনে তার বিরুদ্ধে মামলাগুলো করা হয়েছে।\nসাভার উপজেলা আওয়ামী লীগের সভাপতি হাসিনা দৌলা এব্যাপারে বলেন, ‘সাভার ও আশুলিয়া যুবলীগে বিতর্কিত নেতা রয়েছে। তাদের বিষয়ে সিদ্ধান্ত যুবলীগের কেন্দ্রীয় নেতারাই নিয়ে থাকেন। এ বিষয়ে আমার কোন মন্তব্য নেই।’\nকেন্দ্রীয় যুবলীগের সাধারণ সম্পাদক মাইনুল হোসেন খান নিখিল বলেন, ‘সমাজে দুস্কৃতিকারী ও সমাজকে অস্থিরতার ঠেলে দেয় এক কথায় প্রধানমন্ত্রীর ভাষায় যারা বিপথগামী কিংবা যারা বিপথে চলে গেছেন তারা যুবলীগের কোন কমিটিতেই থাকবেন না। এ লক্ষ্যে প্রত্যেকটি ইউনিয়ন ও ওয়ার্ড পর্যায়ের নেতাদের তথ্য যুবলীগের কেন্দ্রীয় কার্যালয়ে জমা দেওয়ার জন্য বলা হয়েছে।\nপরবর্তীতে সেগুলো আমারা যাচাই করে দেখবো- সেখানে কোন অনুপ্রবেশকারী কিংবা দুস্কৃতিকারী আছে কি না। যদি থাকে তাহলে কিভাবে তাদের অপসারণ করা যায় সে বিষয়ে সিদ্ধান্ত গ্রহণ করা হবে। এছাড়া প্রত্যেকটি জেলা ও থানা পর্যায়ে ওয়ার্ড ভিত্তিক যে কোন কমিটি গঠনেও আমাদের অবহিত করার নির্দেশনা প্রদান করা হয়েছে।’


সিলেট হুমায়ুন চত্বর থেকে ২ মানবপাচারকারী ও ১৪ রোহিঙ্গা আটক – SylheterSomoy.com\nসিলেট হুমায়ুন চত্বর থেকে ২ মানবপাচারকারী ও ১৪ রোহিঙ্গা আটক\nসিলেটের সময় ডট কম, প্রকাশিত হয়েছে : ০৬ ডিসেম্বর ২০২০, ৯:০৯:৫১ অপরাহ্ণ\nসিলেটে দুই মানবপাচারকারী ও ১৪ জন রোহিঙ্গাকে আটক করেছে র‌্যাপিড অ্যাকশন অ্যাকশন (র‌্যাব)-৯। রোববার (৬ ডিসেম্বর) ভোর সাড়ে ৬টায় সিলেটের দক্ষিণ সুরমা এলাকার হুমায়ুন রশীদ চত্বর থেকে তাদের আটক করা হয়।\nআটক রোহিঙ্গাদের মধ্যে ৩ নারী ও ৭ শিশু-কিশোর রয়েছেন।\nআটককৃতরা হচ্ছেন- আবদুর রহমান (২৯), মো. সিরাজ (২০), সৈয়দ নুর (১৬), জুবায়ের আহমদ সৈয়দ (২০), জহুরা বেগম (৩০), মো. ইদ্রিস (১২), মো. জুনাইদ (১০), মো. ইউনুস (৮), মো. মুস্তফা (৪), নুর আয়েশা বেগম (৩৫), মফিজুর রহমান (১১), সৈয়দুর রহমান (৯), আজিজুর রহমান (৪) ও খুশনামা বেগম (১৮)।\nআটক দুই মানবপাচারকারী হচ্ছেন- কক্সবাজার উখিয়ার কুতুপালং ক্যাম্প (৪)-এর হামিদের ছেলে মো. সাদেক (২২) ও সিলেটের কানাইঘাট উপজেলার ডোনা গ্রামের মৃত রিয়াজের ছেলে মো. সেলিম আহমেদ (২৩)।\nআটকের সময় তাদের কাছ থেকে ইন্ডিয়া রোহিঙ্গা ক্যাম্পের ৪টি আইডি কার্ড, ৭টি মোবাইল ও ৭টি সিম উদ্ধার করা হয়।\nবিষয়টি নিশ্চিত করেছেন র‌্যাব-৯ এর এএসপি এ কে এম কামরুজ্জামান।\nতিনি জানান, গোপন সূত্রের ভিত্তিতে পাওয়া খবরের ভিত্তিতে রোববার (৬ ডিসেম্বর) ভোর সাড়ে ৬টায় দক্ষিণ সুরমার হুমায়ুন রশীদ চত্বর থেকে দুই মানবপাচারকারী ও ১৪ জন রোহিঙ্গাকে আটক করেছে র‌্যাব-৯ এর একটি দল। এসময় তাদের কাছ থেকে ইন্ডিয়া রোহিঙ্গা ক্যাম্পের ৪টি আইডি কার্ড জব্দ করা হয়।\nএএসপি কামরুজ্জামান বলেন- প্রাথমিক জিজ্ঞাসাবাদে জানা গেছে, রোহিঙ্গারা ইন্ডিয়া থেকে সিলেট সীমান্ত দিয়ে প্রবেশ করেছে। তাদের উদ্দেশ্য ছিলো কক্সবাজারস্থ উখিয়া রোহিঙ্গা ক্যাম্পে যাওয়া এবং সেখান থেকে পরবর্তীতে ভুয়া কাগজপত্র তৈরি করে তাদের বিদেশে পাঠানোর ব্যবস্থা করবে মানবপাচারকারীরা।\nআটক ১৪ জন রোহিঙ্গাকে আইনি প্রক্রিয়া শেষে উখিয়ার কুতুপালং ক্যাম্পে এবং মামলা দায়েরপূর্বক দুই মানবপাচারকারীকে দক্ষিণ সুরমা থানায় হস্তান্তর করা হবে বলে জানিয়েছেন এএসপি কামরুজ্জামান ।\nরাস্তা দখলকারীদের আতঙ্ক সিসিক!\nগ্যাস বিচ্ছিন্ন নিয়ে আড়াইহাজার রণক্ষেত্র, ম্যাজিস্ট্রেট-পুলিশসহ আহত ২৫


মিয়ানমারে নির্বাচন: গণতন্ত্রে উত্তরণ নাকি সামরিক মঞ্চে গণতন্ত্রের রঙ্গনাটক\nরাত ০১:৪৩ ; সোমবার ; ২৭ মে, ২০১৯\nপ্রকাশিত: সন্ধ্যা ০৭:১৬ নভেম্বর ০৭, ২০১৫\nকেউ কেউ তাকে সম্বোধন করেন ‘দ্য লেডি’। অনেকেই বলেন ‘গণতন্ত্রের মানসকন্যা’। সবকিছু ছাপিয়ে তাকে এখন ‘এশিয়ার ম্যান্ডেলা’ বলা হয়। জীবনের সোনালী সময়টুকু বন্দি অবস্থায় কাটিয়েছেন মিয়ানমারের মানুষের মুক্তির জন্য। সংগ্রাম করেছেন সেনাশাসক উচ্ছেদ করে গণতন্ত্র প্রতিষ্ঠায়। তিনি অং সান সু চি। আগামীকাল রবিবার মিয়ানমারের সাধারণ নির্বাচনের আগে বিশ্ব গণমাধ্যমে তিনি সবচেয়ে আলোচিত নাম।\nসু চি'র বাবা অং সান ছিলেন সাবেক বার্মার স্বাধীনতার নায়ক। তার জন্মের মাত্র দুই বছর পরই (মিয়ানমারের স্বাধীনতা লাভের বছরে) আততায়ীর গুলিতে মারা যান অং সান। ষাটের দশকের গোড়ায় ভারত ও নেপালে মিয়ানমারের রাষ্ট্রদূত হিসেবে কাজ করেন তার মা খিন কি। সেই সুবাদে ভারতে পড়তে আসেন সু চি। দেশে ফেরেন দীর্ঘসময় পর ১৯৮৮ সালে। এসেছিলেন মৃত্যুপথযাত্রী মাকে শেষবারের মতো দেখতে। ওটাই তার জীবনের টার্নিং পয়েন্ট। জড়িয়ে পড়েন মিয়ানমারের গণতান্ত্রিক আন্দোলনে। গঠন করেন ন্যাশনাল লিগ ফর ডেমোক্রেসি (এনএলডি)। মহাত্মা গান্ধীর আদর্শ এবং বৌদ্ধ উপলব্ধিকে সঙ্গী করে পথচলা শুরু সু চি'র। ১৯৯০ সালের নির্বাচনে জয়লাভ করে সু চি'র দল এএলডি। এরপরই শুরু হয় বন্দি জীবন। দীর্ঘ ২২ বছর পর ২০১০ সালের ১৩ নভেম্বর মুক্তি লাভ করেন সু চি। এর বছরখানেক পর মিয়ানমারের পার্লামেন্টের নিম্নকক্ষের উপ-নির্বাচনে অংশ নিয়ে নিজে সংসদ সদস্য নির্বাচিত হন। তার দল ৪৫টি আসনে প্রতিদ্বন্দ্বিতা করে ৪৩টিতে জয় লাভ করে। সু চি’র মতে ওটা কেবল পরিবর্তনের শুরু।\nঅবশেষে মিয়ানমার মুক্ত করার স্বপ্ন পূরণের পথে সু চি। মিয়ানমার স্বাধীন হওয়ার ৬৮ বছরের মধ্যে সবচেয়ে গুরুত্বপূর্ণ নির্বাচনের মুখোমুখি হচ্ছে রবিবার। ১৯৩৭ সালে ব্রিটিশ উপনিবেশমুক্ত হওয়ার পর থেকে রাজতান্ত্রিক একনায়ক আর সামরিক শাসকরা দেশ পরিচালনা করে আসছেন। কয়েক দশকের জান্তা শাসনের পর এবারই প্রথম পূর্ণ গণতন্ত্রায়নের সুযোগ ঘটছে বলে মনে করা হচ্ছে। কিন্তু জান্তার ছত্রছায়ায় সামরিক মঞ্চের এ নির্বাচনে কতটা বেসামরিকীকরণ সম্ভব—তা এক বড় প্রশ্ন বিশেষজ্ঞদের কাছে। মিয়ানমারে ১৯৭০ ও ১৯৮০’র দশকে সামরিক শাসক নি উইনের বার্মা সোশ্যালিস্ট প্রোগ্রাম পার্টি চারটি গণতান্ত্রিক নির্বাচনের অনুমোদন দিয়েছিল। কিন্তু এসব নির্বাচন ছিল হাস্যকর। আর ভোটের ফলাফলে বিপুল বিজয় পেয়েছে ক্ষমতাসীনরাই।\n১৯৯০ সালের নির্বাচনে সু চি'র এনএলডি সংখ্যাগরিষ্ঠতা পেলেও ফল মেনে নেয়নি তৎকালীন সেনা সরকার। এনএলডির বড় সম্ভাবনা থাকা সত্ত্বেও আবারও কেন নির্বাচন দিলেন প্রেসিডেন্ট থিয়েন সেইন? সেটা নিয়ে শঙ্কিত বিশেষজ্ঞদের অনেকেই। তারা মনে করছেন সামরিক বাহিনী সমর্থিত দল ইউনাইটেড সলিডারিটি অ্যান্ড ডেভেলপমেন্ট পার্টি (ইউএসডিপি) আসলে একটি আন্তর্জাতিক বৈধতা চায়। আর সেটা নিশ্চিত করার জন্য নানা কৌশল অবলম্বন করা হয়েছে। তবে সু চি কিন্তু বলছেন, জয়ের পথ দেখে ফেলেছেন তিনি। গত শুক্রবার এক জনসভায় তিনি ঘোষণা দেন, 'আমি শতভাগ নিশ্চিত নির্বাচনে জয়ী হবে এনএলডি। দ্য টাইম হ্যাজ কাম টু ফুলফিল আওয়ার ডেসটিনি'।\nমিয়ানমারের পার্লামেন্ট দু’কক্ষ বিশিষ্ট ( উচ্চ কক্ষ ও নিম্ন কক্ষ)। এছাড়াও বিভিন্ন রাজ্য এবং আঞ্চলিক পরিষদের নির্বাচনও অনুষ্ঠিত হবে। রবিবারের নির্বাচনে ৯১টি দলের ছয় হাজারের বেশি প্রার্থী প্রতিদ্বন্দ্বিতা করছেন। তবে নির্বাচনে প্রধান দুটি দল হচ্ছে ক্ষমতাসীন ইউএসডিপি এবং বিরোধী দল এনএলডি। নির্বাচনে মোট বৈধ ভোটারের সংখ্যা ৩ কোটি।\nমিয়ানমারের পার্লামেন্টের উচ্চকক্ষ এমিওথা হালতাউয়ে (হাউজ অব ন্যাশনালিস্ট) আসন রয়েছে ২২৪টি। এর মধ্যে ৫৬টি আসন সংরক্ষিত সামরিক বাহিনীর জন্য। আবার ৪৪০ আসনের নিম্নকক্ষ পিথু হালতাউয়ে (হাউজ অব রিপ্রেজেন্টেটিভস) সামরিক বাহিনীর জন্য সংরক্ষিত ১১০টি আসন।\nনির্বাচনে সু চি'র প্রধান প্রতিদ্বন্দ্বী ক্ষমতাসীন প্রে‌সিডেন্ট ও সাবেক জেনারেল থিয়েন সেইন। মিয়ানমারের গণতন্ত্র উত্তরণের যাত্রা শুরু হয়েছে তার হাত ধরেই। তার সরকার গণমাধ্যমের ওপর নিষেধাজ্ঞা শিথিল করে। তিনি নিজেকে এখনও প্রেসিডেন্ট পদপ্রার্থী হিসেবে ঘোষণা দেননি। এমনকী তার ভবিষ্যৎ রাজনৈতিক অভিলাসও স্পষ্ট নয়। ভয়ের বিষয়টি এখানেই।\nসকল হিসেবে নিকেশ ভন্ডুল করে গণতন্ত্রের যাত্রা রোধ করতে পারেন দেশটির সেনাবাহিনীর কমান্ডার ইন চিফ মিং অং লায়িং। দেশটির পার্লামেন্টে যে ২৫ শতাংশ আসন সেনাবাহিনীর জন্য নির্ধারিত রয়েছে সে আসনগুলোতে নিয়োগ দেন তিনি। ধারণা করা হয় মিয়ানমারে পরিপূর্ণ গণতন্ত্রের দিকে এগুবে কি না তার অনেকটাই নির্ভর করবে মিং অং লায়িং এর ওপর।\nসেনাশাসন থেকে বের হয়ে গণতন্ত্রের ধারায় ফিরে আসার এ পদক্ষেপে দেশটির একটি বৃহৎ অংশকে নির্বাচনের বাইরে রাখা হয়েছে। ৫০ লাখ মুসলিম বসবাস করছে মিয়ানমারে। যা দেশটির মোট জনসংখ্যার প্রায় ১০ ভাগ। নির্বাচনে কোনও দল মুসলিম প্রার্থীকে মনোনয়ন দেয়নি। এছাড়া মুসলিম ভোটারদেরকে ভয়ভীতি দেখানো হচ্ছে তারা যেন ভোটকেন্দ্রে না যান। ফলে মুসলিম রোহিঙ্গাদের মাঝে নির্বাচন নিয়ে আগ্রহের চেয়ে আতঙ্কই বেশি! নির্বাচনের পর ক্ষমতায় পরিবর্তন এলেও রোহিঙ্গাদের ওপর অত্যাচার, নির্যাতন কমবে এমন ভরসা তারা পাচ্ছেন না।\nপ্রেসিডেন্ট হতে পারবেন না সু চি\nতার দল জিতলেও প্রেসিডেন্ট হতে পারবেন না সু চি। মিয়ানমারের সংবিধানের ৪৩৬ ধারা অনুযায়ী, দেশটির সংবিধানে কোনও পরিবর্তন আনতে চাইলে তার ওপর ভেটো দেওয়ার ক্ষমতা রয়েছে সেনাবাহিনীর। আর ৫৯ (চ) ধারা অনুযায়ী, স্বামী কিংবা সন্তান অন্য দেশের নাগরিক হলে তিনি প্রেসিডেন্ট পদে প্রার্থী হতে পারবেন না। যদি এনএলডি সরকার গঠন করে তবুও শিগগিরই সংবিধান সংশোধনেরও কোনও সম্ভাবনা নেই। কারণ একটি সংবিধান পরিবর্তনে সেনাবাহিনীর ভেটো প্রদানের ক্ষমতা রয়েছে। তারা ভেটো দিলে সংবিধান সংশোধনের যে কোনও উদ্যোগ আটকে যাবে।\nতবে এ বিষয়ে প্রশ্ন করা হলে সম্প্রতি সু চি সাংবাদিকদের বলেন,'সংবিধান বলে, প্রেসিডেন্টের ওপরে কেউ হতে পারে না। কিন্তু আমি প্রেসিডেন্টের ওপরে থাকবো।'\nসুষ্ঠু হবে নির্বাচন?\nসবকিছু ছাপিয়ে বড় প্রশ্ন নির্বাচন সুষ্ঠু হবে তো? নির্বাচনী প্রচারণা চালাতে গিয়ে এনএলডি সদস্যরা বিভিন্ন স্থানে হামলার শিকার হয়েছেন। বৌদ্ধ মন্দিরকেন্দ্রিক উগ্রপন্থীরা সারাদেশে ছড়িয়ে থাকা মুসলমানদের ভোটকেন্দ্রে যেতে বারণ করছেন, ভয়ভীতি দেখাচ্ছে। এমনকি মুসলমানদের কল্যাণে যাতে কোনও প্রার্থী নির্বাচনী ইশতেহার প্রচার না করতে পারেন, সে ব্যাপারেও প্রভাব বিস্তার করা হচ্ছে। যেসব এলাকায় ব্যাপক বিশৃঙ্খলা বিদ্যমান, সেখানকার নাগরিকদের ভোটাধিকার নিশ্চিত হওয়া নিয়েও সংশয় রয়েছে।\nতবে নির্বাচনকেন্দ্রিক সহিংসতা, ভোট প্রদানের সীমিত সুযোগ সত্ত্বেও মনে করা হচ্ছে, নির্বাচন সুষ্ঠুই হবে। বিরোধী দলের ফলাফলও বেশ ভালো হবে। মোট কথা, পঁচিশ বছর পর অনুষ্ঠেয় মিয়নামারের নির্বাচন অনুষ্ঠানে কিছু সঙ্কট মোকাবেলা করতে হলেও নিরপেক্ষই হতে পারে নির্বাচন।\nজান্তা সরকার মিয়ানমারে পূর্ণ গণতন্ত্র দিবে নাকি আবারও কোনও অজুহাতে তাকে বন্দি করবে তা দেখার অপেক্ষায় আছে বিশ্ব। রবিবারের পরই বোঝা যাবে, নির্বাচন কতটা বেসামরিক গণতন্ত্রে উত্তরণের হয়েছে, নাকি সামরিক মঞ্চে গণতন্ত্রের রঙ্গনাটক হয়েছে! তথ্য সূত্র- বিবিসি, নিউইয়র্ক টাইমস ও রয়টার্স।


শিক্ষার্থীরাই হচ্ছে ২০৪১ সালের উন্নত বাংলাদেশ গড়ার কারিগর: শিক্ষামন্ত্রী শিক্ষার্থীরাই হচ্ছে ২০৪১ সালের উন্নত বাংলাদেশ গড়ার কারিগর: শিক্ষামন্ত্রী – bangla24bdnews.com\nশিক্ষার্থীরাই হচ্ছে ২০৪১ সালের উন্নত বাংলাদেশ গড়ার কারিগর: শিক্ষামন্ত্রী\nকুমিল্লা প্রতিনিধি (বাংলা ২৪ বিডি নিউজ):\nশিক্ষামন্ত্রী ডা. দীপু মনি বলেছেন, শিক্ষার্থীরাই হচ্ছে ২০৪১ সালের উন্নত বাংলাদেশ গড়ার কারিগর। তাদের হাত ধরেই দেশে পরিবর্তন আসবে। শিক্ষার্থীদের সুনাগরিক হিসেবে গড়ে তুলতে শেখ হাসিনার সরকার পাশে আছে। আমরা জ্ঞান-বিজ্ঞান ও প্রযুক্তিতে অগ্রগামী, চিন্তা চেতনায় প্রগতিশীল, সততা, মানবিকতা, দেশপ্রেমে উদ্ধুদ্ব ও কর্মে উদ্যমী একটি প্রজন্ম গড়ে তুলতে চাই।\nকুমিল্লার শহীদ ধীরেন্দ্রনাথ দত্ত স্টেডিয়ামে শুক্রবার (১৭ জানুয়ারি) ৪৯তম শীতকালীন জাতীয় ক্রীড়া প্রতিযোগিতার উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন। জাতীয় স্কুল, মাদরাসা ও কারিগরি শিক্ষা ক্রীড়া সমিতি এ প্রতিযোগিতার আয়োজন করে।\nশিক্ষার্থীদের উদ্দেশে শিক্ষামন্ত্রী বলেন, তোমরা বাল্যবিবাহ, যৌতুক, যৌন হয়রানির বিরুদ্ধে সোচ্চার হবে। বাল্যবিবাহ নারীর ক্ষমতায়ন জাতীয় উন্নয়নে অন্যতম অন্তরায়। তোমরা নিজেদেরকে সব ধরণের সংকীর্ণতা থেকে দূরে রাখবে। নিজেরা পরিবেশ সম্পর্কে সচেতন হবে এবং অন্যদেরকেও পরিবেশ সম্পর্কে সচেতন করবে। মাদক, সন্ত্রাস, জঙ্গিবাদ, সহিংসতা থেকে নিজেদের দূরে রাখবে। বাংলাদেশকে তোমরাই এগিয়ে নিয়ে যাবে। তোমরাই গড়ে তুলবে আগামীর সুখী সমৃদ্ধ বাংলাদেশ। তোমরা মনে রাখবে, আমরা বিজয়ী জাতি।\nকুমিল্লা মাধ্যমিক ও উচ্চ মাধ্যমিক শিক্ষাবোর্ডের চেয়ারম্যান প্রফেসর মো. আবদুস ছালামের সভাপতিত্বে অনুষ্ঠানে বিশেষ অতিথি হিসেবে বক্তব্য দেন শিক্ষা উপমন্ত্রী মহিবুল হাসান চৌধুরী নওফেল, মাধ্যমিক ও উচ্চশিক্ষা (মাউশি) বিভাগের সচিব মো. মাহবুব হোসেন, কারিগরি ও মাদরাসা শিক্ষা বিভাগের সচিব মুনশী শাহাবুদ্দীন আহমেদ প্রমুখ। অনুষ্ঠানে দেশের সকল শিক্ষাবোর্ডের চেয়ারম্যান এবং শিক্ষা মন্ত্রণালয়ের পদস্থ কর্মকর্তারা উপস্থিত ছিলেন।


ফি নির্ধারণে টেস্টের হার কমে যাওয়ার আশঙ্কা\nজুন ২৯,২০২০, ১০:১৭\nসাড়ে তিন মাসের বেশি সময় ধরে দেশে করোনা সংক্রমণ চলছে। দিনে দিনে বেড়েছে আক্রান্ত-মৃত্যুর হার। চলতি মাসে দেশে লকডাউন শিথিলের পর অস্বাভাবিক হারে বাড়ছে সংক্রমণ। সংক্রমিত ব্যক্তিকে শনাক্ত করতে গত ২১ জানুয়ারি থেকে বিনামূল্যে নমুনা পরীক্ষা শুরু করে সরকার।\nশুরুতে রোগতত্ত্ব, রোগ নিয়ন্ত্রণ ও গবেষণা প্রতিষ্ঠানের (আইইডিসিআর) আরটি-পিসিআর ল্যাবরেটরিতে নমুনা পরীক্ষা করা হতো। সংক্রমণ বৃদ্ধির পর সরকারি-বেসরকারি ল্যাবে নমুনা পরীক্ষা সম্প্রসারণ করা হয়।\nবর্তমানে সারা দেশের ৬৮টি সরকারি ও বেসরকারি ল্যাবরেটরিতে প্রতিদিন নমুনা পরীক্ষা হচ্ছে। গতকাল রোববার পর্যন্ত দেশের সরকারি-বেসরকারি ল্যাবে সাত লাখ ৩০ হাজার ১৯৭টি নমুনা পরীক্ষা করা হয়েছে। এতে শনাক্ত হয়েছে এক লাখ ৩৭ হাজার ৭৮৭ জন। শুরু থেকে এ পর্যন্ত পরিচালিত নমুনা পরীক্ষার সিংহভাগ সরকারি অর্থায়নে হয়েছে।\nএতে সন্দেহভাজন করোনা রোগীর স্বজনদের বাড়তি টাকা গুনতে হয়নি। তবে যেসব বেসরকারি প্রতিষ্ঠানে নমুনা পরীক্ষার অনুমোদন দেয়া হয়েছে সেখানেও সরকার মূল্য নির্ধারণ করে দিয়েছে।\nসাড়ে তিন হাজারের মধ্যে তাদের নমুনা পরীক্ষার অনুমোদন দেয়া হয়। সংক্রমণ বেড়ে যাওয়ায় বেড়েছে নমুনা পরীক্ষার হার। প্রতিদিন গড়ে ১৫ থেকে ২০ হাজার নমুনা করা হচ্ছে। এতে রাষ্ট্রের বিপুল অর্থ ব্যয় হচ্ছে।\nএই ব্যয় সংকোচন করতে সরকার ন্যূনতম একটি ফি নির্ধারণ করতে চাইছে। নাম প্রকাশ না করার শর্তে স্বাস্থ্য অধিদপ্তরের এক কর্মকর্তা বলেন, বিনামূল্যে করোনা শনাক্তকরণ পরীক্ষা হওয়ায় অনেকে অপ্রয়োজনীয় পরীক্ষা করাচ্ছে। এতে নমুনা পরীক্ষার অপব্যবহার হচ্ছে।\nফলে নমুনা পরীক্ষার ন্যূনতম একটা ফি নির্ধারণ করতে চাইছে সরকার। এতে প্রধানমন্ত্রীরও সম্মতি রয়েছে। সরকারচালিত প্রতিষ্ঠানে এসে প্রতিটি নমুনা পরীক্ষর জন্য ২০০ টাকা এবং বাসায় গিয়ে কারো নমুনা সংগ্রহ করা হলে সেক্ষেত্রে ৫০০ টাকা করে নেয়ার সিদ্ধান্ত আসতে পারে। খসড়া প্রস্তাবটি বর্তমানে স্বাস্থ্যসচিব ও স্বাস্থ্যমন্ত্রীর অনুমোদনের অপেক্ষায় রয়েছে।\nএ বিষয়ে স্বাস্থ্যমন্ত্রী জাহিদ মালেক গণমাধ্যমকে বলেছেন, আমরা বিষয়টি নিয়ে আলোচনা করছি, এখনো সিদ্ধান্ত চূড়ান্ত নয়। তবে খুব শিগগিরই সিদ্ধান্ত নিয়ে তা জানিয়ে দেয়া হবে।\nএদিকে জনস্বাস্থ্যবিদরা বলছেন, টেস্টে ফি নির্ধারণ করা হলে গরিব মানুষের মধ্যে উপসর্গ থাকলেও তারা নমুনা করাতে পারবে না। আবার অনেকে সামর্থ্য থাকলেও আগ্রহ হারিয়ে ফেলতে পারে।\nবঙ্গবন্ধু শেখ মুজিবুর রহমান মেডিকেল বিশ্ববিদ্যালয়ের সাবেক উপাচার্য ও স্বাস্থ্য অধিকার আন্দোলনের সভাপতি অধ্যাপক ডা. রশীদ ই মাহবুব আমার সংবাদকে বলেন, মহামারি কিংবা সংক্রমণ ব্যাধিতে আক্রান্ত মানুষের চিকিৎসার দায়িত্ব নেয়া রাষ্ট্রের নৈতিক দায়িত্ব। এর দায় সরকার এড়াতে পারে না। এতে যত অর্থ ব্যয় হোক সে বিষয়ে আমলে নিয়ে অর্থ বরাদ্দ বন্ধ করা সমীচীন নয়। কারণ সরকার জনগণের করের টাকায় রাষ্ট্র পরিচালনা করে।\nতিনি বলেন, রাষ্ট্র যদি দায়িত্ব এড়িয়ে সরকারি ব্যবস্থাপনায় পরিচালিত করোনা ভাইরাস শনাক্তের নমুনা পরীক্ষায় ফি নির্ধারণ করে তাহলে সেটা ন্যায়নীতি বহির্ভূত কাজ হবে। এতে করে সন্দেহভাজন করোনা রোগীদের নমুনা পরীক্ষার হার কমে যেতে পারে। তাতে সংক্রমণ আরও ভয়াবহভাবে ছড়িয়ে পড়তে পারে।\nকরোনা ভাইরাস মোকাবিলায় গঠিত তথ্য ব্যবস্থাপনা, গণযোগাযোগ ও কমিউনিটি মবিলাইজেশন কমিটির সদস্য সচিব ও স্বাস্থ্য অধিদপ্তরের কন্ট্রোল রুমের সহকারী পরিচালক ডা. আয়েশা আক্তার আমার সংবাদকে বলেন, আলোচনা হয়েছে। তবে এ বিষয়ে এখনো চূড়ান্ত কোনো সিদ্ধান্ত হয়নি। সিদ্ধান্ত হলে জনগণের কথা বিবেচনা করেই করা হবে।